শিক্ষা - Howling Pixel\nএজন শিক্ষিত ব্যক্তি শুদ্ধ বিশ্লেষণ ক্ষমতা, পৰিস্কৃত চিন্তা কৰাৰ ক্ষমতা উপযুক্তভাবে প্ৰয়োগ কৰি স্বনিৰ্ধাৰিত লক্ষ্যত উপনীত হ'বলৈ সক্ষম হয়। সেয়েহে, শিক্ষা হৈছে প্ৰাণীৰ অনুধাৱন সক্ষমতা (cognitive cartography), যি ধাৰকক অভিজ্ঞতা আৰু উৎকৰ্ষতা সাধনৰ মাজত সংগলগ্নতা স্থাপন কৰি সমস্যা সমাধানৰ উপযুক্ত পন্থা অৱলম্বনত সহায় কৰে।\n"প্ৰাথমিক স্তৰৰ পৰা আৰম্ভ কৰি বিশ্ববিদ্যালয় পৰ্য্যায়লৈকে সচৰাচৰ প্ৰ্য়োজনীয় বিষয় সমূহৰ উপৰিও বিভিন্ন ধৰণৰ কাৰিকৰী আৰু পেচাগত বিশিষ্ট (ইংৰাজী: পাঠ্যক্ৰম; Curriculum) আৰু ব্যৱস্থাপনক সামৰি লৈ ক্ৰম অনুসাৰে বিভিন্ন স্তৰত সজ্জিত, সময় নিৰ্ধাৰিত শিক্ষণ প্ৰণালীকে আনুষ্ঠানিক শিক্ষা ব্যৱস্থা বোলা হয়।" এনে শিক্ষা ব্যৱস্থাক তলত দিয়া ধৰণে বিভিন্ন পৰ্যায় বা বিভাগত ভগাব পাৰি। অৱশ্যে এই ভাগবোৰ পানী নসৰকা বিধৰ নহয় আৰু এক প্ৰকাৰ ব্যৱস্থা অন্য এক প্ৰকাৰৰ লগত ওপৰা-ওপৰিকৈও প্ৰদান কৰা হ'ব পাৰে।\nভাৰতবৰ্ষত ২০০৯ চনত গৃহীত বিনামূলীয়া আৰু বাধ্যতামূলক শিক্ষাৰ অধিকাৰ আইনৰ 21A অনুচ্ছেদ অনুসৰি ৬ৰ পৰা ১৬ বছৰ পৰ্য্যন্ত চৰকাৰী বিদ্যালয়ত শিশুৰ বাবে শিক্ষা বিনামূলীয়া আৰু বাধ্যতামূলক কৰা হয়। বেচৰকাৰী বিদ্যালয়সমুহেও তেওঁলোকৰ ২৫% শিশুক এই সুবিধা দিয়াতো বাধ্যতামূলক।\nপৰম্পৰাগত শিক্ষা (Indigenous education) স্থানীয় পৰম্পৰাগত শিক্ষা প্ৰণালীৰ আধাৰত আগবঢ়োৱা হয়। সাধাৰণতে আগৰ ঔপনিবেশিক শাসনৰ অধীনৰ দেশবোৰত নতুন প্ৰজন্মৰ মনলৈ নিজ দেশৰ ঐতিহ্যৰ প্ৰতি জাগৃতি আৰু সন্মান ঘুৰাই আনিবলৈ বিভিন্ন পাঠ্যক্ৰমত এনে শিক্ষাকো অন্তৰ্ভূক্ত কৰা হয়। তদুপৰি ই থলুৱা সপ্ৰদায় সমূহক তেওঁলোকৰ "ভাষা আৰু সংস্কৃতিক পুনৰাৱিস্কাৰ আৰু পুনৰ্মূল্যায়নৰ সুবিধা প্ৰদান কৰে, যাৰ ফলত থলুৱা শিকাৰুৰ শিক্ষাত সহায় হয়"\nবৈকল্পিক শিক্ষাই (Alternative education) বহল অৰ্থত প্ৰচলিত শিক্ষা ব্যৱস্থাৰ (যিকোনো বয়ষ বা পৰ্যায়ৰ) বাহিৰৰ বিভিন্ন ধৰণৰ শিক্ষা ব্যৱস্থা বা পদ্ধতিক বুজাব পাৰে। ইয়াক কেতিয়াবা অপৰম্পৰাগত শিক্ষা বা শৈক্ষিক বিকল্প ও বোলা হয়। এনে শিক্ষাব্যৱস্থাই কোনো বিশেষ লক্ষ্য (যেনে বাল্যবিবাহ বা শাৰিৰীক ভাৱে অক্ষমসকল আদি) গ্ৰহণ কৰাৰ উপৰিও বিভিন্ন বৈকল্পিক শৈক্ষিক তত্বৰ প্ৰয়োগ আদিৰ ওপৰতো মনোনিবেশ কৰে।\nওপৰৰ দ্বিতীয় প্ৰকাৰৰ শিক্ষা প্ৰায়েই শৈক্ষিক সংশোধনৰ (educational reform) ফলশ্ৰুতি আৰু প্ৰচলিত বাধ্যতামূলক শিক্ষাব্যৱস্থাৰ লগত নিমিলা শিক্ষাতত্বৰ ওপৰত আধাৰিত হয়। কেতিয়াবা ই ৰাজনৈতিক, গৱেষণামূলক বা দশৰ্ষণমূলকো হ'ব পাৰে বা কেতিয়াবা প্ৰচলিত শিক্ষা ব্যৱস্থাত অসন্তুষ্ট শিক্ষক বা শিকাৰুৰ অসংগঠিত প্ৰয়াসো হ'ব পাৰে। এনে বিকল্পবিলাকৰ ভিতৰত ভেৰোণীয়া বিদ্যালয়সমূহ (charter schools), বৈকল্পিক বিদ্যালয়সমূহ (alternative schools), স্বাধীন বিদ্যালয়সমূহ (independent schools), গৃহশিক্ষা (homeschooling), আৰু স্বচালনা(?) (autodidacticism) আদি উল্লেখযোগ্য। সাধাৰণতে এওঁলোকে সৰু শ্ৰেণী, শিকাৰু আৰু শিক্ষকৰ নিকট সম্পৰ্ক, দলীয় ভাৱনা (sense of community) আদিত গুৰুত্ব আৰোপ কৰে।\nবৈকল্পিক শিক্ষাই স্বাধীনচিতিয়া শিক্ষা (independent learning) আৰু শ্ৰেণীকাৰ্যত (class activities) সহায় কৰে বুলিও ভবা হয় ।\nএই স্তৰত সাধাৰনতে স্নাতক (graduate/bachelor) আৰু স্নাতকোত্তৰ (মাষ্টাৰ আৰু ডক্টৰেট অৱ ফিল'চফি/চাইন্স) দুটা পৰ্য্যায় থাকে। ইয়াৰ উপৰিও এই শ্ৰণীত ভকেশ্যনেল শিক্ষা আৰু ট্ৰেইনিঙো সামৰি লোৱা হয়। কোনো কোনো ক্ষেত্ৰত এই শিক্ষানিষ্ঠানবোৰক তৃতীয় স্তৰৰ শিক্ষানুষ্ঠানো বোলা হয়। সাধাৰণতে তৃতীয় পৰ্য্যায় শেষ কৰাৰ পাছত শিকাৰুক শৈক্ষিক প্ৰমাণপত্ৰ (academic certificate), ডিগ্ৰী বা ডিপ্ল'মা আদি প্ৰদান কৰা হয়। . দেশৰ অৰ্থনৈতীক উন্নতিত উচ্চশিক্ষাৰ বিশেষ মহত্ব আছে। ই দেশৰ প্ৰগতি কৰিবলৈ উচ্চ তথা বিশেষ জ্ঞানসম্পন্ন মানৱ সম্পদ সৃষ্টি কৰে।\nবিশ্ববিদ্যালয় পৰ্য্যায়ৰ শিক্ষা ব্যৱস্থাত (University systems) সাধাৰণতে শিক্ষা প্ৰদান, গৱেষণা আৰু সমাজসেৱা আদি অন্তৰ্ভুক্ত হয়, আৰু ইয়াত স্নাতকপুৰ্ব, ( বা তৃতীয়স্তৰৰ শিক্ষা) আৰু স্নাতক ( বা স্নাতকোত্তৰ) পৰ্যায়ৰ শিক্ষা দিয়া হয়। একোখন বিশ্ববিদ্যালয় সাধাৰণতে কেইবাখনো মহাবিদ্যালয়েৰে গঠিত।আমেৰিকাত বিশ্ববিদ্যালয় সমুহ, ব্যক্তিগতখণ্ডৰ আৰু স্বত্বন্তৰীয়া (যেনে য়েল বিশ্ববিদ্যালয় (Yale University)) হব পাৰে, ৰাজহুৱা বা চৰকাৰী খণ্ডৰো হব পাৰে ( যেনে পেনিচালভেনিয়া চৰকাৰী উচ্চ শিক্ষা প্ৰণালী(Pennsylvania State System of Higher Education)) বা চৰকাৰী পূঁজিৰে চালিত স্বত্বন্তৰীয়াও (যেনে ভাৰ্জিনিয়া বিশ্ববিদ্যালয়(University of Virginia)) হব পাৰে।ভাৰতত কিছুদিনলৈকে বিশ্ববিদ্যালসমূহ কেৱল চৰকাৰী উদ্যোগত প্ৰতিষ্ঠিত আছিল, কিন্তু সদ্যহতে শিক্ষা ব্যৱস্থাৰ উন্মুক্তকৰণৰ পাছত কিছুমান (বিশেষকৈ বৃত্তিমূখী শিক্ষাৰ) ব্যক্তিগত খণ্ডৰ বিশ্ববিদ্যালয়ো প্ৰতিষ্ঠা হোৱা দেখা গৈছে।\nউদাৰ কলা মহাবিদ্যলয়\nব্যৱসায়িক, বৃত্তিমূখী (vocational) আৰু প্ৰযুক্তিবিদ্যাৰ পাঠ্যক্ৰমসমূহৰ বিপৰীতে, শিক্ষাৰ্থীক ‘ব্যাপক সাধাৰণ জ্ঞান প্ৰদান’ আৰু ‘সাধাৰণ বৌদ্ধিক ক্ষমতা’ বিকাশৰ প্ৰয়াস কৰা মহাবিদ্যালয় বা বিশ্ববিদ্যালয় পাঠ্যক্ৰম সমূহক উদাৰ কলা (Liberal Arts) প্ৰতিষ্ঠান বুলি জনা যায়। যদিও অধুনা ‘উদাৰ কলা মহাবিদ্যালয়’ নামে জনাজাত এই শিক্ষানুষ্ঠান সমূহ ইউৰোপত আৰম্ভ হৈছিল, বৰ্তমান সময়ত আমেৰিকাৰ বিশ্ববিদ্যালয়সমূহৰ লগতহে এই শব্দটি জড়িত কৰা হয়[উদ্ধৃতিৰ প্ৰয়োজন]। এনে কিছুমান উদাহৰন হ’ল ‘চেণ্ট জ’নচ কলেজ, ৰীড কলেজ (Reed College), কাৰ্লটন কলেজ (Carlton College), স্মিথ কলেজ ইত্যাদি।\nসামূহিক মহাবিদ্যালয় এক ধৰণ শিক্ষা প্ৰতিষ্ঠান, বিভিন্ন দেশত এই নামেৰ বেলেগ বেলেগ ধৰণৰ শিক্ষানুষ্ঠানক বুজোৱা হয়। অষ্ট্ৰেলিয়াত সামূহিক মহাবিদ্যালয় সমূহে প্ৰাপ্তবয়ষ্ক শিক্ষা প্ৰদান কৰে, কানাডাত এই শব্দই সাধাৰণ ডিগ্ৰী প্ৰদান কৰা মহাবিদ্যালয় সমূহকে বুজায়। মালয়েচিয়াত সামূহিক মহাবিদ্যায় বিলাকে স্কুল পৰ্যায়ৰ ঠিক পাছতে বৃত্তিমূখী আৰু কাৰিকৰী শিক্ষা দিয়া প্ৰতিষ্ঠান সমূহক বুজায়, আনহাতে ফিলিপাইনচত দিনৰ প্ৰাথমিক বা মাধ্যমিক শিক্ষানুষ্ঠান বিলাকক ৰাতি সামূহিক মহাবিদ্যালয় হিচাপে চলোৱা হয় আৰু তাত উচ্চশিক্ষা লাভ কৰিবৰ ইচ্চা থকা লোকসকলক পঢ়িবৰ সুবিধা দিয়া হয়। আমেৰিকাত সামূহিক মহাবিদ্যালয় বিলাকক জুনিঅ’ৰ কলেজ, কাৰিকৰী কলেজ বা চিটি কলেজ বুলি জনা যায়, আৰু এই বিলাকত সাধাৰণতে দুবছৰীয়া নিম্ন স্নাতক বা উচ্চতৰ মাধ্যমিক পাঠ্যক্ৰমৰ পাঠদান কৰা হয়। এই মহাবিদ্যালয় বিলাকে চাৰ্টিফিকেট, ডিপ্লমা আৰু এচ’চিয়েটচ ডিগ্ৰী প্ৰদান কৰে, কিছুমান এনে মহাবিদ্যালয়ত প্ৰাপ্তবয়ষ্ক শিক্ষা আৰু অবিচ্ছিন্ন শিক্ষাৰ ব্যৱস্থাও থাকে।\nসদ্যহতে জনপ্ৰিয় উঠা উচ্চ শিক্ষাৰ এক পদ্ধতি হ’ল “ইণ্টাৰনেট” মাধ্যমেৰে মুক্ত শিক্ষা (open education) . এই শিক্ষা ব্যৱস্থাই শিক্ষাৰ্থী সকলক কি পঢ়িব, কত পঢ়িব, কেনেকৈ পঢ়িব আৰু কিমান সময়ত সম্পূৰ্ণ কৰিব এই দিশ বিলাকত বিকল্প আৰু নমনীয়তা প্ৰদান কৰে।এই মুক্ত শিক্ষা প্ৰণালী বিলাকত সাধাৰণতে ই-লাৰ্নিং (e-learning)বা ‘ ইণ্টাৰনেট শিক্ষা’ৰ সুবিধা সমূহ উপলব্ধ হয়। যিকোনো সময়তে, যিকোনো স্থানৰ ইচ্চুক শিক্ষাৰ্থী সকলৰ বাবে বহুতো বিশ্ববিদ্যালয় আৰু তেনেধৰণৰ অনুস্থানে “ মুক্ত শিক্ষা সমল “ (open educational resources)কিন্তু প্ৰায় ক্ষেত্ৰতে দেখা যায় এই ‘মুক্ত শিক্ষা’ই, পৰম্পৰাগত উচ্চ শিক্ষাৰ দৰে ‘স্বীকৃত ডিগ্ৰী’ প্ৰদান নকৰে। সমুহ যোগান ধৰে। তথাপিও, আজিকালি মুক্ত শিক্ষা প্ৰণালী বিলাকে শিক্ষাৰ্থীৰ সুবিধাৰ বাবে পৰম্পৰাগত ডিগ্ৰীৰ দৰেই কিছুমান স্বীকৃতি বিকাশ কৰিছে। .\nপ্ৰাপ্তবয়ষ্কসকলক প্ৰশিক্ষণ (training) বা বিভিন্ন কুশলতা (skill) প্ৰদান কৰাৰ প্ৰক্ৰিয়াকে প্ৰাপ্তবয়স্ক শিক্ষা বোলে। ইয়াক কেতিয়াবা এণ্ড্ৰাগজী (andragogy) (প্ৰাপ্তবয়স্কক শিকিবলৈ সহায় কৰাৰ কলা/বিজ্ঞান) ও বোলে। বৰ্তমান অনেক দেশত প্ৰাপ্তবয়ষ্ক শিক্ষা প্ৰচলিত। শ্ৰেণীকোঠাৰ শিক্ষা, নিজে নিজে শিকা আদিৰ পৰা আৰম্ভ কৰি ই-লাৰ্ণিঙলৈকে (e-learning) ই বিভিন্ন ৰূপ ল'ব পাৰে। আজিকালি ইণ্টাৰনেটৰ জৰিয়তে বিভিন্ন পেচাগত শিক্ষা যেনে পশু সহায়ক, ৰীয়েল ইষ্টেট লাইচেন্সিং, বুককীপিং আদি বিভিন্ন ক'ৰ্চ উপলব্ধ।\nঅনিন্দিতা পাল এগৰাকী অসমীয়া কণ্ঠশিল্পী। তেওঁ বহুকেইখন অসমীয়া চলচ্চিত্ৰ আৰু বহুকেইটা অসমীয়া শ্ৰব্য এলবামত কণ্ঠদান কৰিছে। দীনবন্ধু চলচ্চিত্ৰৰ ক'ৰ এজাক সপোন যেন বৰষুণ গীতটিৰ বাবে তেওঁ জ্যোতিৰূপা বঁটা আৰু প্ৰাগ চিনে বঁটা লাভ কৰে।\nঅসমীয়া ৱিকিপিডিয়া হ'ল অনলাইন মুক্ত বিশ্বকোষ ৱিকিপিডিয়াৰ অসমীয়া সংস্কৰণ। ২০০২ চনৰ ২ জুনত ইয়াক মুকলি কৰা হয়। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান 6,091 টা প্ৰবন্ধ আছে। ২০১১ চনৰ পৰাহে অসমীয়া ৱিকিপিডিয়াৰ বিকাশ খৰতকীয়া হয়। সক্ৰিয় সম্পাদকৰ সংখ্যা ২০১১ চনৰ প্ৰথম ভাগত ১০ জনৰ বিপৰীতে ২০১২ চনৰ ১৫ অক্টোবৰত ২২ জন আৰু ২০১৩ চনৰ মাৰ্চলৈকে পুনৰ কমি ১৫ জন হয়।\nআইমী বৰুৱা এগৰাকী অসমীয়া অভিনেত্ৰী যিয়ে কেইবাখনো অসমীয়া বোলছবিৰ লগতে বহুতো ভিচিডি তথা এলবামত অভিনয় কৰিছে।\nইন্দিৰা মিৰি (ইংৰাজী: Indira Miri) আছিল অসমৰ এগৰাকী শিক্ষাবিদ, বিদূষী মহিলা, এ'ডিনবৰা বিশ্ববিদ্যালয়ত শিক্ষা লভা। তেখেতে কৰ্মজীৱনৰ আৰম্ভনিতে মেৰীয়া মন্টেছৰীৰ পৰা প্ৰত্যক্ষভাৱে দীক্ষা পাইছিল। সৰুকালত তেখেতৰ নাম মেৰেং আছিল বুলি শ্ৰীমতী অনুৰাধা শৰ্মা পূজাৰীয়ে তেখেতৰ মেৰেং উপন্যাসত লিখিছে।\nউমাকান্ত শৰ্মা (ইংৰাজী: Umakanta Sarmah) এগৰাকী ঔপন্যাসিক, গল্পকাৰ, কবি, নাট্যকাৰ আৰু অনুবাদক আছিল। তেখেতে ১৯১৮ চনত নলবাৰী জিলাৰ ককয়া গাঁৱত জন্মগ্ৰহণ কৰে।\nকপিল বৰা (ইংৰাজী: Kopil Bora) অসমৰ এগৰাকী মঞ্চ আৰু চলচ্চিত্ৰ অভিনেতা আৰু আকাশবাণীৰ ভাষ্য শিল্পী। তেওঁ অভিনয় জীৱনৰ আৰম্ভ কৰে বিদ্যুৎ চক্ৰৱৰ্তীৰ অসমীয়া চলচ্চিত্ৰ 'গুণ গুণ গানে গানে' ৰ (২০০২) জৰিয়তে।\nগোপীনাথ বৰদলৈ (ইংৰাজী: Gopinath Bordoloi) (৬ জুন ১৮৯০–৫ আগষ্ট ১৯৫০) আছিল স্বাধীন অসমৰ প্ৰথম মুখ্যমন্ত্ৰী আৰু ভাৰতৰ স্বাধীনতা সংগ্ৰামৰ সক্ৰিয় কৰ্মী। ৰাজনীতিৰ ক্ষেত্ৰত তেখেত মহাত্মা গান্ধীৰ অহিংসা নীতিৰ সমৰ্থক আছিল । অসম আৰু অসমীয়াৰ প্ৰতি তেখেতৰ অৱদানৰ বাবে তেতিয়াৰ অসমৰ ৰাজ্যপাল জয়ৰাম দাস দৌলতৰামে তেখেতক "লোকপ্ৰিয়" উপাধিৰে বিভূষিত কৰিছিল ।\nদেশে স্বাধীনতা লাভ কৰা পাছত ধৰ্মৰ ভিত্তিত ভাৰত বিভাজনৰ সময়ত মুছলিম লিগে সেই সময়ৰ প্ৰধানমন্ত্ৰী জৱাহৰলাল নেহৰুৰ সৈতে আলোচনা কৰি অসমখন সেই সময়ৰ পূব পাকিস্তান আৰু বৰ্তমানৰ বাংলাদেশৰ অংশ কৰিব বিচাৰিছিল যদিও বৰদলৈৰ প্ৰবল বিৰোধিতাৰ বাবে অসম বাংলাদেশৰ অংশ হোৱাৰ পৰা ৰক্ষা পৰে৷\nজাহ্নু বৰুৱা (ইংৰাজী: Jahnu Barua, হিন্দী: जाह्नु बरूवा) একাধিক দেশী-বিদেশী পুৰস্কাৰ তথা সন্মানেৰে বিভুষিত এগৰাকী অসমীয়া চলচ্চিত্ৰ পৰিচালক। তেখেতে অসমীয়া আৰু হিন্দী ভাষাত কেবাখনো বোলছবি পৰিচালনা কৰিছে।\nজুবিন গাৰ্গ (ইংৰাজী: Zubeen Garg) অসমৰ এগৰাকী প্ৰসিদ্ধ কণ্ঠশিল্পী। ইয়াৰ উপৰিও তেওঁ এগৰাকী সংগীত পৰিচালক, গীতিকাৰ আৰু চলচ্চিত্ৰ অভিনেতা। অসমীয়া, কোচ-ৰাজবংশী (কামতাপুৰী), বড়ো, বঙালী, হিন্দী, তামিল, তেলেগু, কন্নড়, মালায়ম, মাৰাঠী, উৰিয়া আৰু ইংৰাজী আদি বিভিন্ন ভাষাত তেখেতে কণ্ঠদান কৰিছে।১৯৯২ চনত জুবিনৰ প্ৰথমটো এলবাম অনামিকা মুক্তি পায়।ইয়াৰ লগে লগেই জুবিন পেছাদাৰী সংগীত জগতখনত জড়িত হৈ পৰে। জুবিনে ঢোল, দোতাৰা, মেণ্ডলিনৰ দৰে বাদ্যযন্ত্ৰ বজোৱাৰ উপৰিও এজন কৃতী কীবৰ্ড প্লেয়াৰ।বঙালী চিনেমা শুধু তুমিৰ কাৰণে জুবিনে ২০০৫ চনত তেওঁ শ্ৰেষ্ঠ সংগীত বঁটা লাভ কৰিছিল। হিন্দীৰ য়া আলি গীতটোৰ বাবে জুবিনে ২০০৭ চনত গ্ল’বেল ইণ্ডিয়ান ফিল্ম এৱাৰ্ড আৰু ষ্টাৰডাষ্ট এৱাৰ্ডত শ্ৰেষ্ঠ নেপথ্য সংগীত শিল্পীৰ বঁটা (পুৰুষ) লাভ কৰিছে। ইয়াৰ উপৰি Echoes of Silence (ইংৰাজী-খাচী)ৰ বাবে শ্ৰেষ্ঠ সংগীত পৰিচালক হিচাপে ৰাষ্ট্ৰীয় বঁটা (ৰজত কমল) বঁটা লাভ কৰে। আধুনিক অসমীয়া সংগীতত নতুন মাত্ৰা প্ৰদান কৰাৰ বাব ২০১৪ চনত জুবিন গাৰ্গলৈ ৰেনেছাঁ অসম বঁটা আগবঢ়োৱা হয়।\nজেৰিফ ৱাহিদ (ইংৰাজী: Zerifa Wahid) হৈছে অসমীয়া চলচ্চিত্ৰ জগতৰ এগৰাকী অভিনেত্ৰী।\nতফজ্জুল আলী (ইংৰাজী: Tafajjul Ali) অসমৰ এজন প্ৰসিদ্ধ গীতিকাৰ। তেওঁ অসমীয়া ভাষাত ভালেসংখ্যক গীত ৰচনা কৰাৰ লগতে পুতলা ঘৰ আৰু সোণৰ হৰিণ চলচ্চিত্ৰত সংগীত পৰিচালনা কৰিছে। অসমীয়া সাহিত্য-সংস্কৃতিলৈ আলীৰ অৱদানৰ প্ৰতি স্বীকৃতি স্বৰূপে ১৯৯৫ চনত অসম চৰকাৰে তেওঁক বিষ্ণু ৰাভা বঁটাৰে সন্মানিত কৰে। তেওঁ শ্ৰীমন্ত শংকৰদেৱ কলাক্ষেত্ৰৰ পৰিচালনা সমিতিৰ সদস্য হোৱাৰ লগতে জ্যোতি চিত্ৰবন ফিল্মচ চ'ছাইটীৰ আজীৱন সভ্য আছিল। গীতিকাৰগৰাকীয়ে অসম নাট্য সন্মিলনৰ প্ৰতিষ্ঠাপক সম্পাদকৰূপেও কাৰ্যনিৰ্বাহ কৰিছিল।\nপ্ৰস্তুতি পৰাশৰ (ইংৰাজী: Prastuti Parashar) অসমীয়া চলচ্চিত্ৰ জগত, দূৰদৰ্শন আৰু ভ্ৰাম্যমান থিয়েটাৰৰ উল্লেখযোগ্য অভিনেত্ৰী তেওঁ অসমীয়া ভাষাৰ কেইবাখনো বোলছবিত অভিনয় কৰিছে।\n২০০১-০২ বৰ্ষত প্ৰস্তুতি পৰাশৰে গুণ গুণ গানে গানে বোলছবিখনৰ বাবে ৰাজ্যিক চলচ্চিত্ৰ বঁটা, ২০০৪ৰ শ্ৰেষ্ঠা অভিনেত্ৰীৰ বঁটা লাভ কৰিছিল। ২০০৮-০৯ বৰ্ষত মুনলাইট এৱাৰ্ডছৰ শ্ৰেষ্ঠ অভিনেত্ৰীৰ শিতানলৈও তেওঁ মনোনিত হৈছিল।\nবিষ্ণুপ্ৰসাদ ৰাভা (ইংৰাজী: Bishnuprasad Rabha জন্ম ৩১ জানুৱাৰী, ১৯০৯ - মৃত্যু ২০ জুন, ১৯৬৯) অসমৰ এজন কবি, সাহিত্যিক, নাট্যকাৰ, সংগীতজ্ঞ, নৃত্যবিদ, চিত্ৰকৰ, অভিনেতা আৰু মুক্তি যুঁজাৰু আছিল। কাশীৰ হিন্দু বিশ্ববিদ্যালয়ত প্ৰদৰ্শন কৰা "নটৰাজ" নৃত্যত বিমুগ্ধ হৈ আৰু তেখেতৰ সাংস্কৃতিক বৰঙনিলৈ সন্মান জনাই সেইসময়ৰ হিন্দু বিশ্ববিদ্যালয়ৰ উপাচাৰ্য্য ড° সৰ্বপল্লী ৰাধাকৃষ্ণনে তেখেতক ১৯৩৯ চনত কলাগুৰু উপাধি প্ৰদান কৰিছিল৷\n"বিষ্ণুপ্ৰসাদ ৰাভা ঠিকাদাৰ নহয়, মন্ত্ৰীও নহয়, সত্ৰাধিকাৰো নহয়, নাস্তিকো নহয়, খাটি মহাপুৰুষীয়া যদিও...মাছ মাংস খায়, ২৫০০ বিঘা মাটিৰ জমিদাৰ হৈও পুঁজিপতি নহয়, মাটিও নাই...গেৰুৱা বসন নিপিন্ধে যদিও সন্ন্যাসী, বিশ্ববিদ্যালয়ত দহোটা-পাচোটা গৱেষণা কৰা নাছিল যদিও গৱেষক বুৰঞ্জীবিদ নৃতত্ববিদ, বিপ্লবী যদিও ৰোমেণ্টিক, জাতি বিচাৰ নামানে যদিও ধনী দুখীয়াৰ জাতি বিচাৰ মানে, তিনিটা সন্তানৰ পিতৃ যদিও গতানুগতিক সংসাৰী নহয়, কমিউনিষ্ট হ'লেও ফেনাটিক নহয়। তিনিকুৰি হ’লেও মনটো একৈশ বছৰীয়া। খাটি বড়ো, খাটি অসমীয়া অথচ বিশ্বৰ ছন্দে ছন্দে ধাৱমান। এক মহান মানৱ শিল্পী।"\nবীৰেন্দ্ৰনাথ দত্ত (ইংৰাজী: Birendranath Datta) (১৯৩৫-) অসমৰ এজন শিক্ষাবিদ, লিখক, গৱেষক আৰু লোকসংগীত শিল্পী। তেখেতে অসমৰ কেইবাখনো মহাবিদ্যালয়ত অধ্যাপকৰূপে কাম কৰিছে। ২০০৯ চনত, তেখেতক "সাহিত্য আৰু শিক্ষা"ৰ ক্ষেত্ৰত ভাৰতৰ চতুৰ্থ শ্ৰেষ্ঠ অসামৰিক সন্মান পদ্মশ্ৰী বঁটা প্ৰদান কৰা হৈছিল আৰু ২০১০ চনত তেওঁক জগধাত্ৰী হৰমোহন দাস সাহিত্য বঁটা প্ৰদান কৰা হৈছিল। বীৰেন্দ্ৰনাথ দত্তই অসম সাহিত্য সভাৰ ২০০৩ চনৰ উত্তৰ লক্ষীমপুৰ আৰু ২০০৪ চনৰ হোজাই অধিৱেশনৰ সভাপতিত্ব কৰিছিল।\nমলয়া গোস্বামী (হিন্দী: मलया गोस्वामी) অসমৰ পৰা চলচ্চিত্ৰ জগতত অভিনয় কৰি ৰাষ্ট্ৰীয় প্ৰেক্ষাপটত সুনাম অৰ্জন উত্তৰ পূব ভাৰতৰ সৰ্বপ্ৰথম অভিনেত্ৰী। তেখেতে জাহ্নু বৰুৱাৰ দ্বাৰা পৰিচালিত ফিৰিঙতি চলচ্চিত্ৰত অভিনয় কৰি ১৯৯২ চনত শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিবলৈ সক্ষম হৈছিল।\nলক্ষ্মীনাথ বেজবৰুৱা (ইংৰাজী: Lakshminath Bezbaroa; ১৮৬৪-১৯৩৮) আধুনিক অসমীয়া সাহিত্যৰ এজন পথ-প্ৰদৰ্শক। কবিতা, নাটক, গল্প, উপন্যাস, প্ৰৱন্ধ, ৰম্যৰচনা, সমালোচনা, প্ৰহসন, জীৱনী, আত্মজীৱনী, শিশুসাহিত্য, ইতিহাস অধ্যয়ন, সাংবাদিকতা আদি সকলো দিশতে বেজবৰুৱাৰ অৱদান অমূল্য। কৃপাবৰ বৰুৱা ছদ্মনামত বেজবৰুৱাই "কৃপাবৰী ৰচনা" সাহিত্য সৃষ্টি কৰি এজন সমাজ সংস্কাৰক হিচাপেও চিনাকি দিছে ৷\nৰমেন বৰুৱা অসমীয়া চলচ্চিত্ৰৰ এগৰাকী সঙ্গীত পৰিচালক আৰু কণ্ঠশিল্পী। ১৯৪০ চনত তেখেতৰ জন্ম হয়। মাত্ৰ ঊনৈশ বছৰ বয়সত তেখেতে জেষ্ঠ্য ভাতৃ ব্ৰজেন বৰুৱাৰ সৈতে যুটীয়া ভাবে ১৯৫৯ত মুক্তি পোৱা নিপ বৰুৱা পৰিচালিত ছবি আমাৰ ঘৰত সংগীত পৰিচালনা কৰে। ১৯৬৯ত মুক্তিপ্ৰাপ্ত ব্ৰজেন বৰুৱাৰ ডক্তৰ বেজবৰুৱাত তেখেতে প্ৰথম স্বতন্ত্ৰৰূপত সংগীত পৰিচালনা কৰে। ডক্তৰ বেজবৰুৱাৰ সুৰীয়া গীতসমূহ ছবিখন চুপাৰ হিট হোৱাৰ অন্যতম কাৰণ আছিল। তেখেতে মুঠতে ২৭ খন ছবিত স্বতন্ত্ৰৰূপত সংগীত পৰিচালনা কৰিছে। ইয়াৰ দুখন বাংলা ছবি। এই ছবিদুখন আছিল অসমীয়া ছবি সোণমা আৰু ককাদেউতা নাতি আৰু হাতীৰ বাংলা ৰূপান্তৰ। ৰমেন বৰুৱাই ৫খন অসমীয়া ছবিত কণ্ঠদানো কৰিছে। তেখেতে প্ৰথম কণ্ঠদান কৰা প্ৰথম ছবিখন আছিল ১৯৫৫ চনত মুক্তিপ্ৰাপ্ত নিপ বৰুৱা পৰিচালিত স্মৃতিৰ পৰশ। তেখেত গুৱাহাটী অনাতাঁৰ কেন্দ্ৰৰ নিৰ্বাচিত কণ্ঠশিল্পী আছিল। পিছলৈ তেখেত আকাশবাণীৰ মিউজিক কম্পোজাৰ হয়। কেশৱ মহন্ত, অজিৎ বৰুৱা, নৱকান্ত বৰুৱা, সতীশ দাস, ভূপেন ডেকা আদি বহুতো নবীন-প্ৰবীন গীতিকাৰৰ গীতত তেখেতে সুৰ দিছে। তেখেতে পিছলৈ সুপ্ৰতিষ্ঠিত হোৱা অণিমা চৌধুৰী, পাহাৰী দাস, যুথিকা চৌধুৰী, নীলিমা খাতুন, কবিতা বৰঠাকুৰ, ৰুণজুণ ফুকন আদি কণ্ঠশিল্পীক ছবিৰ নেপথ্য গায়িকা হোৱাৰ প্ৰথম সুযোগ দিছিল। তেখেতে কৈশোৰ অৱস্থাতে ভাৰতীয় গণনাট্য সংঘৰ সৈতে জড়িত হৈ পৰিছিল।


অশ্বিনী ভিড়ে-দেশপাণ্ডে - অসমীয়া ৱিকিপিডিয়া\n২০১৬ চনত ওড়িশাৰ ভুৱনেশ্বৰত অনুষ্ঠিত ৰাজৰাণী সংগীত মহোৎসৱত অশ্বিনী ভিড়ে-দেশপাণ্ডে\nঅশ্বিনী গোৱিন্দ ভিড়ে\n৭ অক্টোবৰ, ১৯৬০ (৬০ বছৰ)\nখেয়াল, ভজন, থুমৰী\nহিন্দুস্তানী শাস্ত্ৰীয় সংগীতশিল্পী\nঅশ্বিনী ভিড়ে-দেশপাণ্ডে (ইংৰাজী: Ashwini Bhide-Deshpande, জন্ম: ৭ অক্টোবৰ ১৯৬০) এগৰাকী ভাৰতীয় কণ্ঠশিল্পী। ভাৰতীয় শাস্ত্ৰীয় সংগীতৰ হিন্দুস্তানী শাস্ত্ৰীয় সংগীত শৈলীৰ সৈতে তেওঁ জড়িত। হিন্দুস্তানী শাস্ত্ৰীয় সংগীতৰ জয়পুৰ-আট্ৰাউলি ঘৰাণা পৰম্পৰাৰ অন্তৰ্ভুক্ত অশ্বিনী ভিড়ে-দেশপাণ্ডে ঘাইকৈ খেয়াল, ভজন, থুমৰী আদি লঘু শাস্ত্ৰীয় সংগীতৰ পাৰদৰ্শী। হিন্দুস্তানী শাস্ত্ৰীয় সংগীতৰ ক্ষেত্ৰলৈ আগবঢ়োৱা অৱদানৰ বাবে তেওঁ ২০১৫ চনত সংগীত নাটক একাডেমী বঁটা লাভ কৰিছিল।\n1 প্ৰাৰম্ভিক জীৱন আৰু প্ৰশিক্ষণ\n2.1 সংগীতৰ শৈলী\n4 প্ৰকাশিত গ্ৰন্থৰাজি\nপ্ৰাৰম্ভিক জীৱন আৰু প্ৰশিক্ষণ[সম্পাদনা কৰক]\n১৯৬০ চনৰ ৭ অক্টোবৰ তাৰিখে মহাৰাষ্ট্ৰৰ মুম্বাইত অশ্বিনী ভিড়ে-দেশপাণ্ডেৰ জন্ম হৈছিল। শক্তিশালী সংগীত পৰম্পৰা থকা পৰিয়ালত জন্ম গ্ৰহণ কৰা অশ্বিনীয়ে নাৰায়ণৰাও ডাটাৰৰ নিৰ্দেশনাত তেওঁৰ প্ৰাৰম্ভিক ধ্ৰুপদী সংগীতৰ প্ৰশিক্ষণ আৰম্ভ কৰিছিল। তাৰ পিছত তেওঁ গন্ধৰ্ব মহাবিদ্যালয়ৰ পৰা তেওঁৰ সংগীত বিশাৰদ সম্পূৰ্ণ কৰিছিল। তেতিয়াৰ পৰা তেওঁ তেওঁৰ মাতৃ মাণিক ভিড়ে পৰা জয়পুৰ-আট্ৰাউলি ঘৰাণা শৈলীত সংগীত শিকি আছে। অশ্বিনীয়ে ২০০৯ চনলৈ ৰত্নাকৰ পাইৰ পৰা তেওঁৰ মৃত্যুলৈকে সংগীতৰ শিক্ষা লাভ কৰিছিল।\nতেওঁ মাইক্ৰ'বায়োলজিত স্নাতকোত্তৰ ডিগ্ৰী লাভ কৰিছে আৰু ভাৱা পাৰমাণৱিক গৱেষণা কেন্দ্ৰৰ পৰা জৈৱৰসায়নত ডক্টৰেট ডিগ্ৰী অৰ্জন কৰিছে। তদুপৰি তেওঁ অখিল ভাৰতীয় গন্ধৰ্ব মহাবিদ্যালয় মণ্ডলৰ সংগীত বিশাৰদ আৰু সংগীতত স্নাতকোত্তৰ ডিগ্ৰী অৰ্জন কৰিছে।\nডক্টৰেট ডিগ্ৰী অৰ্জন কৰাৰ পিছত তেওঁ সংগীতক পেশাদাৰী জীৱন হিচাপে বাচি লয়। সঞ্জীৱ অভ্যংকাৰৰ সৈতে তেওঁৰ 'জসৰংগী যুগলবন্দী কনচাৰ্ট'য়ে দৰ্শকৰ পৰা মিশ্ৰিত সঁহাৰি লাভ কৰিছিল। অশ্বিনী ভিড়ে-দেশপাণ্ডেয়ে ২০১৯ চনত কানাডাৰ টৰণ্টোৰ আগা খান সংগ্ৰহালয়কে ধৰি বিশ্বজুৰি সন্মানীয় স্থানত তেওঁৰ সংগীত প্ৰদৰ্শন কৰিছে।\nসংগীতৰ শৈলী[সম্পাদনা কৰক]\nজয়পুৰ-আট্ৰাউলি, মেৱতী আৰু পাটিয়ালা ঘৰাণাৰ পৰা প্ৰভাৱৰ বাবে অশ্বিনীয়ে নিজৰ সংগীত শৈলী সৃষ্টি কৰিছে। তেওঁ তিনিটা প্ৰাথমিক সপ্তক ওপৰত এক শক্তিশালী আধাৰ লাভ কৰিছে।\nঅশ্বিনী ভিড়ে-দেশপাণ্ডেৰ বন্দীশ আৰু বন্দীশ-ৰচনাৰ বিষয়ে দক্ষ আৰু তেওঁ নিজে বহুতো বন্দীশ সৃষ্টি কৰিছে। ২০০৪ চনত প্ৰকাশিত তেওঁ গ্ৰন্থ 'ৰাগ ৰচনাঞ্জলি'ত বহুতো স্বৰচিত বন্দীশ সন্নিবিষ্ট কৰা হৈছে। ২০১০ চনত আৰু ৯৮টা বন্দীশ সন্নিবিষ্ট থকা "ৰাগ ৰচনাঞ্জলি ২" নামৰ আন এখন গ্ৰন্থ প্ৰকাশিত হয়। ভজন স্থাপনৰ বাবেও তেওঁ জনাজাত আৰু বিশেষকৈ কবীৰৰ ভজন তেওঁ গায়।\nঅশ্বিনী ভিড়ে কেৱল এগৰাকী সংগীত বিদুষীয়ে নহয় লগতে এক সুন্দৰ কণ্ঠৰ অধিকাৰিণীও। মই অশ্বিনীক তেওঁৰ কৈশোৰ কালৰ পৰা ব্যক্তিগতভাৱে চিনি পাওঁ আৰু ই মোক ইমান আনন্দিত কৰে যে তাইক এনে এক আশ্চৰ্যকৰ খেয়াল গোৱা দেখি গৰ্বিত হওঁ। তেওঁ ভাৰতৰ এগৰাকী শীৰ্ষ যুৱ শিল্পী হোৱাৰ খ্যাতি অৰ্জন কৰিছে... বহুতো পুৰণি ৰচনা শিকি, তেওঁ ব্যৱহাৰ কৰা উপভাষাৰ জৰিয়তে পৰম্পৰাৰ আত্মা বজাই ৰাখিবলৈ সক্ষম হৈছে আৰু লগতে বিষয়টোৰ প্ৰতি মনোযোগ দিবলৈ সক্ষম হৈছে!\n— ৰবি শংকৰ\nহিন্দুস্তানী শাস্ত্ৰীয় সংগীতৰ ক্ষেত্ৰলৈ আগবঢ়োৱা অৱদানৰ বাবে তেওঁ ২০১৫ চনত সংগীত নাটক একাডেমী বঁটা লাভ কৰে। তেওঁ ২০০৫ চনত মধ্য প্ৰদেশ চৰকাৰে আগবঢ়োৱা সন্মানীয় "ৰাষ্ট্ৰীয় কুমাৰ গন্ধৰ্ব সন্মান" লাভ কৰা প্ৰথম মহিলা হিন্দুস্তানী সংগীতশিল্পী আছিল। তেওঁ ২০১১ চনৰ বাবে মহাৰাষ্ট্ৰ চৰকাৰ "সংস্কৃতিক পুৰস্কাৰ" আৰু ২০১০ চনৰ বাবে সৌহাদ্ৰী দুৰদৰ্শনৰ "সংগীত ৰত্ন" পুৰস্কাৰৰ প্ৰাপক আছিল। তেওঁক ২০১৪ চনত প্ৰথম "গণতপস্বীনি মগুবাঈ কুৰ্দিকাৰ সন্মান" আৰু ২০১৩ চনত বাংগালোৰ বৃক্ক ফাউণ্ডেচনৰ "পণ্ডিত মল্লিকাৰ্জুন মনচুৰ বঁটা" প্ৰদান কৰা হৈছিল। তেওঁক "পণ্ডিত জচৰাজ গৌৰৱ পুৰস্কাৰ"ৰেও সন্মানিত কৰা হৈছিল।\n'ৰাগৰচনাঞ্জলি' (ৰাজহংস প্ৰকাশন; ২০০৪) - স্বৰচিত বন্দীশৰ কিতাপ আৰু চিডি\n'ৰাগৰচনাঞ্জলি ২' (ৰাজহংস প্ৰকাশন; ২০১০) - স্বৰচিত বন্দীশৰ কিতাপ আৰু চিডি\n'মেডাম কুৰী' (২০১৫) - ইভ কুৰীৰ মেৰী কুৰীৰ জীৱনীৰ মাৰাঠী অনুবাদ।\n↑ "President Pranab Mukherjee Confers Sangeet Natak Akademi Awards". NDTV. 23 October 2015. https://www.ndtv.com/india-news/president-pranab-mukherjee-confers-sangeet-natak-akademi-awards-1235781.\n↑ "‘One should not take liberty in the name of novelty’". The Hindu. December 11, 2016. https://www.thehindu.com/features/friday-review/%E2%80%98One-should-not-take-liberty-in-the-name-of-novelty%E2%80%99/article16442870.ece.\n↑ "Ashwini Bhide Deshpande at the Aga Khan Museum (April 27, 2019)" (en ভাষাত). http://agakhanmuseum.org/programs/ashwini-bhide-deshpande.\n↑ "An innovative evening raga". The Telegraph. 27 July 2007. http://www.telegraphindia.com/1070727/asp/northeast/story_8107005.asp.\n↑ Bhide-Deshpande, Ashwini (2004), Raga Rachananjali, Raj Hans Prakashath, pp. Preamble, ISBN 81-7434-296-6\nৱিকিমিডিয়া কমন্সত অশ্বিনী ভিড়ে-দেশপাণ্ডে সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=অশ্বিনী_ভিড়ে-দেশপাণ্ডে&oldid=271078"ৰ পৰা অনা হৈছে


গোসাঁইগাঁৱৰ সংবাদকৰ্মী আজিজুল হকক প্ৰেছ ক্লাবত প্ৰৱেশ নিষিদ্ধ ঘোষণা – Guwahati Times\nগোসাঁইগাঁৱৰ সংবাদকৰ্মী আজিজুল হকক প্ৰেছ ক্লাবত প্ৰৱেশ নিষিদ্ধ ঘোষণা\nগোসাঁইগাঁও প্ৰেছ ক্লাৱ সম্পৰ্কত বিতৰ্কিত মন্তব্য কৰাৰ অভিযোগত অসম ফ’কাছ নামৰ ৱেব পৰ্টেলটোত কৰ্মৰত গোসাঁইগাঁৱৰ সংবাদকৰ্মী আজিজুল হকক গোসাঁইগাঁৱৰ সংবাদ জগতৰ পৰা এঘৰীয়া কৰাৰ লগতে প্ৰেছ ক্লাবত প্ৰৱেশ নিষিদ্ধ ঘোষণা গোসাঁইগাঁও প্ৰেছ ক্লাবৰ।\nযোৱা সোমবাৰে গোসাঁইগাঁও প্ৰেছ ক্লাৱত প্ৰেছ ক্লাবৰ সভাপতি হাফিজুৰ ৰহমানৰ সভাপতিত্বত সংবাদকৰ্মীজনৰ বিৰুদ্ধে কিছুমান আপত্তিজনক অভিযোগৰ ভিত্তিত এক বিশেষ জৰুৰী সভা অনুষ্ঠিত কৰা হয়। সভাখনত সদনে অসম ফ’কাছ নামৰ ৱেব পৰ্টেলটিৰ গোসাঁইগাঁৱৰ সংবাদকৰ্মী আজিজুল হকৰ বিৰুদ্ধে উত্থাপিত বিভিন্ন অপত্তিকৰ অভিযোগ সম্পৰ্কত পুংখানুপুংখ ভাবে আলোচনা কৰা হয়। গোসাঁইগাঁৱত কৰ্মৰত প্ৰায় সংখ্যক সংবাদকৰ্মী আৰু গোসাঁইগাঁও প্ৰেছ ক্লাৱৰ বিষয়ববীয়া আৰু সদস্য সকলৰ উপস্থিতিত আয়োজিত সভাখনত হোৱা আলোচনাৰ সিদ্ধান্ত মৰ্মে সংবাদকৰ্মী আজিজুল হকে গোসাঁইগাঁও প্ৰেছ ক্লাব সন্দৰ্ভত কৰা এক বিতৰ্কিত আৰু আপত্তিজনক মন্তব্যৰ বাবে তাৎক্ষণিকভাৱে কাৰ্যকৰী হোৱাকৈ তেওঁক গোসাঁইগাঁও প্ৰেছ ক্লাৱত ভৱিষ্যতে অনুষ্ঠিত হ’বলগীয়া সকলো অনুষ্ঠানত প্ৰৱেশ নিষিদ্ধৰ প্ৰস্তাৱ সৰ্বসন্মত ভাবে গ্ৰহণ কৰা হয়। আনহাতে সংবাদকৰ্মীজনে হকে-বিহকে বৃহত্তৰ গোসাঁইগাঁও অঞ্চলৰ জ্যেষ্ঠ সাংবাদিক তথা সহকৰ্মী সংবাদকৰ্মীৰ লগত বাক-বিতণ্ডাত লিপ্ত হৈ গোসাঁইগাঁওৰ সংবাদ জগতখন কলুষিত কৰাৰ লগতে সংবাদ জগতৰ পৰিপন্থী কৰ্ম-কাণ্ডত লিপ্ত থকাৰ দীৰ্ঘদিনীয়া অভিযোগ সমূহ চালি-জাৰি চাই তেওঁক গোসাঁইগাঁৱৰ সংবাদ জগতৰ পৰা সাময়িক ভাৱে এঘৰীয়া কৰাৰো আন এক গুৰুত্বপূৰ্ণ প্ৰস্তাৱ উক্ত সভাতে গৃহীত হয়।\nউল্লেখ্য যে সভাখনত উপস্থিত থাকি সংবাদকৰ্মী হকক আত্মপক্ষ সমৰ্থনৰ সুযোগ প্ৰদান কৰাৰ উদ্দেশ্যে তেওঁক সভাখনত উপস্থিত থকাৰ বাবে নিমন্ত্ৰণো জনোৱা হৈছিল যদিও তেওঁৰ দুৰ্বলতা থকাৰ বাবে সেই সুযোগ ইচ্ছাকৃত ভাবে গ্ৰহণ নকৰি প্ৰকাৰন্তৰে সভাক হেয় প্ৰতিপন্ন কৰাত সভাই খেদ প্ৰকাশ কৰে। উক্ত সভাত গোসাঁইগাঁও প্ৰেছ ক্লাৱৰ তথা বৃহত্তৰ গোসাঁইগাঁও অঞ্চলৰ ছপা তথা দৃশ্য-শ্ৰব্য মাধ্যমৰ প্ৰায় সংখ্যক সাংবাদিক তথা সংবাদকৰ্মীয়ে সদনৰ প্ৰস্তাৱক সমৰ্থন জনায়।\nPrevious উৰ্বশী ৰৌতেলাক সোণ আৰু হীৰাৰ পোছাকেৰে সজালে আৰব শ্বেখসকলে! ভিডিঅ’ ভাইৰেল!\nNext অভিনেত্ৰী কাজল আগৰৱালাৰ বিয়া, চাওক বিয়াৰ Exclusive ফটো


Abhishek-Karishma: সকলো প্ৰস্তুতি সম্পন্ন হোৱাৰ পিছতে অভিষেকৰ সৈতে বিবাহ নহ'ল কৰিশ্মাৰ? এই বিবাহক লৈ কি আপত্তি আছিল কৰিশ্মাৰ মাতৃয়ে|why-karisma-kapoor-and-abhishek-bachchan-marriage-cancelled-know-the-reason-gh– News18 assam\nAbhishek-Karishma: সকলো প্ৰস্তুতিৰ পিছতো কিয় অভিষেকৰ সৈতে বিয়া ভাঙিছিল কৰিশ্মাৰ? এই বিবাহক লৈ কি আপত্তি আছিল কৰিশ্মাৰ মাতৃৰ?\nকৰিশ্মা আৰু অভিষেকৰ বিয়াক লৈ নানা ধৰণৰ অপপ্ৰচাৰ চলিছিল ৷ অমিতাভ বচ্চনৰ জন্মদিনত বিবাহ সম্বন্ধে আনুষ্ঠানিক ঘোষণা হৈছিল যদিও কথাবো?\nLast Updated : June 24, 2021, 16:34 IST\nচুপাৰষ্টাৰ তথা বিগ বি অমিতাভ বচ্চন আৰু জয়া বচ্চনৰ পুত্ৰ অভিষেক বচ্চন আৰু কাপুৰ পৰিয়ালৰ কন্যা কৰিশ্মা কাপুৰৰ বিবাহ সম্পন্ন নোহোৱাৰ কাৰণটো আজিও ৰহস্যজনক হৈয়ে আছে । চলচ্চিত্ৰ উদ্যোগৰ দুয়োটা প্ৰতিষ্ঠিত তথা প্ৰখ্যাত পৰিয়ালৰ মাজৰ সম্পৰ্ক আগবাঢ়িছিল যদিও পৰৱৰ্তী সময়ত এয়া সম্পূৰ্ণ নহ'ল।\nকৰিশ্মা আৰু অভিষেকৰ বিয়াক লৈ নানা তৰহৰ অপপ্ৰচাৰ চলিছিল৷ অমিতাভ বচ্চনৰ জন্মদিনত বিবাহ সম্বন্ধে আনুষ্ঠানিক ঘোষণা কৰা হৈছিল যদিও কথাবোৰ আৰু আগ নাবাঢ়িল৷ মানুহে আজিও জানিব বিচাৰে যে অভিষেক আৰু কৰিশ্মাৰ বিয়াৰ ক্ষেত্ৰত ইমানখিনি আগবঢ়াৰ পিছতো কিয় এয়া সম্পন্ন হৈ নুঠিল।\nসংবাদ মাধ্যমৰ বাতৰি অনুসৰি, অমিতাভ বচ্চনৰ ৬০ সংখ্যক জন্মদিন উদযাপনৰ অনুষ্ঠানতে কাপুৰ পৰিয়ালৰ সৈতে সম্পৰ্ক স্থাপনৰ কথা চৰ্চা হৈছিল। এই অনুষ্ঠানতে অভিষেক বচ্চন আৰু কৰিশ্মা কাপুৰৰ বিবাহ সম্পৰ্কে আনুষ্ঠানিক ঘোষণা কৰা হৈছিল। কিন্তু কেইদিনমানৰ পিছত খবৰ পোৱা গৈছিল যে এই বিয়াখন অনুষ্ঠিত নহ'ল। বলীউডৰ দুয়োটা কিংবদন্তী পৰিয়ালৰ মাজৰ সম্পৰ্ক স্থাপন সন্দৰ্ভত যিমান চৰ্চা চলিছিল তাতকৈ অধিক চৰ্চা চলিছিল দুয়োটা পৰিয়ালৰ মাজৰ সম্পৰ্ক গঢ়ি নুঠা বিষয়ত। এই বিয়া ভাঙি যোৱা সন্দৰ্ভত বহুতো কথা বিয়পি পৰিছিল। বিয়াখন সম্পন্ন হৈ নুঠাৰ বাবে সংবাদ মাধ্যমত কৰিশ্মাৰ মাতৃ ববিতাৰ বিষয়েও বহু আলোচনা হৈছিল।\nঅভিষেক বচ্চনে যি সময়ত বলীউডত নিজৰ পৰিচয় গঢ়াৰ বাবে অহোপুৰুষাৰ্থ কৰিছিল সেই সময়ত কিন্তু বলীউডত এক সুকীয়া স্থান দখল কৰিবলৈ সক্ষম হৈছিল কৰিশ্মা কাপুৰ। কোৱা হয় যে, যেতিয়া কৰিশ্মা কাপুৰ অমিতাভ বচ্চন আৰু জয়া বচ্চনৰ বোৱাৰী হোৱা কথাটো নিশ্চিত হৈছিল তেতিয়া কৰিশ্মাৰ মাতৃ ববিতাই বিগ বিৰ সমুখত এটা চৰ্ত ৰাখিছিল। নিজৰ ছোৱালীক অশেষ কষ্টৰ বলত বলীউডত সফল কৰি তোলা ববিতাই কৰিশ্মাৰ ভৱিষ্যতক লৈ চিন্তিত হৈ পৰিছিল।\nএই কথা সকলোৱে জানে যে অমিতাভ বচ্চন এসময়ত অৰ্থনৈতিক সংকটৰ সন্মুখীন হৈছিল। সংবাদ মাধ্যমৰ বাতৰি অনুসৰি, অমিতাভ বচ্চনৰ বিত্তীয় অৱস্থাৰ প্ৰতি লক্ষ্য ৰাখি ববিতাই চৰ্ত দিছিল যে বচ্চন পৰিয়ালৰ সম্পত্তিৰ ক্ষেত্ৰত অভিষেক বচ্চনৰ অংশ প্ৰথমেই ভগাই দিয়া হওক। ববিতাৰ এই কথাটো বচ্চন পৰিয়ালে ভাল পোৱা নাছিল। এনেদৰেই অভিষেক আৰু কৰিশ্মাৰ বিবাহৰ সম্পূৰ্ণ প্ৰস্তুতি হৈ উঠাৰ পাছতো বিচ্ছেদ ঘটিছিল।\nAbhishek BachchanAmitabh BachchanKarishma KapoorMarriage


বিবাহোত্তৰ-অমিতাভ মহন্ত – ফটাঢোল\nবিয়া বাৰু যে ধেমালি কৰা বস্তু নহয় সেয়া বিজয়ে বিয়াৰ আগতেই অনুমান কৰি লৈছিল৷ নিজৰ প্ৰিয় পল্টন বজাৰত কিনা খাটখন দলিয়াই বেডৰূমলৈ ডিভান কিনি অনাৰ দিনাই বুকুখন মোচৰ খাই উঠিছিল৷ বুজি উঠিছিল, কিবা এটা হ’বলৈ গৈ আছে৷ ডিভানখনত ড্ৰয়াৰ নামৰ তিনিটা বিশাল বাকচো আছে৷ বিজয়ৰ মনটো পুৰণি দিনবোৰলৈ উৰা মাৰিলে৷ নিজৰ পঢ়া টেবুলৰ ড্ৰয়াৰটোকেই কোনোদিন ভৰ্তি কৰিবপৰা নাছিল সি, ফলক্ৰমে কোনোবা এদিন সি গম নোপোৱাকৈয়ে সেইটো গৈ পৰিণত হৈছিল এচট্ৰেত৷ ইতিমধ্যে সি ষ্টীল আলমাৰী, ডিভান কিনিলেই৷ তাত সুমুৱাবলৈ এক-দুই ট্ৰাক বাচন- বৰ্তন, কাপোৰ কিনিবলৈ আছেই৷ আৰু ভাবিবলৈ মন নগ’ল বিজয়ৰ৷\nপৰিৱৰ্তন আহিব বুলি জনা আছিলেই বাৰু৷ কিন্তু পৰিৱৰ্তন যে চুনামীৰ গতিত আহিবলৈ ৰৈ আছিল সেয়া বাৰু কোনে জানিছিল! পৰিৱৰ্তনৰ প্ৰথমজাক বতাহ আহিল বেডৰূমৰ চিলিং ফেনখনৰপৰা৷ ফেনৰ ৰেগুলেটৰ তিনি নে পাঁচত থাকিব সেই লৈ ফুলশয্যাৰ নিশা হোৱা তুমুল বিতৰ্কৰ অন্তত বিজয়ে শৰীৰ আৰু মনৰ সমস্ত বিৰক্তি একগোট কৰি পুৱাই বাথৰূমলৈ খোজ ল’লে৷\nবাথৰূমত সোমায়েই বিজয়ৰ মূৰটো ৰিমঝিম কৰিবলৈ ল’লে৷ কি ৰং, কি কাৰুকাৰ্য্য… ইমানদিনে বাথৰূম মানে আছিল লাইফবয় এটুকুৰা, ৰেজৰ, সস্তীয়া শ্বেভিং ক্ৰীম, অলপ ফিটকিৰী আৰু হাৰপিকৰ এটা গেলন৷ সেই ৰূপটোকেই অতদিনে মন্দিৰ জ্ঞান কৰি আহিছে সি৷ কিন্তু আজি এয়া কি! সেইদিনা যেন বিধাতাই সমগ্ৰ পৃথিৱীখন ওলট পালট কৰি বিজয়ৰ শান্ত পৃথিৱীখন তচনচ্ কৰি পেলাইছিল৷ যিখিনি ঠাইত ঠিয় হৈ বিজয়ে সদায় প্ৰাৰ্থনাৰ নামত বিৰবিৰ কৰিছিল, আজি তাতে এটা যান্ত্ৰিক লেবৰেটৰী বিৰাজমান৷ ৰেক এখনত বিভিন্ন বটল, কোনোবাটো প্লাষ্টিকৰ, কোনোবাটো কাঁচৰ৷ তাতেই আছে পৃথিৱীৰ সমস্ত ৰঙৰ দোকানখন৷ ৰিমঝিম ভাৱটো সামান্য শাম কটাৰ পিছত বাথৰূমটো জৰীপ কৰাত নামি পৰিল বিজয়৷\nচেম্পু দুই বটল, দেখিলেই ঘিণ লগা কণ্ডিচনাৰ এবটল, গা ধোৱা চাবোন, হাত ধোৱা চাবোন, চাৰি-পাঁচ ৰকমৰ অদ্ভুত বটল যাৰ কাম কি জানিবলৈ হ’লে চেলেকি চোৱাৰ বাহিৰে অন্য একো উপায় বিজয়ে দেখা নাই৷ তাৰোপৰি ৰেকত আৱিস্কাৰ হ’ল মুখ ধোৱাৰ চাবোন, মুখত সনা কিবা পেক, মুখত লগোৱা লোচন, মুখত লগোৱা জেল, মুখত লগোৱা স্ক্ৰাব, মুখত লগোৱা তেল, তাৰোপৰি আৰু মোটামুটি পইত্ৰিশবিধ নাম নজনা ক্ৰীম৷\nমূৰ ঘূৰণি আৰু বমিৰ ভাবটোৰ ৰেশ কাটিছিলহে মাত্ৰ, হঠাৎ এক দৃশ্য দেখি বিজয় ভুলুণ্ঠিত হৈ পৰিল৷ বিজয়ৰ সেই কলেজীয়া দিনৰ চাবোনদানীটো আৰু লাইফবয় টুকুৰা ইতিমধ্যে স্থানচ্যুত হৈ অৱস্থান কৰিছে পাইখানাৰ মগটোৰ কাষত৷\nখঙে ৰাগে উন্মত্ত বিজয়ে গীজাৰ বন্ধ কৰি বন্ধ দুৱাৰৰ ভিতৰৰপৰা চিঞৰ লগালে,\n: বাথৰূমৰ এই দশা কিয়?\nবিজয়ৰ গমগমীয়া কণ্ঠ তেতিয়াও দেৱালত থকা গণেশ হাৰ্ডৱেৰৰ কেলেণ্ডাৰত খুন্দা খাই অন্য দেৱালত থকা মাৰিয়া শ্বাৰাপ’ভাৰ পোষ্টাৰত খুন্দা খাই বতাহত ভাঁহি আছে৷ তেতিয়াই সেইফালৰপৰা ভাঁহি আহিল এজাক মলয়া বতাহ৷\n: কিবা কৈছা সোণটো?\n: নাই মানে, হেৰি মানে… বাথৰূমত…\n: বাথৰূমত কি?\n: মানে কৈ আছিলোঁ যে মোৰ স্কীণখনযে ইম্মান ডাঠ৷ কোনটো ফেইচৱাছ লগালে ভাল হ’ব কোৱানা! প্লিজ!\n« শিক্ষক চিৰিজ- সুকুমাৰ গোস্বামী\nএই কাল বিপৰীত কাল-নাজিয়া হাচান »


Class 8 Assamese Chapter 8 শ্ৰীশ্ৰী শংকৰদেৱ » Dev Library\nClass 8 Assamese Chapter 8 শ্ৰীশ্ৰী শংকৰদেৱ – সমাধান The answer to each chapter is provided in the list so that you can easily browse throughout different chapter Class 8 Assamese Chapter 8 শ্ৰীশ্ৰী শংকৰদেৱ – সমাধান and select needs one.\nClass 8 Assamese Chapter 8 শ্ৰীশ্ৰী শংকৰদেৱ – সমাধান\nAlso, you can read the Class 8 Assamese Question Answer Chapter 8 notebook online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Class 8 Assamese Chapter 8 শ্ৰীশ্ৰী শংকৰদেৱ – সমাধান Solutions for All Subject, You can practice these here.\nক – পাঠভিক্তিক ক্ৰিয়া কলাপ\nপ্ৰশ্ন১। কবিতাটো শুদ্ধকৈ লয়, ছন্দ ৰক্ষা কৰি পঢ়া ।\nউত্তৰঃ ছাত্ৰ-ছাত্ৰীয়ে নিজে কৰা ।\nপ্রশ্ন ২। কবিতাটো একক আৰু দলীয়ভাৱে আবৃত্তি কৰা ।\nপ্রশ্ন ৩। উত্তৰ দিয়া –\n( ক ) কবিয়ে ‘ ধ্যানমগ্ন যােগী ‘ বুলি কাক কৈছে ?\nউত্তৰঃ কবিয়ে ‘ ধ্যানমগ্ন যােগী ‘ বুলি মহাপুৰুষ শ্ৰীশ্ৰীশংকৰদেৱক কৈছে ।\n( খ ) কবিয়ে কিহেৰে ভূমি পৱিত্ৰ কৰাৰ কথা কৈছে ?\nউত্তৰঃ কবিয়ে ‘ ধ্যানমগ্ন যােগী ‘ অর্থাৎ মহাপুৰুষ শ্ৰীশ্ৰীশংকৰদেৱৰ পুণ্য কিৰণেৰে ভূমি পৱিত্ৰ কৰাৰ কথা কৈছে ।\n( গ ) কবি কাননত কি বজোৱাৰ কথা কৈছে ?\nউত্তৰঃ কবি কাননত বীণা বজোৱাৰ কথা কৈছে ।\n( ঘ ) মৰতত কোনে কিহৰ বাতৰি আনি দিলে ?\nউত্তৰঃ মৰতত ‘ ধ্যানমগ্ন যােগী’ৰূপী মহাপুৰুষ শ্ৰীশ্ৰীশংকৰদেৱে স্বৰ্গৰ বাতৰি আনি দিলে ।\n( ঙ ) কবিতাটোত অসমৰ ঘৰে ঘৰে কি বাজি উঠাৰ কথা কোৱা হৈছে ?\nউত্তৰ ‘ধ্যানমগ্ন যােগী’য়ে কোনােবা কবি কাননত নিৰলে বজোৱা বীণাৰ মধুৰ ঝংকাৰৰ সুৰ আজিও অসমৰ ঘৰে ঘৰে বাজি উঠাৰ কথা কোৱা হৈছে ।\nপ্রশ্ন ৪। কবিতাটোৰ মূল কথাখিনি গদ্যৰে লিখা ।\nউত্তৰ মহাপুৰুষ শ্ৰীশ্ৰীশংকৰদেৱক কবিতাটোত ‘ধ্যানমগ্ন যােগী ’ বুলি আখ্যা দিছে । তেওঁ অসমৰ জাতীয় জীৱনক সাহিত্য – সংস্কৃতি , ধর্ম সভ্যতাৰ এক গৌৰৱময় স্তৰত উপনীত কৰাইছে । তেওঁৰ দান অসমীয়া জাতিলৈ অতুলনীয় আৰু অপৰিমেয় । তেওঁ যে স্বৰ্গৰ পৰা বােৱাই আনিলে ভক্তি সোঁত , ধৰ্মৰ জ্ঞান । তেওঁ বিভিন্ন গ্রন্থ ৰচনা কৰি অসমক ভাষা দিলে , অসমৰ অস্তিত্ব ৰক্ষা কৰি জীৱন দান দিলে । অসমৰ বিভ্রান্ত তথা বিশৃঙ্খল সমাজ জীৱনক ৰীতি – নীতি , সদাচাৰ , অসমৰ ব্যৱহাৰ ধর্মভাৱ , গীত – পদ , সাহিত্য – সংস্কৃতি দান দি এক পৰিশীলিত অসমীয়া জীৱনবােধ জগাই তুলিলে । বেদ – উপনিষদ , শাস্ত্র – ভাগৱত মথি অসমীয়া লােকক অমৃত পিয়ালে । তেওঁ আছিল মহাজ্ঞানী , মহাভক্ত , কর্মবীৰ আৰু অসমৰ ৰত্ন । তেওঁৰ কাৰণেই আজি অসমীয়া জাতিয়ে নিজকে জগতত চিনাকি দিব পাৰিছে ।\nপ্রশ্ন ৫। তলৰ আঁচ টনা শব্দবােৰৰ অৰ্থ সোঁফালৰ বন্ধনীৰ ভিতৰত দিয়া আছে সেইবােৰৰ শুদ্ধ অর্থ বাছি উলিয়াই লিখা ।\n( ক ) কোনদূৰ অতীতৰ ধ্যানমগ্ন যােগী তুমি । ( তন্ময় / বিস্ময় / মহান )\nউত্তৰঃ তন্ময় ।\n( খ ) গােটেই অসমভূমি বিস্তৃত জীৱনী যাৰ । ( শিপাই যােৱা / নাইকিয়া হােৱা / বিয়পি পৰা )\nউত্তৰঃ বিয়পি পৰা ।\n( গ ) তােমাৰ গৰিমা গীতি হৃদয়ে হৃদয়ে বাজে । ( যশস্যা / গঞ্জনা / লাঞ্ছনা )\nউত্তৰঃ যশস্যা ।\n( ঘ ) স্বৰ্গৰ বাতৰি আনি দিয়া দেৱ ! মৰতত । ( পৃথিৱী / পাতাল / আকাশ )\nউত্তৰঃ পৃথিৱী ।\nপ্রশ্ন ৬। বাক্য ৰচনা কৰা :\nপৱিত্র , কর্মবীৰ , সদাচাৰ , ৰীতি – নীতি , মৰত , মধুৰ ৷\nউত্তৰঃ পৱিত্র :- মহাপুৰুষ শ্ৰীশ্ৰীশংকৰদেৱৰ যত্নতেই অসম পবিত্র ভূমিত পৰিণত হৈছিল ।\nকর্মবীৰ :- মহাপুৰুষজনাৰ অসমৰ সাহিত্য – সংস্কৃতি , ধর্ম , ভাষা আদিত আগবঢ়োৱা মহান কৰ্মৰাজিৰ বাবেই তেওঁক কর্মবীৰ বােলা হৈছে ।\nসদাচাৰ :- বিশৃঙ্খল অসমীয়া জাতিক সদাচাৰ শিক্ষা দি মহাপুৰুষ শংকৰদেৱে জাতিটোক উদ্ধাৰ কৰিছিল ।\nৰীতি – নীতি :- মহাপুৰুষজনাই অসমীয়া জাতিকে ধর্মীয় আচাৰ , ৰীতি – নীতিৰৰ শিক্ষা দিছিল ।\nমৰত :- মহাপুৰুষ জনাই সৰগৰ পৰা যেন এই মৰতলৈ ভক্তিধাৰা বােৱাই আনিছিল ।\nমধুৰ :- মহাপুৰুষজনাই অসমীয়া জাতিটোক ধৰ্মৰ মধুৰ ৰাগিণী শুনাইছিল ।\nপ্রশ্ন ৭। কবিতাটোৰ পৰা শব্দ আনি খালী ঠাই পূৰ কৰা ।\nমধুৰ………..তাৰ গভীৰ ……..সুৰে\nআজিও উঠিছে বাজি ……. ঘৰে ।\nযি……. সুৰেৰেই প্রেম মন্দাকিনী ধাৰা ।\nঅসমী সাধনা বলে নমালা স্বৰ্গৰ পৰা ।\nউত্তৰঃ মধুৰ ঝঙ্কাৰ তাৰ গভীৰ উদাৰ সুৰে\nআজিও উঠিছে বাজি অসমৰ ঘৰে ।\nযি বীণৰ সুৰেৰেই প্রেম মন্দাকিনী ধাৰা ।\nপ্রশ্ন ৮। প্রসংগ সংগতি দর্শাহি ব্যাখ্যা কৰা ।\n( ক ) নিৰলে বজাই বীণা কোন কবি কাননত ।\nস্বৰ্গৰ বাতৰি আনি দি দিলা দেৱ মৰতত ।\nউত্তৰঃ উদ্ধৃত কবিতাফাকি কবি যতীন্দ্র নাথ দুৱৰাদেৱ ৰচিত ‘ শ্ৰীশ্ৰীশংকৰদেৱ’নামৰ কবিতাটিৰ অন্তৰ্গত । মহাপুৰুষ শ্ৰীশ্ৰীশংকৰদেৱে নিৰলে একান্ত মনেৰে পদপুথি ৰচি কিদৰে অসমীয়া ভাষা সাহিত্য – সংস্কৃতিৰ অভূতপূর্ব উন্নতি সাধন কৰিলে তাকে প্রকাশ কৰিবলৈ যাওঁতে কবিতাটোত এনেদৰে উল্লেখ কৰিছে ।\nমহাপুৰুষজনাই একান্তভাৱে পদ – পুথি ৰচি , ভক্তি ধাৰা বােৱাই অসমীয়া মানুহক ধর্ম, ভাষা , কৃষ্টি – সংস্কৃতিৰ শিক্ষা দি অসমৰ বিভ্রান্ত তথা বিশৃংঙ্খল সমাজ জীৱনৰ থানথিত লগাবলৈ যত্ন কৰিছিল আৰু তাত সফললা হৈছিল । তেওঁ যেন সৰগৰ পৰা অমৃতৰ ধাৰা বােৱাই আনি অসমভূমি পৱিত্ৰ কৰি তুলিছিল ।\nএই অমৃত পান কৰি অর্থাৎ তেওঁৰ এইবােৰ শিক্ষা লাভ কৰি ভাৰতীয় জীৱন শৈলীত তথা বিশ্ববাসীৰ মাজত অসমীয়াই আজি নিজৰ স্থিতিক লৈ গৌৰৱ কৰিব পাৰিছে ।\n( খ ) তােমাৰ জীৱনী দেৱ ! লিখে এনে সাধ্য কৰ\nগােটেই অসমভূমি বিস্তৃত জীৱনী যাৰ ।\nউত্তৰ : উদ্ধৃত কথাফাকি কবি যতীন্দ্রনাথ দুৱৰাদেৱ ৰচিত ‘ শ্ৰীশ্ৰীশংকৰদে’ নামৰ কবিতাটোৰ অন্তর্গত । মহাপুৰুষ শ্ৰীশ্ৰীশংকৰদেৱৰ অসমীয়া জাতিলৈ আগবঢ়োৱা মহান অৱদানৰ কথা প্রকাশ কৰিবলৈ যাওঁতে কবিয়ে কবিতাটিত এনেদৰে উল্লেখ কৰিছে ।\nমহাপুৰুষ জনাৰ অসমীয়া জাতিটোলৈ আগবঢ়োৱা অৱদানৰ কথা কৈ শেষ কৰিব নােৱাৰি । তেওঁ পদ – পুথি ৰচনা কৰি অসমীয়া ভাষা – সাহিত্যৰ ভঁৰাল চহকী কৰিলে , নৱ বৈষ্ণবধর্ম প্রচাৰ কৰি ভক্তিৰ অমৃত ধাৰা মানুহৰ প্রাণে প্রাণে বােৱাই দিলে ,– ৰীতি নীতি , সদাচাৰ , ব্যৱহাৰ , ধৰ্মভাৱ জগাই বিশৃংখল অসমীয়া জাতিটো থানথিত লগালে , নামঘৰ স্থাপন কৰি নাট – ভাওনা , গীতেৰে অসমীয়া সংস্কৃতিৰ পথাৰখনি উজ্বলাই তুলিলে ।\nগুৰুজনাৰ প্ৰতিটো সৃষ্টি কর্মই অসমীয়া জাতিটো সমৃদ্ধিশালী কৰি তুলিলে । তেওঁৰ অসমীয়া জাতিটোৰ কাৰণে কৰা এই বিস্তৃত কামৰ কথা লিখি বা কৈ শেষ কৰাটো কাৰোৰে পক্ষে একেবাৰে সম্ভৱ নহয় ।\nপ্রশ্ন ৯। শেষ ধ্বনি মিল থকা শব্দবােৰ কবিতাটোৰ পৰা বাছি উলিয়াই লিখা ।\nতুমি , ধাৰা , মাজে , ঘূৰে , জ্ঞান , সদাচাৰ\nতুমি — ভূমি ।\nধাৰা — পৰা ।\nমাজে ― বাজে ।\nঘূৰে ― ঘৰে ।\nজ্ঞান ― দান ।\nসদাচাৰ ― ব্যৱহাৰ ।\nপ্রশ্ন ১০। চমুকৈ লিখা ।\n( ক ) ‘স্বৰ্গৰ বাতৰি আনি দিলা দেৱ মৰতত ’ — উল্লেখ কৰা ‘স্বৰ্গৰ বাতৰি ’ কি বুজাই লিখা ।\nউত্তৰঃ ইয়াত ‘দেৱ’ শব্দই মহাপুৰুষ শ্ৰীশ্ৰীশংকৰদেৱক বুজাইছে । ‘মৰত’ শব্দৰ অৰ্থ যদিও পৃথিৱী ইয়াত অসমভূমিক বুজাইছে । স্বৰ্গৰ অমৰ কাহিনীৰ তথা বাতৰিৰ দৰে মহাপুৰুষ জনাই পদ – পুথি ৰচনা কৰি , ভক্তি – ধর্ম , সাহিত্য – সংস্কৃতিৰ অমৃত ধাৰা বােৱাই অসম ভূমিকা পৱিত্ৰ কৰাৰ কথা কৈছে ।\n( খ ) কবিয়ে উল্লেখ কৰা মতে শংকৰদেৱে অসমক কি দান দিলে আৰু কিহক নতুন সাজেৰে সজালে ?\nউত্তৰঃ মহাপুৰুষ শংকৰদেৱে অসমক ভক্তি ধর্ম , ভাষা , সংস্কৃতি , সাহিত্য , ৰীতি নীতি , সদাচাৰ , ব্যৱহাৰ ধৰ্মভাৱ ― এইবােৰ দান দি অসমৰ সকলােকে নতুন সাজেৰে সজালে । অর্থাৎ বিশৃঙ্খল তথা বিভ্রান্ত অসমীয়া জাতিটোক থানথিত লগাই সুশৃঙ্খল জাতি হিচাপে সজাই তুলিলে ।\n( গ ) ‘কত যতনেৰে দেৱ ! গাঁঠিলা মালাধাৰি’ — ইয়াত কোনে কি মালা গাঁঠাৰ কথা কৈছে বুজাই লিখা ।\nউত্তৰঃ বেদ – উপনিষদ আদি শাস্ত্ৰৰ পৰা বিভিন্ন ধর্মীয় তথা ভক্তিমূলক কাহিনী , তত্ত্বমূলক কথা বাছি বাছি আনি মহাপুৰুষ শ্ৰীশ্ৰীশংকৰদেৱে অতি যতনেৰে অসংখ্য পদ পুথি ৰচনা কৰি অসমবাসীক উপহাৰ দি গ’ল , অসমীয়া ভাষা – সাহিত্য টনকিয়াল কৰিলে । ইয়াৰ তুলনা নাই । তেওঁৰ এই পদ – পুথি ৰচনা কৰা কার্যকে বেদ – উপনিষদৰ পৰা বাছি বাছি ফল আনি মালা গাঁঠা বুলি কৈছে ।\n( ঘ ) শংকৰদেৱে অসমীয়া সমাজৰ পৰা কি কি আঁতৰালে ?\nউত্তৰ শংকৰদেৱে অসমীয়া সমাজৰ পৰা ক্ষুদ্রস্বার্থ , ভিনভাৱ , সৰু-বৰ এনেবােৰ ভাৱ আঁতৰাই ঐক্য – সংহতি আৰু ধৰ্মৰ মালাৰে সকলােকে আদৰাৰ শিক্ষা দিয়ে ।\nপ্রশ্ন ১১। তলৰ শব্দবােৰৰ সমার্থক শব্দ পাঠৰ পৰা বাছি উলিয়াই লিখা ।\nপৃথিৱী , বাগিচা , মৰম , গংগা , সন্যাসী , গৌৰৱ , অন্তৰ , মিঠা ।\nপৃথিৱী — মৰত ।\nবাগিচা ― কানন ।\nমৰম ― প্রেম ।\nগংগা ― মন্দাকিনী ।\nসন্যাসী ― যােগী ।\nগৌৰৱ ― গৰিমা ।\nঅন্তৰ ― হৃদয় ।\nমিঠা ― মধুৰ ।\nপ্রশ্ন ১২৷ তলত দিয়া শব্দবােৰৰ বিপৰীত অর্থ বুজোৱা শব্দ লিখা ।\nঅতীত , পবিত্র , পুণ্য , জীৱন , প্রেম , অশেষ ।\nঅতীত — ভৱিষ্যৎ ।\nপবিত্র — অপৱিত্ৰ ।\nপুণ্য ― পাপ ।\nজীৱন — মৰণ ।\nপ্রেম ― অপ্রেম ।\nঅশেষ ― শেষ ।\nপ্রশ্ন ১৩। কবিতাটোৰ পৰা বিশেষ্য আৰু বিশেষণ পদবােৰ বাছি উলিয়াই দুখন তালিকা প্রস্তুত কৰা ।\nউত্তৰঃ বিশেষ্য :- যােগী , বীণা , কানন , মৰত , মন্দাকিনী , স্বর্গ , অসম , ভাষা , দেৱ , বেদ , সাধনা ইত্যাদি ।\nবিশেষণ :- পুণ্য , পৱিত্ৰ , মধুৰ , গভীৰ , অসীম , ক্ষুদ্র , সৰু , বৰ ইত্যাদি ।\nপ্রশ্ন ১৪। “ যি বীণৰ সুৰৰেই প্রেম মন্দাকিনী ধাৰা । এই ধাৰা ’ শব্দটোৰ লগত বেলেগ শব্দ যােগ কৰি কেইটামান শব্দ তলত দিয়া হ’ল । সেইবােৰৰ অৰ্থ লিখা ।\nফল্গধাৰা ― গংগত থকা অন্তঃসলিলা নদী ।\nজীৱনধাৰা ― জীৱন পদ্ধতি ।\nধাৰাসাৰ ― নেৰানেপেৰা , ছেদভেদ নােহােৱা ।\nধাৰাবাহিক — ক্রমিক , একেলেঠাৰিয়ে , অবিচ্ছেদ ।\nধাৰাভাষ্য — মৌখিক বিৱৰণী , একেলেঠাৰিয়ে কৈ যােৱা ।\nধাৰাপাত — গণনাৰ আদিপুথি ।\nপ্রশ্ন ১৫। এটা শব্দত প্ৰকাশ কৰা ।\n( ক ) কেৱল এজন দেৱতাৰ ওচৰত শৰণ লােৱা ।\nউত্তৰঃ একেশ্বৰবাদী ।\n( খ ) বিষ্ণুক ভক্তি কৰে যি ।\nউত্তৰঃ বিষ্ণুভক্ত,বৈষ্ণৱ ।\n( গ ) একে গুৰুৰ শিষ্য ।\nউত্তৰঃ সতীৰ্থ,হৰিভকত ।\n( ঘ ) পিতৃ – মাতৃহীন সন্তান ।\nউত্তৰঃ অনাথ ।\n( ঙ ) সত্ৰ সম্বন্ধীয় ।\nউত্তৰঃ সত্ৰীয়া ।\nপ্রশ্ন ১৬ তলত দিয়া যুৰীয়া শব্দকেইটাৰে বাক্য সাজা ।\n( ক ) জয় জয় ( খ ) কোন কোন ( গ ) নিজে নিজে ( ঘ ) দলে দলে ( ঙ ) পাচিয়ে পাচিয়ে ।\nউত্তৰঃ ( ক ) জয় জয় :- ল’ৰাজন চাকৰিত সােমােৱাৰ পৰা তাৰ ঘৰুৱা অৱস্থা জয় জয় ময় ময় হৈ পৰিছে ।\n( খ ) কোন কোন :- কোন কোন ইয়ালৈ আহিছিল ক’ব পাৰিবানে ?\n( গ ) নিজে নিজে :- আনৰ ওপৰত নিৰ্ভৰ নকৰি নিজে নিজে কাম কৰিব লাগে ।\n( ঘ ) দলে দলে :- উৎৱলৈ দলে দলে মানুহবােৰ আহিছে ।\n( ঙ ) পাচিয়ে পাচিয়ে :- হাতীয়ে পাচিয়ে পাচিয়ে ধান খাব পাৰে ।\nপ্রশ্ন ১৭ সাৰাংশ লিখা ।\n“ মৌ মাখিয়ে ফুলে ফুলে উৰি মধু আহৰণ কৰি মৌচাক নির্মাণ কৰে । সেই চাকৰ কিমান আদৰ ! মকৰাই কিন্তু নিজৰ পেটৰ পৰা বিজলুৱা আঠা উলিয়াই জাল বয় । তিৰােতাই বাঢ়নীৰে সেই কৃত্রিম সূতাৰ জাল সাৰি পেলায় । নীৰৱ সাধকসকল মৌ মাখিৰ নিচিনা হ’ব লাগিব । তেওঁলােকে বুৰঞ্জীৰ নানান যুগৰ ৰাজনীতি , সমাজনীতি , সাহিত্য বিজ্ঞানৰ মৌ আহৰণ কৰি আদৰ্শৰ মৌচাক গঢ়ি তুলিব লাগিব ।\nউত্তৰঃ মৌ মাখিয়ে যিদৰে ফুলে ফুলে উৰি মধু আহৰণ কৰি মৌচাক নির্মাণ কৰে আৰু সেই মৌচাকৰ আদৰ অপাৰ ঠিক সেইদৰে নীৰৱ সাধকসকলে বুৰঞ্জীত নানা যুগৰ ৰাজনীতি , সমাজনীতি , সাহিত্য বিজ্ঞানৰ মৌ স্বৰূপে সাৰবস্তু সংগ্রহ কৰি বিভিন্ন মূল্যবান গ্রন্থ ৰচনা কৰিব লাগে । তেনে গ্রন্থই সমাজত আদৰ পায় । কিন্তু মকৰাৰ জালৰ দৰে অদৰকাৰী কথাৰে গ্ৰন্থ ৰচনা কৰিলে সেইবােৰে কাৰােৰে পৰা আদৰ নাপায় ।\nপ্রশ্ন ১৮। ( ক ) নির্দেশ দিয়া মতে কামখিনি কৰিবা ।\n( খ ) শ্ৰীমন্ত শংকৰদেৱে সমাজ সংস্কাৰ কৰি সমাজক নতুন জীৱন দান দিছিল । তােমালােকে তেনেধৰণৰ সমাজৰ কাম কৰিবলৈ ইচ্ছা কৰানে ? তােমালােকৰ বিদ্যালয়ৰ ছাত্র একতা সভাৰ সহযােগত সমাজৰ কিবা কাম কৰিছা যদি সেই বিষয়ে চমুকৈ লিখা ।\nউত্তৰঃ মহাপুৰুষ শ্ৰীমন্ত শংকৰদেৱে কৰাৰ দৰে সমাজ সংস্কাৰৰ কাম কৰিবলৈ আমিও ইচ্ছা কৰো । কাৰণ অসমীয়া সমাজত এতিয়াও বহু ঠাইত কু – সংস্কাৰ আদি চলি থকাৰ উপৰি আচাৰ – ব্যৱহাৰ , ৰীতি – নীতি, থকা – মেলা , সামাজিক পৰিৱেশ আদিত বহুত পিছ পৰি আছে ।\nআমাৰ বিদ্যালয়ৰ ছাত্ৰ একতা সভাৰ সহযোগত আমি সমাজৰ দুই এটা কৰিছোঁ । থকা – মেলা আৰু সামাজিক পৰিৱেশ উন্নত কৰিবলৈ আমি মাজে – সময়ে ওচৰৰ গাঁওবােৰলৈ গৈ পৰিষ্কাৰ – পৰিচ্ছন্নতা আদিৰ বিষয়ে গাঁওবাসীক পৰামর্শ দিওঁ ।\nমনৰ পৰা ডাইনী হত্যা , মদখােৱা , অন্ধবিশ্বাস আদিৰ কুফল সম্পর্কে সেইবিলাক সভাত ৰাইজক আমি ৰাইজক বুজাওঁ । গাঁৱৰ ৰাস্তা – পদূলিতে আমি সংঘবদ্ধভাৱে কোৰ আদি লৈ মেৰামতি অথবা নির্মাণ কাৰ্য্যত গাঁওবাসীক সহায় কৰোঁ ।\n( গ ) বর্তমান সমাজত চলি থকা ডাইনী হত্যা আৰু ৰাগীয়াল বস্তু সেৱন সম্পর্কত তােমাৰ মতামত প্রকাশ কৰা ।\nউত্তৰঃ বর্তমান সমাজত থকা ডাইনী হত্যা আৰু ৰাগীয়াল বস্তু সেৱন এই দুয়ােটাই সমাজৰ হিতকৰ নহয় । ই সমাজৰ ভাবিব নােৱৰাকৈ অনিষ্ট সাধন কৰি আহিছে । ডাইনী সত্যা এটা সমাজৰ অন্ধ বিশ্বাস । মানুহ ডাইনী হৈ কাৰোবাৰ গাত বেমাৰ জাপি দিয়া কাৰােবাৰ ঘােৰ অন্যায় কৰা ই এটা ঘােৰ কু – সংস্কাৰ , ঘােৰ অন্ধবিশ্বাস ।\nমানুহ ডাহনীও হ’ব নােৱাৰে , কাৰৰ গাত বেমাৰ – আজাৰ আদি জাপি দি মাৰিবও নােৱাৰে । মানুহৰ থকা – খােৱা চলন – ফুৰণ আদি দোষৰ উপৰিও অন্যান্য বিভিন্ন কাৰণত বেমাৰ – আজাৰ হ’ব পাৰে ।\nইয়াৰ বাবে ডাইনী বুলি সন্দেহ কৰি মানুহে মানুহক আগুৰি ধৰি নিষ্ঠুৰভাৱে হত্যা নকৰি , চিকিৎসা কৰাইহে বেমাৰ – আজাৰ ভাল কৰাব লাগে । আজিৰ সভ্যতাৰ যুগতাে , মানুহে শিক্ষা – দীক্ষা পায়াে কিছুমান সমাজত এনে অন্ধবিশ্বাসেৰে মানুহ হত্যা কৰাটো অতি লাজ আৰু দুখৰ কথা ।\nৰাগীয়াল বস্তু সেৱনাে সমাজৰ কাৰণে অভিশাপ স্বৰূপ । ঘাইকৈ মদ সেৱনে ঘৰুৱ । অশান্তিৰ লগতে সমাজৰাে অশান্তি সৃষ্টি কৰে । একোখন ঘৰ – সংসাৰ থানবান কৰে , ধ্বংস কৰে । ৰাগীয়াল বস্তু সেৱনে মানুহৰ হিতাহিত জ্ঞান নাইকিয়া কৰি পেলায় ।\nযুৱক যুৱতীৰ মাজতো ইয়াক সেৱনৰ অভ্যাস বৰ দুখৰ কথা হৈ পৰিছে । চৰকাৰে ৰাগীয়াল বন্ধ নিবাৰণৰ ব্যৱস্থা হাতত লৈছে যদিও চৰকাৰেই অনুমতি দি মদৰ দোকানৰ ব্যৱস্থা কৰাটো বৰ ভাল কথা হৈছে বুলি ক’ব নােৱাৰি ।\nপ্রশ্ন ১৯। “ অসমৰ সমাজ সংস্কাৰ , সুকুমাৰ কলা আৰু সাহিত্যৰ ক্ষেত্ৰত মহাপুৰুষ শ্ৰীশ্ৰীশংকৰদেৱৰ অৱদান অতুলনীয় ।\n”-ওপৰৰ কথাখিনি সাৰোগত কৰি তলত দিয়া বিষয়সমূহৰ পৰা যিকোনাে এটা বিষয় বাছি লৈ ২৫০ টা শব্দৰ ভিতৰত এখন ৰচনা লিখা ।\n– সমাজ সংস্কাৰক শংকৰদেৱ ।\n–সাহিত্য – সংস্কৃতিৰ সেৱক শংকৰদেৱ ।\n– সুকুমাৰ কলা সাধক শংকৰদেৱ ।\nউত্তৰঃ সমাজসংস্কাৰক শংকৰদেৱ :- অসমৰ জাতীয় জীৱনৰ শিৰােমণি মহাপুৰুষ শ্ৰীমন্ত শংকৰদেৱৰ অসমীয়াত আধ্যাত্মিক , সাহিত্যিক , সাংস্কৃতিক আৰু সামাজিক জীৱনলৈ আগবঢ়োৱা দানৰ তুলনা নাই ।\nএসময়ত অতি বিভ্রান্ত তথা বিশৃংখল অসমীয়া জাতিটোৰ মাজত চলি থকা ধর্মান্ধতা , কু – সংস্কাৰ তথা অন্ধবিশ্বাস , কু – প্রথা আদি দূৰ কৰি এখন সুস্থ সবল সমাজ গঠন কৰিবলৈ জাতিটোক থানথিত লগাবলৈ তেওঁ বিভিন্ন উপায়েৰে চেষ্টা কৰিছিল । ইয়াৰ উপায় স্বৰূপে , নৱ বৈষ্ণৱ ধৰ্ম প্ৰচাৰ , পদ – পুথি , গীত – নাট ৰচনা , নাট – ভাওনাৰ ব্যৱস্থা কৰা , নামঘৰ প্রতিষ্ঠা কৰা আদিৰ ব্যৱস্থা কৰিছিল ।\nমহাপুৰুষ শংকৰদেৱে ভক্তিধৰ্মৰ অমৃত বাণীৰে এখন বিভেদহীন আৰু বৈষম্যহীন সমাজৰ সুসংগঠন কৰিছিল । গীত – মাত , নাট – ভাওনা , কলা – সংস্কৃতিৰ যােগেদি জনসাধাৰণৰ মনত সামাজিক চেতনা , দায়িত্ববােধ , আত্ম সম্মানবােধ , একাত্মবােধ আৰু সাম্য মৈত্রীৰ ভাব জগাই তুলিছিল । অস্পৃশ্যতা আৰু কু – সংস্কাৰবিহীন কৰি সমাজক শুদ্ধ নিকা কৰি থৈ গৈছিল ।\nজাতি – ধর্ম – বর্ণ নির্বিশেষে আটাইকে একেডাল ডােলেৰে বান্ধি আধুনিক অসমীয়া সমাজ তথা জাতিৰ ভেটি প্রতিষ্ঠা কৰি থৈ গৈছে । ধৰ্মৰ বাণীৰে বিশৃংখল সমাজখনৰ পৰা কু – সংস্কাৰ , কু – আচাৰ – ব্যৱহাৰ , ৰীতি – নীতিবােৰ আঁতৰাই মানুহৰ মনত ভক্তি আৰু সহনশীলতাৰ ভাব জগাই তুলিছিল ।\nবহু দেৱতাৰ মাজত প্রধান দেৱতাৰ সন্ধান দি সত্যৰ ভিতৰত সনাতন সত্যৰ উপলব্ধিই সামাজিক চৈতন্য জগাই তুলিছিল।কৰ্মৰ বিভীষিকা নিবাৰণ , বাহ্যিক অনুষ্ঠানৰ ঠাইত বিশুদ্ধ অস্তৰত আধ্যাত্মিক উপলব্ধি সামাজিক বিভেদতা নিবাৰণ এনেবােৰ শিক্ষা প্রচাৰকৰি মহাপুৰুষজনাই অসমীয়া সমাজখন থানথিত লগাইছিল ।\nমহাপুৰুষ শংকৰদেৱৰ সাহিত্যৰাজিয়ে অর্থাৎ বৈষ্ণৱ সাহিত্য সমূহে অসমীয়া সমাজ সংস্কাৰত গুৰুত্বপূর্ণ ভূমিকা গ্রহণ কৰিছিল । তেওঁৰ ৰচিত এই বৈষ্ণৱ সাহিত্য অসমৰ জাতীয় সাহিত্যৰূপে প্রতিষ্ঠা লাভ কৰে । বৈষ্ণৱ ধৰ্মৰ সামাজিক পদ্ধতিয়ে অসমৰ সামাজিক জীৱনক এটি স্পষ্ট আৰু নিটোল ৰূপ দিয়ে ।\nসত্ৰ আৰু নামঘৰ প্ৰতিষ্ঠা কৰি সামাজিক শৃংখলাৰ নিদর্শন দাঙি ধৰে । বৈষ্ণৱ সাহিত্যৰ সমাদৰে ধৰ্মমূলক ভেদভাবৰ ওপৰত মিলাপ্ৰীতিৰ বান্ধোন টানি দিয়াৰ ফলত শাক্ত – শৈৱ আদিৰ লগত বৈষ্ণৱ ধৰ্মৰ সংঘর্ষ অসমীয়া সমাজত কোনাে দিনেই ঘটিবলৈ পােৱা নাই ।\nসত্ৰ , নামঘৰ , নাট ভাওনা আদিৰ জৰিয়তে কু – প্রথাৰ বেয়া ফল , সু – প্রথাৰ সুফল আদি ৰূপক হিচাপে প্রদর্শন কৰি নিৰক্ষৰ হােজা , অন্ধবিশ্বাসী অসমীয়া সমাজতাে তেওঁ এক আললাড়ন সৃষ্টি কৰিছিল । মানুহে তেওঁৰ আদৰ্শ আৰু অমৃতময় বাণীত মুগ্ধ হৈ সামাজিক সচেতনাৰে ভাতৃত্ব আৰু একতাৰ ডােলেৰে বান্ধ খাইছিল ।\nএনেকৈয়ে মহাপুৰুষজনাই বিশৃংখল আৰু বিভ্রান্ত অসমীয়া সমাজ আৰু জাতিটোক একত্রিত কৰি এটা সুস্থিৰ জাতি তথা সমাজ গঠন কৰিছিল ।\nমহাপুৰুষ শংকৰদেৱে ৰচনা কৰা সাহিত্যিক সমূহৰ বিষয়ে তলত চমুকৈ আলোচনা কৰা হ’ল-\n১ ) কাব্য :- হৰিশ্চন্দ্ৰ উপাখ্যান , ৰুক্মিণীহৰণ কাব্য , বলিচলন , অমৃত মথন , অজামিল উপাখ্যান আৰু কুৰুক্ষেত্র ।\n( ২ ) ভক্তিতত্ত্বপ্রকাশ সংগ্রহ :- ভক্তিপ্রদীপ , ভক্তিৰত্নাকৰ ( সংস্কৃত ) , নিমিনৱসিদ্ধ সংবাদ অনাদিপতন ।\n( ৩ ) অনুবাদমূলক :- ভাগৱত ( ১ ম , ২ য় , ৬ ষ্ঠ ) ( অজামিল উপাখ্যান মাত্র ) ৮ ম ( বলিচলন , অমৃত মর্থন ) , ১০ ম , ১১ শ , ১২ শ স্কন্ধ আৰু উত্তৰাকাণ্ড ৰামায়ণ ।\n( ৪ ) অংকীয়া নাট :- পত্নীপ্রসাদ , কালিয় দমন , কেলিগােপাল , ৰুক্মিণীহৰণ , পাৰিজাত হৰণ আৰু ৰামবিজয় ।\n( ৫ ) গীত :- বৰগীত , ভটিমা , টোটয় আৰু চপয় ।\n( ৬ ) নাম প্রসংগ :- কীর্তন আৰু গুণমালা ।\nসাংস্কৃতিক ক্ষেত্ৰতাে তেওঁৰ অৱদানৰ তুলনা নাই । তেওঁ নিতৌ বৈকুণ্ঠৰ চিত্রপট আঁকি নিজে ‘ চিহ্নযাত্রা ’ নাট ৰচি তাত অভিনয় কৰি ৰাইজক মােহিত কৰিছিল আৰু নাট ভাওনাৰ সূচনা কৰিছিল । সত্ৰ নামঘৰ স্থাপন কৰি গীত – মাত নৃত্যাদিৰ উপৰি বাদ্য বাজনাৰ ব্যৱস্থা কৰিছিল ।\nএনেদৰে অসমৰ সাংস্কৃতিক ক্ষেত্ৰটো মহাপুৰুষ শংকৰদেৱৰ বহুমুখী অৱদান আগবঢ়াই গৈছে যদিও কেৱল সাহিত্যৰ ক্ষেত্ৰত আগবঢ়াই যােৱা অৱদানেই তেওঁক অমৰত্ব দান কৰিছে।মহাপুৰুজনাৰ এই সাহিত্য – সংস্কৃতিয়ে অসমীয়া জাতিৰ প্ৰাণ প্রতিষ্ঠা কৰিছে ।\n6 thoughts on “Class 8 Assamese Chapter 8 শ্ৰীশ্ৰী শংকৰদেৱ”\nvery good notes…..\nThank you so much Sar for give the notes


‘ছোৱালীৰ সামৰ্থ্যক অস্বীকাৰ কৰিলে সমাজ আগুৱাই নাযায়’, প্ৰধানমন্ত্ৰী মোদী | Asom Live 24\n‘ছোৱালীৰ সামৰ্থ্যক অস্বীকাৰ কৰিলে সমাজ আগুৱাই নাযায়’, প্ৰধানমন্ত্ৰী মোদী\nসমাজে ল’ৰা আৰু ছোৱালীক বেলেগ বেলেগ দৃষ্টিভংগীৰে চোৱাটো উচিত নহয়৷ সমাজে ল’ৰা আৰু ছোৱালীৰ মাজত পাৰ্থক্য আনিলে আৰু ছোৱালীৰ সামৰ্থ্যক স্বীকৃতি নিদিলে সমাজ কেতিয়াও আগুৱাই যাব নোৱাৰে৷ এই মন্তব্য কৰিছে দেশৰ প্ৰধানমন্ত্ৰী নৰেন্দ্ৰ মোদীয়ে৷\nশুকুৰবাৰে প্ৰধানমন্ত্ৰী নৰেন্দ্ৰ মোদীয়ে ‘পৰীক্ষা পে চৰ্চা’ নামৰ শিক্ষাৰ্থীৰে এক বৰ্তালাপ অনুষ্ঠানত এক প্ৰশ্নৰ উত্তৰ দিবলৈ গৈ লগতে আৰু কয় যে ল’ৰা আৰু ছোৱালীৰ মাজত থকা বৈষম্যমূলক দৃষ্টিভংগীক ত্যাগ কৰাৰ সময় আহিছে৷\n‘‘এতিয়া ছোৱালী পৰিয়ালৰ বাবে এটা ডাঙৰ সম্পদ আৰু শক্তি হৈ উঠিছে৷ এই ধাৰাক আৰু আগুৱাই নিয়াতো উচিত৷’’ প্ৰধানমন্ত্ৰী মোদীয়ে কয়৷\nলগতে কয় বিশ্বজুৰি তীব্ৰ চাঞ্চল্যৰ সৃষ্টি : ৯৮ ফুট দৈৰ্ঘ্যৰ সৰ্পৰ কংকাল আৱিস্কাৰ!\nসমাজত ল’ৰা আৰু ছোৱালীয়ে সমান মৰ্যাদা লাভ কৰিব লাগিব বুলি কৈ এয়া যুগৰ আহ্বান বুলিও প্ৰধানমন্ত্ৰী মোদীয়ে মন্তব্য কৰে৷\nদেশৰ ক্ৰীড়া আৰু বৈজ্ঞানিক ক্ষেত্ৰলৈ ছোৱালীয়ে বিশিষ্ট অৱদান আগবঢ়াই আহিছে বুলি উল্লেখ কৰি প্ৰধানমন্ত্ৰী মোদীয়ে কয় যে ছোৱালীয়ে আনুষ্ঠানিক ক্ষেত্ৰখনত আৰু অধিক সুযোগ সুবিধা লাভ কৰা উচিত৷\nইফালে সংসদত পূৰ্বতকৈ অধিক মহিলাই প্ৰতিনিধত্ব কৰা বুলি দাবী কৰি প্ৰধানমন্ত্ৰী মোদীয়ে আৰক্ষী আৰু নিৰাপত্তা বাহিনীসমূহতো ছোৱালীৰ যোগদান বৃদ্ধি পোৱা বুলি মন্তব্য কৰিছে৷\nলগতে কয় আকৌ ৰামটাঙোন চৰকাৰৰ : ৰন্ধন গেছৰ চিলিণ্ডাৰত পুনৰ ২৫০ টকা মূল্যবৃদ্ধি\n‘‘যদি ল’ৰা আৰু ছোৱালীয়ে সমান সুযোগ আৰু সুবিধা লাভ কৰে তেতিয়া ছোৱালীয়ে ল’ৰাতকৈ অধিক ভাল ফল প্ৰদৰ্শন কৰিবলৈ সক্ষম হ’ব৷’’ প্ৰধানমন্ত্ৰী নৰেন্দ্ৰ মোদীয়ে লগতে কয়৷\nTags: asom live 24assam live 24axom live 24axom live 24 digitalbest news channel in assamBest news channel of assamBest News Portal in AssamPM Modi\n২০ কিলোগ্ৰাম RDXৰে আত্মঘাতীয়ে উৰুৱাই দিব প্ৰধানমন্ত্ৰী মোদীক! মেইলযোগে ভাবুকি!\nইতিহাস ৰচি শতক অতিক্ৰম কৰিলে বিজেপিয়ে, উত্তৰ পূৱৰ পৰা উচন হ’ল কংগ্ৰেছ


bollywood-singer-neha-kakkar-is-suffering-from-disease-skd– News18 assam\nHome » photogallery » lifestyle »শৰীৰত খুব কষ্ট! কঠিন ৰোগত ভুগিছে জনপ্ৰিয় গায়িকা নেহা কক্কৰ!\nশৰীৰত খুব কষ্ট! কঠিন ৰোগত ভুগিছে জনপ্ৰিয় গায়িকা নেহা কক্কৰ!\nসম্পত্তি, ঘৰ, টকা, পৰিয়াল সকলো আছে, কিন্তু তথাপি এই ব্যাধিৰ পৰা তেওঁ কেতিয়াও মুক্তি নাপাব।\n| February 21, 2021, 13:23 IST\nকিবা নহয় কিবা কথাত চৰ্চাত থাকে নেহা কক্কৰ। নেহাৰ গানক লৈ উন্মাদনা সদায় আছে। লগতে ব্যক্তিগত জীৱনৰ কথাও কেতিয়াবা হয় শিৰোনাম। এইবাৰো ব্যতিক্ৰম নহয়। নেহা কক্কৰ সংগীতৰ ৰিয়েলিটী শ্ব’ ইণ্ডিয়ান আইডল ১২ৰ বিচাৰক। শ্ব’ত নেহাৰ নানা ধৰণৰ বক্তব্য হৈ পৰে খবৰ।\nইণ্ডিয়ান আইডলত উপস্থিত আছিল গীতিকাৰ সন্তোষ আনন্দ আৰু সুৰকাৰ প্যাৰেলাল। য’ত নেহা কক্কৰৰ এটা মহৎ উদ্দেশ্যই লাখ লাখ মানুহৰ মন জয় কৰিছিল। গীতিকাৰ সন্তোষ আনন্দক সহায়ৰ ঘোষণা কৰে নেহা কক্কৰে। গায়িকাগৰাকীয়ে সকলোৰে সন্মুখত এই ঘোষণা কৰে।\nইফালে, নিজৰ স্বাস্থ্যৰ বিষয়ে কিছু গোপন তথ্য পোহৰলৈ আনিছে নেহাই নিজেই। শ্ব’ত নেহা কক্কৰে জনাইছে, তেওঁ দীৰ্ঘদিন ধৰি এনে এক ৰোগৰ চিকাৰ হৈছে যিটো খুবেই উদ্বেগজনক। যাক লৈ নেহাই বছৰৰ পিছত বছৰ ধৰি যুঁজি আছে। নেহা কক্কৰে জনাইছে যে এই ৰোগৰ বাবে বহুত সমস্যাত পৰিবলগীয়া হৈছে। বহু সময়ত তেওঁ অনুভৱ কৰিছে যে জীৱনত তেওঁৰ ওচৰত সকলো আছে। সম্পত্তি, ঘৰ, টকা, পৰিয়াল সকলো আছে, কিন্তু তথাপি এই ব্যাধিৰ পৰা তেওঁ কেতিয়াও মুক্তি নাপাব।\nপিতৃয়ে খুব কষ্ট কৰি তেওঁলোকক ডাঙৰ কৰিছে, বহুবাৰ তেওঁলোক ডাঙৰ–দীঘল হোৱা কাহিনীও কৈছে নেহাই। কিন্তু প্ৰতিষ্ঠা লাভ কৰাৰ পিছত তেওঁ খুবেই সুখী আৰু সদায় আনন্দত থাকে, তেনেকৈ ভাবে সকলোৱে।\nকিন্তু কি ৰোগত ভুগিছে নেহা? সেই কথা স্পষ্ট নকৰিলে গায়িকাগৰাকীয়ে।


এজাক বৰষুণৰ অপেক্ষাত-২২\nbyRinku Rajowar Posted at Saturday, August 22, 2020\n______ ৰাতি নুশুলে নেকি মিষ্টাৰ প্ৰান্তিক শৰ্মা?\nমেচেজটো দি ৰৈ আছো অলপ দেৰি। তেওঁৰ ৰিপ্লাই নাই। শুই উঠাই নাই বুলি ভাবি মই ফোনটো তাতে থৈ বাহিৰলৈ ওলাই গ'লো। মাৰ লগত ইটো সিটো কৰি আছো।\n_______ মা টাউন যাব লাগিব নহয় আজি।\nচল চাই মাক টাউন যাবলৈ দিয়ে নে নাই সুধি ল'লো।\n_______ টাউন আকৌ কিয় যাব লাগে? মায়ে ক'লে\n______ কিয় বৰ্ষাক আনিবলৈ যাব লাগিব নহয় তাইটো চিনি নাপাই আৰু কেক আনিব নাযাম নেকি?\n_______ কেক আকৌ কোনে আনিবলৈ দিলে?\n________ কিয় কেক নাকাটিম নেকি?\n_____ থ' বুঢ়ী হ'লি এতিয়া কেক কাটিব নালাগে।\n______ হ'ব নাযাওঁৱেই ক'তো।ঘৰতে সোমাই থাকিম।\nঅলপ কান্দি দিয়া নিচিনা কৰি গুচি আহিলো।\n_____ হ'ব হ'ব যাবি। আনিবি কেক এটা।\nঅলপ পাছতে মায়ে ক'লে। ভালেই পালো মই।\nগাটো ধুই থাপনাত চাকি এগছি জ্বলাই ৰুমলৈ আহিছো তেনেকুৱাতে প্ৰান্তিক দাৰ মেচেজ আহিছে।\nমই ফোন টোকে লগালোঁ।\n______ হেল্ল মিষ্টাৰ প্ৰান্তিক শৰ্মা। ৰাতি ক'ত গৈছিল?\nপ্ৰান্তিক_____ ক'ত মইতো বিছনাতে আছিলো।\n______ হ'ব ফাঁকি নিদিব।কিয় মানে এইবোৰ কৰিব লাগে আপুনি?\nপ্ৰান্তিক_____ কি কৈ আছা অ' কি কৰিলো মই?\n____ কি কৰিলো মানে? গেটৰ মুখত ফুল খিনি কোনে দি থৈ গৈছিল ?\nপ্ৰান্তিক_____ অ সেইটো। এনেই দিলো আৰু ।ৰাতিপুৱা সোনকালে উঠিলো সেইকাৰণে ভাবিলো তোমাক দি থৈ আহোগৈ। ৰাতিপুৱা ফুৰাও হব তোমাৰ কামটোও হ'ব।\nতেওঁ কথাকেইটা একেবাৰে সহজ ভাৱে কৈছে।\n_______ কাম নাই আৰু। কিয় দিব লাগে ।নিদিয়া হ'লেও হয়।\nপ্ৰান্তিক_____ হ'ব যোৱা পেলাই দিয়া গৈ। হুহ্ ইমানকৈ কৈ থাকিব নালাগে।\nখং খাই আহিল।\n______ আইও,,,, খঙে উঠিল নে ? হ'ব আৰু নকওঁ বাৰু বেছি।\n______ কি কৰিছে এতিয়া। মেচেজ কৰা গম নাপাই নেকি?\nপ্ৰান্তিক______ ফুৰি আহি ইমান টোপনি ধৰিলে আকৌ শুই থাকিলো। এতিয়া সাৰ পাইছোহে।\n______ তাৰ মানে আপুনি উঠাই নাই?\nপ্ৰান্তিক_____ উহো , কি কৰিছা এতিয়া?\n_____ গা ধুই আহি আপোনাৰ লগত কথা পাতি আছো।\nপ্ৰান্তিক______ আউ বহুত ফাষ্ট দেখোন।\n______ আপোনাৰ নিচিনা নহয় নহয় কুম্ভকৰ্ণ।\n_____ নহ'ব। টাউন কেতিয়া আহিব কওক। মই যামেই এতিয়া।\nপ্ৰান্তিক_____ মোৰ বেছি দেৰি নালাগে ।সোনকালে হ'ব। ফোন কৰিম মই।\n_____ ঠিক আছে হ'ব এতিয়া।মই ওলাই লওঁ।\nপ্ৰান্তিক______ অ'কে। আৰু শুনা?\nপ্ৰান্তিক_____ চুলি মেলি আহিবা।\nমোৰ হাঁহি উঠি গ'ল অলপ কৈ।\nপ্ৰান্তিক_____ উম বাই।\nবৰ্ষা লৈ ফোন এটা কৰি সুধি ল'লো।কিমান সময়ত আহিব তাই। ১১.৩০ মানত টাউন পামগৈ কৈছে। মই অলপ সোনকালেই যাব লাগিব।ইয়াৰ পৰা টাউন পোৱা আকৌ কেক লবলৈ আছেই।\n১০ মান বাজিবৰ হৈছে। মোৰ ওলাই হৈছে। চুলি মেলি অশান্তি পাওঁ যদিও তেওঁ কোৱাৰ বাবে চুলিখিনি মেলিয়েই লৈছোঁ। লগত গুলপীয়া কুৰ্তা এটা আৰু বগা পেণ্ট। বেছি একো লগোৱা নাই চকুত অলপ কাজল আৰু ওঁঠত পাতলকৈ অকণমান লিপষ্টিক। কাণত সৰু ফুলি এযোৰ। হৈ গ'ল।\nমায়ে ভাত খাবলৈ মাতিছে। দেউতাও ৰৈ আছে। তিনিওটাই বহি ভাত খাইছো। ভাত খাই হৈ যোৱাৰ পাছত মায়ে কিবা বস্তু আনিবলৈ মোক হিচাপ দিছে। তেনেকুৱাতে প্ৰান্তিক দাই মেচেজ কৰিছে।\n_____ হ'ল নাই মই পালোগৈ।\n______ হৈছে গৈছো।\nআন দিনাৰ দৰে আজিও লাজ লাজ কৈ গাড়ীত বহিছো।\nপ্ৰান্তিক______ ধুনীয়া লাগিছে।\nপ্ৰথমতেই তেওঁ কৈ পেলালে।\nতললৈ চাই হাঁহি দিলো। তেৱোঁ হাঁহি দিলে।\nবৰ্ষাক লগ পোৱাৰ আগত ক'ত ক'ত কি কি বস্তু লম তেওঁক কৈ গ'লো। তেওঁ শুনি আছে, কিন্তু মুখেৰে একো নাই মতা।\nটাউন পাবগৈ হৈছো। তেনেকুৱাতে তেওঁ মেইন টাউনৰ সেইটো ৰাস্তাৰে নগৈ বেলেগ এটা ৰাস্তাৰে যাব লৈছে।\nমই আচৰিত হৈ গ'লো।\n_____ কোন ফালে যায় আকৌ?\nএকো নাই কোৱা মুখেৰে।\n_____ কি হ'ল মই কিবা এটা সুধি আছো। একো কোৱা নাই যে আপুনি?\nপ্ৰান্তিক______ কিডনেপ্ কৰিম তোমাক আজি।\n_______ বেছি নকৰিব। ক'ত যায় কওক। ইফালে সিফালে চাইছো।\nৰাস্তাটো অলপ চিনাকি চিনাকি লাগিছে। অলপ পাছত গম পালো এদিন এই ফালে আমি চাৰিটা আহিছিলো। প্ৰান্তিক দাই বেলেগ এটা ৰাস্তাই দি আনিলে কাৰণে অলপ খেলি মেলি লাগি গ'ল। আমি ফুৰিবলৈ অহা ঠাইখিনি পোৱাত তেওঁ গাড়ী খন ৰখাই নিজে আগত নামি দিলে। মই গাড়ীৰ ভিতৰতে। তেওঁ ঘূৰি আহি মই বহি থকা গাড়ীৰ দৰ্জাখনৰ ওচৰতে হাতখন ভেজা দি ৰ'লহি।\nপ্ৰান্তিক______ মিছ জীয়া বৰুৱা ভয় খালা? মুখৰ ৰং উৰি গ'ল একেবাৰে। হাঁহি হাঁহি কথাবোৰ কৈ আছে। মই নাই মতা একো আগলৈ চাই গাড়ীৰ ভিতৰতে বহি আছো।\nপ্ৰান্তিক______ আউ। হ'ল আৰু এতিয়া।কোনোবাই মোক ভালকৈ বেয়া পালে যেন পাওঁ। নামাতেই একেবাৰে। ইমান কিয় ছিৰিয়াছ হ'লা। মই বাৰু তোমাক ক'লৈ লৈ যাম অ'।মোৰ ওপৰত সেইকণো বিশ্বাস নাই নে?\nশুনি আছো নাই মতা।\nপ্ৰান্তিক_____ হব ছ'ৰি এইয়া চোৱা কাণত ধৰিছো। আজিৰ পৰা এনেকুৱা নকৰোঁ বাৰু। প্ৰমিছ।\nতেঁও লৈ ঘূৰি চালো।\n______ ভয় খোৱা কথা নহয়। নোকোৱাকৈ লৈ আনিছে। ক'বটো পাৰে। বহুত খং উঠিছে মোৰ।\nপ্ৰান্তিক_____ ক'ত খং উঠিছে? নাকত নে? উম হয় নাকতে উঠিছে মই গম পাইছো। সেইকাৰণে নাকটো ফুলি গৈছে।\n______ আপুনি মানে কৈছোঁ নহয়.....?\nপ্ৰান্তিক______ চাওঁ নাকটো চুই চাওঁ খংটো কমিল নে?\nকথাটো কৈয়ে কেনেকৈ নো নাকটো চুই দিলে ধৰিবই নোৱাৰিলো।\nপ্ৰান্তিক______ উম অলপ অলপ কমিছে দেই।\nহাঁহি হাঁহি একেবাৰে ক'ব নোৱাৰা হৈ গৈছে।\n_______ উফ্ কিনো কৰি আছে বাৰু।\nখঙো উঠিছে, হাঁহিও উঠিছে।\nপ্ৰান্তিক_____ হ'ব এতিয়া বকিয়ে থাকিবা নে? গাড়ীৰ পৰা নামিবা মহাৰাণী?\nপ্ৰান্তিক____ৰবা মহাৰাণী মইয়ে খুলি দিছো দৰ্জাখন।\n_____ নালাগে মই পাৰিম।


বেজেৰা–আগডলা পঞ্চায়তত বিজেপিৰ ৰণডংকা | নিয়মীয়া বাৰ্তা\nবেজেৰা–আগডলা পঞ্চায়তত বিজেপিৰ ৰণডংকা\nBy নিয়মীয়া বাৰ্তা\t On Feb 23, 2021\nনিয়মীয়া বাৰ্তা ২৩ ফেব্ৰুৱাৰীঃ সোমবাৰে বেজেৰা আৰু আগডলা পঞ্চায়ত বিজেপিৰ বিশাল সভা অনুষ্ঠিত হয়৷ বেজেৰাৰ ৰাজহুৱা প্রেক্ষাগৃহত অৱসৰপ্রাপ্ত প্রধান শিক্ষক ৰমেন্দ্র নাথ শর্মাৰ সভাপতিত্বত অনুষ্ঠিত হয় সভাখন৷ সভাত অংশগ্রহণ কৰি জ্যেষ্ঠ কর্মী দেৱেন বৰুৱাই কয়– এইখন জালুকবাৰী সমষ্টিত বিজেপিৰ প্রথম নির্বাচনী সভা বুলি ক’ব লাগিব৷ অহা এপ্রিল মাহৰ মাজভাগত বিধানসভা নির্বাচন সম্পন্ন হ’ব৷ গতিকে ইয়াৰ বাবে আমি আগতীয়াকৈ সাজু হোৱাৰ সময় হৈছে৷ যাতে আগন্তুক নির্বাচনত জালুকবাৰীৰ পৰা এশ শতাংশ ভোট প্রদান কৰি ৰাজ্যৰ ভিতৰত অভিলেখ ৰচনাৰে বিধানসভালৈ পঠিয়াব পাৰোঁ ড০ হিমন্ত বিশ্ব শর্মাক৷ বিজেপিৰ বেজেৰা মণ্ডলৰ সভাপতি দিলীপ ডেকাই আদৰণী ভাষণ দি কয়– ড০ হিমন্ত বিশ্ব শর্মাই জালুকবাৰী সমষ্টিক নিজৰ ঘৰ হিচাপে গণ্য কৰি আহিছে৷ বিগত ২০০১ চনৰ পৰা বিধায়ক হিচাপে তেওঁ জালুকবাৰীৰ উন্নয়নৰ দিশত অধিক গুৰুত্ব প্রদান কৰি আহিছে৷ এটা ভোটো যাতে অথলে নাযায়, তাৰ কাৰণে পদুম ফুলৰ ছবিত ভোট দিবলৈ উপস্থিত ৰাইজক আহ্বান জনায় জ্যেষ্ঠ কর্মী কিৰণ কাকতিয়ে৷\nতেওঁ কয় যে ড০ শর্মাক ১০০ শতাংশ ভোটেৰে জয়ী কৰিবলৈ প্রতিজ্ঞাবদ্ধ হৈছে৷ কাকতিয়ে কয়– এইবাৰ জালুকবাৰীৰ ৰাইজে নির্বাচনৰ দিনটো প্রেৰণাৰ উৎসৱ হিচাপে পালন কৰিব৷ বনজিৎ ডেকা, বেদান্ত বৰুৱা, দণ্ডধৰ ভূঞা, প্রবীণ শর্মাই আঁত ধৰা আৰু দুই সহস্রাধিক লোক উপস্থিত থকা বিশাল সভাত বেজেৰা জিলা পৰিষদৰ প্রাক্তন সদস্যা চন্দনা মহন্ত বণিয়া, বেজেৰা মণ্ডলৰ সম্পাদক ৰুবুল দাস, ৰাজ্যিক কার্যনির্বাহক নিজৰা চমুৱা, বেজেৰা আঞ্চলিক পঞ্চায়তৰ সভানেত্রী জ্যোতি কুমাৰ, দুমুনিচকী হাইস্কুলৰ অৱসৰপ্রাপ্ত প্রধান শিক্ষক খগেন্দ্র নাথ দাস, ডাঃ মুনীন্দ্র নাথ চমুৱা, ড০ খর্গেশ্বৰ ডেকা, ড০ চন্দ্রকান্ত গোস্বামী, বেজেৰা গাঁও পঞ্চায়তৰ সভানেত্রী ভৱানী ডেকা আদিয়ে ভাষণ দিয়ে৷ সভাত কংগ্রেছৰ কেইবাগৰাকীও লোকে বিজেপিত যোগদান কৰে৷ আনহাতে, বিজেপিৰ বেজেৰা যুৱ মর্চাৰ সম্পাদক মানবেন্দ্র ডেকাৰ নেতৃত্বত আজি এক বাইক ৰেলী উলিওৱা হয়৷ শতাধিক যুৱ কর্মীয়ে এই বাইক ৰেলীত অংশগ্রহণ কৰে৷ আনহাতে, আগডলা পঞ্চায়তৰ ৰাজহুৱা প্রেক্ষাগৃহত বিজেপিৰ ৰাজহুৱা সভা অনুষ্ঠিত হয়৷ দিনৰ ৩ বজাত অনুষ্ঠিত হোৱা সভাত সভাপতিত্ব কৰে ত্রৈলোক্য শর্মাই৷ দুই শতাধিক লোক উপস্থিত থকা সভাত আদৰণী ভাষণ আগবঢ়ায় আগডলা গাঁও পঞ্চায়তৰ আঞ্চলিক সদস্য মনোজ কাকতিয়ে৷ বেজেৰা মণ্ডলৰ সম্পাদক ভাস্কৰজ্যোতি কলিতাই আঁত ধৰা সভাত উপস্থিত থাকে বেজেৰা মণ্ডলৰ সভাপতি দিলীপ ডেকা, জ্যেষ্ঠ কর্মী নন্দ বৰুৱা, পৱিত্র দেৱ শর্মা, পঞ্চায়তৰ সভাপতি তিলক শর্মাই ভাষণ দিয়ে৷ সভাত কেইবাজনো বিশিষ্ট ব্যক্তিয়ে বিজেপিত যোগদান কৰে৷\nৰাজ্যৰ প্রান্তে প্রান্তে বিক্ষোভ কংগ্রেছৰ\nহায় জনপ্রতিনিধি অসমৰ ২১ বিধায়ক মেট্রিক উত্তীৰ্ণ\nবোকাজানত কংগ্ৰেছ বনাম বিজেপি; কোনে মাৰিব শেষ হাঁহি\nমিকিৰ বামুণী গ্রাণ্টৰ কৃষকৰ পক্ষত ন্যায়ালয়\nঅসম–মেঘালয় সীমান্তৰ দুর্গম অঞ্চলত উদ্ধাৰ মির্জাৰ অপহৃত ব্যৱসায়ী\nমহামৃত্যুঞ্জয় যজ্ঞৰ তৃতীয় দিনাও উদুলি–মুদুলি নৰসিংহ ক্ষেত্র\nলুৰিণ-অখিল সংঘাত! দৃশ্যপট সলনি হ’ব পাৰে বিজেপিবিৰোধী…\nৰাইজৰ দলৰ উপদেষ্টা পদৰ পৰা অব্যাহতি ল’লে ড০ হীৰেন…\n১২ৰ পৰা ১৫জন অগপ-বিজেপি বিধায়কে নাপাব টিকট, দিল্লীত ওলমিছে…\nঅকলে বিশ্বৰ সকলো দেশ ভ্ৰমণ কৰা প্ৰথমগৰাকী নাৰী, সন্মুখীন…\nলুৰিণ-অখিল সংঘাত! দৃশ্যপট সলনি হ’ব পাৰে বিজেপিবিৰোধী মিত্ৰজোঁটৰ\nৰাইজৰ দলৰ উপদেষ্টা পদৰ পৰা অব্যাহতি ল’লে ড০ হীৰেন গোহাঁয়ে, কিয়?\n১২ৰ পৰা ১৫জন অগপ-বিজেপি বিধায়কে নাপাব টিকট, দিল্লীত ওলমিছে ভাগ্য\nঅকলে বিশ্বৰ সকলো দেশ ভ্ৰমণ কৰা প্ৰথমগৰাকী নাৰী, সন্মুখীন হৈছিল ভয়ংকৰ অভিজ্ঞতাৰ\nসপোনত সাপ দেখে নেকি জানক ইয়াৰ অৰ্থ কি…\nশিৱসাগৰত অখিল গগৈয়ে প্ৰতিদ্বন্দ্বিতা কৰাটো নিশ্চিত, মনোনয়ন পত্ৰ সংগ্ৰহ\nআহি গ’ল বাজাজৰ দমদাৰ বাইক, এবাৰ তেল ভৰাওক আৰু ৮২৫ কিঃমিঃ যাওক\nতাপসী পান্নু আৰু অনুৰাগ কাশ্যপৰ ঘৰত আয়কৰৰ তালাচী\nঅসমত চলিল বিদ্যুৎচালিত ৰে’ল, নতুন ইতিহাসৰ ৰচনা\nPrev\tNext 1 of 5,034


সাম্প্ৰতিক: সম্পাদকৰ একলম– শ্ৰী ৰক্তাভ কুমাৰ – ফটাঢোল\nOctober 3, 2019 সম্পাদকীয়\t34 Comments\nসাম্প্ৰতিক: সম্পাদকৰ একলম– শ্ৰী ৰক্তাভ কুমাৰ\n* জীৱন তোক বৰ ভাল পাওঁ *\nপৰিস্থিতি – ১\nপ্ৰশান্ত মহাসাগৰৰ বিশাল বক্ষত এটি জনপ্ৰাণীহীন দ্বীপত যদি দুৰ্ভাগ্যক্ৰমে আপুনি অকলশৰীয়া দিন কটাবলগীয়া হয়! তেন্তে কি কৰিব?\nপৰিস্থিতি – ২\nআপুনি এজন অন্তৰ্মুখী ব্যক্তি। আধুনিক সমাজখনৰ জীৱন-প্ৰণালীৰ লগত আপুনি একাত্মতা ৰাখিব পৰা নাই। গতিকে এই সকলোবোৰৰ পৰা আঁতৰত গৈ স্ব-ইচ্ছাই নিজৰ ঘৰ-দুৱাৰ এৰি, পৰিয়াল-বন্ধুবৰ্গৰ সান্নিধ্যৰ পৰা বহু নিলগত প্ৰকৃতিৰ মাজত অকলশৰীয়াকৈ এটি দুঃসাহসিক জীৱন কটোৱাৰ আপুনি হেঁপাহ ৰাখিছে।\nপ্ৰথম পৰিস্থিতিত ভয় নাখাব। এয়া যদি আপোনাৰ লগতো হয় তেন্তে তাৰ লগত কেনেদৰে মোকাবিলা কৰিব সেই কথাটোকেই চলচ্চিত্ৰৰ আকাৰত ‘টম হেংক্স’ৰ যোগেদি ইতিমধ্যে ‘কাষ্ট এৱে’ চিনেমাখনত দেখুওৱা হৈছে। জীয়াই থকাৰ অদম্য হেঁপাহ আৰু পৰিয়ালৰ প্ৰতি থকা অকৃত্ৰিম মৰমে তেখেতক পৰিস্থিতিৰ লগত যুদ্ধ কৰি প্ৰায় চাৰিবছৰ কাল অকলশৰে সেই নিৰ্জন দ্বীপটোত অতিবাহিত কৰাৰ শক্তি দিছিল। সেই কালছোৱাত তেওঁ এটি ভলীবলক ‘ৱিলছন’ নাম দি সেইটোৰ ওপৰত চকু-মুখ আঁকি এটা জীৱন্ত ৰূপ প্ৰদান কৰিছিল। বাস্তৱক কল্পনাৰে পৰাজিত কৰি পুনৰ বাস্তৱলৈ ঘূৰি অহাৰ এই সমস্ত প্ৰক্ৰিয়াটোত তেওঁৰ চিৰলগৰী আছিল সেই ভলীবলটো। তেওঁ বলটোৰ লগত কথা পাতিছিল, কাজিয়া কৰিছিল, অভিমান কৰিছিল, মৰম কৰিছিল আৰু কি নকৰিছিল! হেংক্স আৰু প্ৰাণহীন ভলীবলটোৰ মাজৰ মানৱপ্ৰদত্ত সমস্ত আৱেগ-অনুভূতিৰ এক জীৱন্ত দলিলৰ সাক্ষী আছিল সেই নিৰ্জন দ্বীপটো। অৱশেষত এদিন এটি ধুমুহাৰ কৱলত পৰি ৱিলছনে হেংক্সক এৰি মহাসাগৰৰ বিশাল বুকুত হেৰাই গৈছিল। হেংক্স সিদিনা কান্দোনত ভাগি পৰিছিল, কিন্তু ভাগ্যক্ৰমে সমুদ্ৰপৃষ্ঠৰ ওপৰেৰে চলাচল কৰা কোনোবা এখন বাণিজ্যিক জাহাজৰদ্বাৰা তেওঁক সেই দ্বীপটোৰ পৰা উদ্ধাৰ কৰা হৈছিল।\nটম হেংক্সৰ জৰিয়তে আমি চিনেমাখনত দেখিবলৈ পোৱা আটাইতকৈ ভাল লগা আৰু তাৰ পৰা শিকিবলগীয়া কথাটো হ’ল যিমানেই বেয়া পৰিস্থিতিত আমি আৱদ্ধ নহওঁ কিয়, যিমানেই অকলশৰীয়া হৈ নপৰো কিয় ধৈৰ্য্য শক্তিৰ দ্বাৰা নিজৰ মাজতেই সেই পৰিস্থিতিৰ লগত মোকাবিলা কৰিব পৰা উপায় আমি নিজে উলিয়াই ল’ব পাৰোঁ। “চেল্ফ ইজ য়’ৰ বেষ্ট ফ্রেণ্ড” ধাৰণাৰ যোগেদি নিজৰ মনোজগতত সোমাই থকা বিভিন্ন চৰিত্ৰৰ মাজৰ পৰা আটাইতকৈ ভাল চৰিত্ৰ এটা বাছনি কৰি জীৱন-সংগ্ৰামত আগবাঢ়িবলৈ সেইটোকেই জীৱন্ত ৰূপ দিয়া কথাটোৱে এইটোৱেই প্ৰমাণ কৰে যে জীয়াই থকাৰ হাবিয়াস থকা মানুহে কি কৰিব নোৱাৰে! হয়, মানুহ অকলশৰে জীয়াই থকা অসম্ভৱ; সংগী লাগে মত-বিনিময় কৰাৰ বাবে। যদি কোনো সংগী নাপায় তেন্তে নিজেই নিজৰ সংগী হওক। কোনোবাই আপোনাক পাগল অভিহিত কৰিব পাৰে, কিন্তু সেই পাগলামিয়ে যদি কাৰো অনিষ্ট বা অপকাৰ কৰা নাই তেন্তে সেয়া গ্রহণযোগ্য। চাৰ্ফ এক্সেলৰ বিজ্ঞাপনত কোৱা “দাগ অচ্ছে হে”ৰ লেখীয়া ইয়াতো “পাগলামি অচ্ছে হে।”\nএতিয়া আহিছোঁ দ্বিতীয় পৰিস্থিতিলৈ। সাধাৰণতে অন্তৰ্মুখী ব্যক্তিসকলক সমাজত অন্য মানুহতকৈ কিছু পৃথককৈ চোৱা যায়। বৈজ্ঞানিক দৃষ্টিভংগীৰ ফালৰ পৰা অন্তৰ্মুখী আৰু বহির্মুখী ব্যক্তিসকলক শৰীৰৰ অন্তৰ্ভাগত থকা ৰসায়নৰ পৰিমাণৰ ভিত্তিত যদিও বিবেচনা কৰা যায়, কিন্তু বাস্তৱিকতে সাধাৰণ মানুহ হিচাপে আমি সিহঁতক ব্যৱহাৰিক ভিত্তিতহে শ্ৰেণীবিভাজন কৰোঁ, যিটো ব্যক্তিগতভাৱে মই ভাবোঁ এটা ডাঙৰ ভুল। এজন অন্তৰ্মুখী ব্যক্তি এজন বহির্মুখী ব্যক্তিৰ সমানেই সপ্ৰতিভ, কিন্তু নিজস্ব শৈলীৰে। তেওঁ নিজানত কাম কৰি ভাল পায়, বেছি জনপ্ৰবাহ থকা ঠাইৰ তুলনাত নিজৰ বাছনিকৃত মানুহৰ মাজত থাকি সন্তুষ্টি অনুভৱ কৰে। এনেকুৱাও নহয় যে অন্তৰ্মুখী ব্যক্তিসকলে মানুহৰ লগত সহজ হ’ব নোৱাৰে, তেওঁলোকেও পাৰে কিন্তু যদিহে তেওঁলোকক সেই পৰিস্থিতিটোৰ লগত খাপ খাবলৈ পৰ্যাপ্ত সময় প্ৰদান কৰা হয়।\nক্ৰিষ্টোফাৰ নোলানো এনেকুৱা এজন অন্তৰ্মুখী যুৱক আছিল যিয়ে বিভিন্ন কাৰণত সামাজিক পৰিস্থিতিৰ লগত নিজক খাপ খুৱাব নোৱাৰি ঘৰ-দুৱাৰ, পৰিয়াল-বন্ধুবৰ্গক এৰি বিভিন্ন ঠাই ঘূৰি, বিভিন্ন ব্যক্তিৰ সান্নিধ্যত আহি অৱশেষত প্ৰকৃতিৰ মাজত দিন কটাইছিল। তাত তেওঁ এখন জৰাজীৰ্ণ বাছ আৱিষ্কাৰ কৰি সেইখনক ‘মেজিক বাছ’ নাম দি তাৰ ভিতৰতেই প্ৰকৃতিৰ লগত একাত্ম হৈ দিন কটাইছিল। কিন্তু ঘৰৰ পৰা অকলে তেনেকৈ ওলাই আহি জনঅৰণ্যবিহীন ঠাই এখনত তেনেদৰে দুঃসাহসিক সময় কটাবলৈ অহাতো জানো তেওঁৰ শুদ্ধ সিদ্ধান্ত আছিল! যেতিয়া তেওঁ জীয়াই থকাৰ বাবে সংগ্ৰাম কৰিবলগীয়া হ’ল, তেতিয়া তেওঁ বুজি পালে আচলতে তেনেকৈ গুচি আহি তেওঁ এটা ভুল কামেই কৰি পেলালে। প্ৰকৃততে নোলানে নিজৰ মাজতে সময় কটাব বিচাৰিছিল, যিটো তেওঁ নিজৰ ঘৰখনত বা তেওঁ বসবাস কৰা সমাজখনত বিচাৰি পোৱা নাছিল আৰু তাৰ বাবে দায়ী সম্পূৰ্ণকৈ নোলান নহয়, আচলতে তেওঁ বসবাস কৰা মানুহখিনিৰ তুলনাত তেওঁ ভুল তেনেই নগণ্য।\nজন ক্ৰেকৰৰ ‘ইনটু দ্য ৱাইল্ড’ কিতাপৰ আধাৰত নিৰ্মিত একেই নামৰ চিনেমাখনৰ জৰিয়তে আমাক এইটো চিন্তা কৰিবলৈ বাধ্য কৰোৱা হৈছে যে অন্তৰ্মুখী ব্যক্তিয়ে আমি কোৱা আৰু বিচৰা ধৰণৰ ‘স্বাভাৱিক’ জীৱন এটা কিয় জীয়াই থাকিব নোৱাৰে! ভালদৰে চালি-জাৰি চালে এটা কথা স্পষ্টকৈ ওলাই পৰিব যে প্ৰকৃততে আমি যিটো কৰোঁ আনেও আমাৰ লগত সেই একেখিনি কৰাটো আমি বিচাৰোঁ। যিটোৰ দ্বাৰা আমি এচামৰ মস্তিষ্কৰ ওপৰত চাপৰ সৃষ্টি কৰোঁ আৰু সেইটোৰ জৰিয়তে মানুহজনক অজানিতে এনেকুৱা কিছুমান কাম কৰিবলৈ বাধ্য কৰাই তোলোঁ যিটো চাগে আমাৰ লগতে সেই ব্যক্তিজনৰো কল্পনাৰ বাহিৰত আছিল!\nব্যক্তিগত ইচ্ছা, চিন্তা আৰু সম্পাদনাৰ বৃত্তৰ পৰিধি এটা সকলো মানুহৰেই থাকে। সেই পৰিধিটোক আমি যদি পাৰস্পৰিকভাৱে সন্মান প্ৰদৰ্শন কৰি চলোঁ আৰু ইজনে সিজনক উৎসাহ প্ৰদান কৰি যাওঁ তেন্তে নিশ্চয়কৈ সেয়া দুয়োপক্ষৰ মানুহৰ বাবে ভাল। এইটোৰ দ্বাৰা অন্তৰ্মুখী ব্যক্তিজনৰো দৃঢ়তা অটুট থাকে আৰু সেই ব্যক্তিজনৰ লগত জড়িত অন্যান্য ব্যক্তিসকলেও সুস্থ সামাজিক বান্ধোন এটাৰ লগত আগবাঢ়ি যাব পাৰে।\n“To show confidence doesn’t mean you have to go out and mix with crowds…\nTo show confidence, it may be that you choose to be alone. Psychology is all about not what you do but why.”\nআত্মহত্যা এতিয়াৰ সমাজত এটা সুলভ দৃশ্য। আত্মহত্যা কিয় কৰে মানুহে? ইয়াৰ পৰিস্থিতি যদিও ভিন্ন উত্তৰ কিন্তু একেটাই, ‘মানসিক চাপ’। সেই চাপৰ কাৰক পোনপটীয়াকৈ বা আওপকীয়াকেই হওক ‘মানুহ’। ইয়াক ৰোধ কৰাৰ উপায় আছেনে! নিশ্চয় আছে; নিৰ্মূল কৰাৰ উপায় আছেনে নাজানোঁ, কিন্তু ৰোধ কৰাৰ উপায় এশ শতাংশই আছে। কিন্তু এইক্ষেত্ৰত যিজন ব্যক্তিৰ মগজুত তেনেকুৱা ধৰণৰ চিন্তাই বাহ লয় সেই ব্যক্তিজনৰ কৰণীয়হে তাৎপৰ্যপূৰ্ণ। লগতে সেই ব্যক্তিজনৰ লগত সম্পৰ্কিত অন্যান্য ব্যক্তিসকলে নিজৰ নিজৰ চৰিত্ৰ কেনেদৰে ৰূপায়ণ কৰে সেইটোৰ ওপৰতো নিৰ্ভৰশীল। ব্যক্তি এজনৰ চাৰিত্ৰিক বৈশিষ্ট্যত যদি কেতিয়াবা অস্বাভাৱিকতা আহি পৰা কাৰোবাৰ দৃষ্টিগোচৰ হয়, তেন্তে তেওঁক সংগ দিয়ক, কথা পাতক, সমস্যাৰ বুজ লৈ কৌশলতাৰে তেওঁক ধনাত্মক দিশত গতি কৰাবলৈ চেষ্টা কৰক আৰু যদি সেইটোৱে কাম নিদিয়ে তেন্তে মনোবৈজ্ঞানিক বা মনোচিকিৎসকৰ লগত কথা পাতক।\nআমাৰ সমাজৰ এটা অত্যন্ত তুচ্ছ চিন্তা হৈছে যে মনোচিকিৎসক বা চাইকিয়াট্ৰিষ্টৰ ওচৰত যোৱা মানে মানসিক ৰোগী। যদি সূক্ষ্মভাৱে অধ্যয়ন কৰোঁ, তেন্তে এটা কথা বুজাত আমাৰ কষ্ট নহ’ব যে আমি প্ৰতিজন ব্যক্তিয়েই আচলতে একো একোজন মানসিক ৰোগী। দেহৰ ৰোগক যেতিয়া মনত থিতাপি ল’ব দিওঁ, তেতিয়াহে আমি দুৰ্বল হৈ পৰোঁ, অচল হৈ পৰোঁ। নহ’লেনো থমাছ আলভা এডিচন, এলবাৰ্ট আইনষ্টাইনৰ দৰে বিজ্ঞানীয়ে ‘এপিলেপচি’ৰ নিচিনা বেমাৰত আক্ৰান্ত হৈ থকাৰ পিছতো বিজ্ঞান ক্ষেত্ৰত ইমান ডাঙৰ ডাঙৰ অৱদান আগবঢ়াই যাব পাৰেনে!\nজীয়াই থকাৰ বাবে মানুহক প্ৰেৰণাৰ দৰকাৰ আৰু সেই প্ৰেৰণা ভিন্নজনে ভিন্নপ্ৰকাৰে লোৱাৰ অধিকাৰ আছে। যদি ব্যক্তিবিশেষ প্ৰেৰণা আপুনি লাভ কৰা নাই, তেন্তে বস্তুবিশেষ প্ৰেৰণা লভাৰ চেষ্টা কৰক। যদি সেইটোও হৈ উঠা নাই, তেন্তে নিজেই নিজৰ প্ৰেৰণা হওক আৰু জীৱনযুদ্ধত আগবাঢ়ি যাওক ‘কাষ্ট এৱে চিনেমাখনৰ টম হেংক্সৰ নিচিনাকৈ।\n‘ইনটু দ্য ৱাইল্ড’ৰ নোলান হ’বলৈ আমি কাকো বাধ্য কৰাতো উচিত নহয়। যথাসাধ্য প্ৰেৰণাৰে ‘ইনটু দ্য ক্ৰাউড’ৰ মাজতেই নিজস্ব দুনীয়া এখন গঢ়াৰ সুযোগ প্ৰদান কৰাটোতহে জীৱনৰ প্ৰকৃত সুখ সোমাই থাকে, কিয়নো প্ৰতিজন ব্যক্তিৰ জীৱন অকল তেওঁৰ জীৱন নহয়। তেওঁৰ লগত অন্য কেইবাজনো ব্যক্তিৰ জীৱন তাত জড়িত হৈ থাকে। গতিকে আমি ক’ব পাৰোঁ,\n“জীৱন এটা বিক্ৰিয়া য’ত আমিবোৰ উপাদান আৰু অনুঘটক।”\n* মব-লিঞ্চ্ কৰাসকলৰ সমীপেষু *\n“মৃত্যু এক শিল্প, স্ৰষ্টাজনেই ইয়াৰ শিল্পকাৰ…”\nতোমালোক জানো সেইজন স্ৰষ্টা, যিয়ে মৃত্যু নামৰ শিল্পটোক অকালতে মানুহ এজনৰ পাৰ্থিৱ শৰীৰত অংকন কৰা! সৃষ্টিকৰ্তাজনৰ পৰা সেই অধিকাৰটো এনেদৰে কাঢ়ি লোৱাৰ সাহস ক’ত পালা? সমস্ত মানৱ জাতিয়ে তোমালোকক ঘিণ কৰে, তোমালোকে জানানে? তোমালোকৰ প্ৰাণৰ নিলামি চলে, গম পোৱানে কথাটো? বাটে-পথে গোটেই ৰাইজ ওলাই আহে তোমালোকৰ বৰ্বৰতাক ধিক্কাৰ দিবলৈ, তোমালোকৰ অমানুষিকতাক থুৱাবলৈ! কিয় কৰা এনেকুৱা তাৰ কিবা যথোচিত উত্তৰ আছেনে তোমালোকৰ তাত? কি লাভ পোৱা এইবোৰ কৰি উপলব্ধি কৰিব পাৰানে বাৰু? তোমালোকৰ মগজু নথকা বুলি মই নকওঁ, বিবেক নথকা বুলিও মই ক’ব নাযাওঁ, মানুহৰূপে জন্ম পাইছা যেতিয়া মানুহৰ সকলোখিনি গুণ জন্মসূত্ৰেই লাভ কৰিছা। কিন্তু কিয় এবাৰো এইটো ভাবিব নোৱাৰা যে প্ৰাণ লোৱাৰ অধিকাৰ তোমালোকক কোনেও দিয়া নাই! ভাল আৰু বেয়াৰ মাজৰ সেই পাৰ্থক্যখিনি কিয় এবাৰো বুজিব নোৱাৰিলা? নে চেষ্টাই নকৰিলা? হৃদয় নাই জানো তোমালোকৰ? বাৰু, তোমালোকে নিজক মানুহ বুলি ভাবানে? মানুহক যে জীৱশ্ৰেষ্ঠ আখ্যা দিয়া হয় তোমালোকে জানানে? এয়াই নেকি জীৱশ্ৰেষ্ঠৰ শ্ৰেষ্ঠতা! নৃশংসতাৰ চানেকিৰে জীৱশ্ৰেষ্ঠৰ পৰিচয় দিয়া এনেকুৱা মানুহক কি কোৱা হয় জানানে তোমালোকে? ‘বৰ্বৰ’, ‘আদিম’, ‘দানৱ’ ইত্যাদি উপনামেৰে বিভূষিত কৰা হয়, গম পোৱা? শুনিবলৈ ভাল লাগে জানো? মোৰ দেখোন নালাগে! ময়ো তোমালোকৰ নিচিনাই তেজ-মঙহেৰে গঠিত এজন যিয়ে নিজক মানুহৰ শাৰীতেই পৰোঁ বুলি ভাবোঁ!\nএই অসমখনত কোনোবা চোৰাং চিকাৰীৰ হাতত এটা গঁড় নিধন হ’লেই ৰাইজে চকুলো টুকে। ৰাজপথেৰে গৈ থাকিলে কʼৰবাত এটা গৰু বা ছাগলী বা কুকুৰ এটা গাড়ীৰ খুন্দাত মৰি থকা দেখা পালেই ‘ইচ ৰাম!’ বুলি সুঁৱৰি দুখৰ অভিব্যক্তি প্ৰকাশ কৰে! কোনোবাক অজানিতেই হওঁক শাৰীৰিক বা মানসিক আঘাত দিয়া বুলি অনুভৱ কৰিলে অনুশোচনাত ভূগে! তেনেকুৱা এখন ঠাইত বাস কৰি, তেনেকুৱা মানুহৰ সংস্পৰ্শত থাকি তোমালোকে কেনেকৈ ইমান ডাঙৰ অপৰাধ এটা কৰি পেলাব পাৰা? ইমান হৃদয়হীন হৈ কেনেকৈ প্ৰাণ ল’ব পাৰা অ’? উপলব্ধি কৰিব চেষ্টা কৰিবা এবাৰ, তোমালোকৰ মুহূৰ্তৰ আৱেগক নিয়ন্ত্ৰণ কৰিব নোৱাৰাৰ ফলাফল কি হ’ব ধৰিছে? তোমালোকৰ এটা নীচ কামৰ কাৰণে কিমানজন নিৰীহে আজি ভয়ত দিন কটাবলগীয়া হৈছে, নিজৰ জন্মভূমিত স্বাধীনভাৱে বিচৰণ কৰিবলৈও সংকোচ কৰিবলগীয়া হৈছে! উমান কৰিব পাৰিছানে? এনেই আমাৰ মাজত ভ্ৰাতৃত্ববোধৰ অভাৱ হ’বলৈ ধৰিছে দিনে দিনে, তাৰ মাজত এনেকুৱা এটা অভাৱনীয় কাম সম্পাদন কৰি মানুহৰ মাজত ইতিমধ্যে বাঢ়ি অহা ব্যৱধানটোত ইন্ধন যোগোৱাৰ সাহস কেনেকৈ কৰিব পাৰা!\nকোনো মাতৃৰ বুকু উদং কৰি, কোনো পিতৃক নিজৰ জীৱিতকালত নিজ পুত্ৰৰ চিতাৰ জুই দেখুৱাই কি লাভ কৰিব পাৰা কিবা উত্তৰ আছে জানো তোমালোকৰ হাতত? তোমালোকৰো চাগে সেই মানুহবোৰৰ নিচিনাকৈ একো একোটা পৰিয়াল আছে! এবাৰ যদি নিজক সিহঁতৰ ঠাইত এক মিনিটৰ কাৰণে ৰাখি ভাবি চালাহেঁতেন! এবাৰ যদি সিহঁতৰ দেহত তোমালোকে দিয়া আঘাতৰ দুখ উপলব্ধি কৰিলাহেঁতেন! এবাৰ যদি সিহঁতৰ পৰিয়াল আৰু তোমালোকৰ পৰিয়ালৰ মাজত নিজৰ ভিতৰতেই মনস্তাত্বিক সংযোগ স্থাপন কৰিবলৈ চেষ্টা কৰিলাহেঁতেন, তেতিয়া চাগে হৃদয়ঙ্গম কৰিব পাৰিলাহেঁতেন যে প্ৰাণ লোৱাৰ অধিকাৰ স্ৰষ্টাজনৰ বাহিৰে আন কাকো দিয়া হোৱা নাই। নিজৰ জীৱনৰ মায়া সকলোৰে কাৰণে সমানে অমূল্য, হয়তো সেইখিনি সময়ত তোমালোকে এবাৰো বুজিবৰ চেষ্টা নকৰিলা। বন্য আনন্দত মতলীয়া হৈ তোমালোকে হয়তো পাহৰি যোৱা যে এজন মানুহৰ জীৱন বহু জীৱনকেন্দ্ৰিক।\nসৌ সিদিনা তোমালোক কেইজনমান মানুহৰূপী দানৱে দুজন নিৰীহক মনেসজা ধৰণে অপৰাধী সাজি মাৰি পেলালা, যাৰ বিচাৰ আজিকোপতি চলিয়েই আছে। এই নিকৃষ্টতম কাণ্ডৰ জৰিয়তে আজি তোমালোকৰ অঞ্চলটোৰ লোকসকলকো যে অনাহক ঘৃণাৰ পাত্ৰ হ’বলগীয়া কৰি পেলালা উপলব্ধি কৰিব পাৰিছানে? তোমালোক কেইজনমানৰ কাৰণে গোটেই অঞ্চলটোৰ সকলোখিনি মানুহক যে আজি সমগ্ৰ অসমবাসীয়ে বিশ্বাসত ল’বলৈ টান পাইছে, বুজিব পাৰিছানে? পাৰিবানে সেই বিশ্বাস ঘূৰাই আনি দিব? মানসিকভাৱে সকলোকে যে ভাঙি পেলালা ভাবি চাব পৰা শক্তি আছেনে তোমালোকৰ? তোমালোকৰ দৈহিক শক্তিৰ উমান বাৰু আমি সকলোৱে পাই গ’লো! কিন্তু বন্ধু, দৈহিক শক্তিৰে জানো মানুহৰ মন জয় কৰিব পাৰিবা? তোমালোকে এটা কাণ্ড সংঘটিত কৰি মুহূৰ্তৰ ক্ৰোধ আৰু আৱেগক দমন কৰিব নোৱৰাৰ ফল, আচলতে দমন কৰিব চেষ্টা নকৰাৰ ফল, কি হ’ল দেখিলা! দুটা পৰিয়ালৰ সপোনবোৰ ভাঙি পেলালা, সিহঁতৰ আৱেগ-অনুভূতিবোৰক অস্বাভাৱিক কৰি তুলিলা, সিহঁতক জীয়াই জীয়ায়েই মাৰি পেলালা! তোমালোকে অকল দুটা প্ৰাণ লোৱাই নহয়, দুটা প্ৰাণৰ লগত প্ৰত্যক্ষ বা পৰোক্ষভাৱে জড়িত হেজাৰজনক মানসিকভাৱেও হত্যা কৰিছা। এইবোৰক জানো স্বাভাৱিক অৱস্থালৈ ঘূৰাই আনিব পাৰিবা, সামৰ্থতা আছে জানো তোমালোকৰ?\nনিৰীহৰ প্ৰাণৰ লগত ৰং খেলাৰ ফল দেখিলা এতিয়া! ৰাইজ ওলাই আহিছে, তোমালোকৰ কাৰণে শাস্তিৰ দাবী জনায়। এয়া ভাল মানুহৰ প্ৰতি মৃত্যুৰ পিছতো জনোৱা সহযোগিতা, এয়াহে মানৱতা। নিঃসন্দেহে তোমালোক শাস্তিৰ চৰম যোগ্য, কিন্তু প্ৰাণে মৰা শাস্তি তোমালোকৰ কাৰণে বহুত কম হ’ব। আচলতে তোমালোকে জীয়াই থাকি চোৱা আৰু নিজৰ ভিতৰত ঘৃণাৰ আৱেশ উপলব্ধি কৰি চোৱা। আশা কৰোঁ এই আৱেশ ইমানেই তীব্ৰ হওঁক যাতে তোমালোক মানসিকভাৱে শেষ হৈ যোৱা, যাতে তোমালোকৰ অৱস্থা দেখি আন কোনোৱে বিনা দোষত কোনো ব্যক্তিৰ জীৱনক লৈ এনেকুৱা ঘৃণনীয় খেল খেলিবলৈ সাহস নকৰে। ময়ো নিবিচাৰো হিংসাৰে বা প্ৰতিশোধপৰায়ণতাৰে এখন সমাজৰ লোকৰ কিবা অন্যায় হওঁক। তোমালোকৰ শাস্তি আইনৰ আওতাত হওঁক আৰু এনেকুৱা শাস্তি হওঁক যাতে ইতিহাস তাৰ সাক্ষী হৈ ৰয়……\nযদি ব্যক্তি এজন সঁচাকৈ অপৰাধী হয়, তেন্তে তাৰ শাস্তি আইনৰ আওতাত হওঁক। পুলিচ-প্ৰশাসনৰ প্ৰচেষ্টাত হওঁক। ম’ৰেল পুলিচ সমাজৰ এক ব্যাধি, এই কথাটো বুজি চলিব পৰাজনহে প্ৰকৃততে এজন সুস্থ মানুহ। ৰাজ্যত বৰ্ধিত হাৰত হৈ থকা ম’ৰেল পুলিচিঙে মানুহৰ মাজত অপৰাধপ্ৰৱণতা বঢ়াই তুলিছে আৰু এয়া অকল অসম মুলুকৰ কথা নহয়, দেশৰ প্ৰায় আটাইবোৰ ৰাজ্যৰেই এটা চিন্তনীয় বিষয় এতিয়া।\n* উপসংহাৰ : দুৰ্গা পূজা আৰু ট্ৰেফিক *\n” শাৰদী ৰাণী\nতোমাৰ হেনো নাম\nতুমি মোৰ নিচেই আপোন\nসদ্যস্নাতা ৰূপহী মোৰ\nপুৱতী নিশাৰ সপোন ……”\nশৰৎ কাল নামি অহাৰ লগে লগে, কঁহুৱা ফুলাৰ আৱেশত মোৰ মনত ডঃ ভূপেন হাজৰিকাদেৱৰ এই কালজয়ী গীতটোৱে আহি মন-প্ৰাণ ভৰাই তোলে। কি সুন্দৰ পৰিৱেশ চাৰিওফালে! বতৰৰ পৰিৱৰ্তন, চৌপাশৰ মাদকতাই মন-প্ৰাণ ভৰাই তোলে। শেৱালিৰ গোন্ধই ৰাতিপুৱাটো কৰি তোলে সুন্দৰ আৰু সতেজ। তাৰ মাজতেই দেৱী দুর্গাৰ আগমন! অপাৰ শক্তি, সৌন্দৰ্য্য আৰু ঐশ্বৰ্য্যৰ অধিকাৰিণী দেৱী দুৰ্গাৰ আগমনত চাৰিওফালে উৎসৱৰ আনন্দত সকলো মতলীয়া। মহালয়াৰ আনন্দ, বেদীত দেৱীৰ প্ৰতিষ্ঠা, সপ্তমীৰ পৰা নৱমীলৈ দেৱীৰ আৰাধনা আৰু শেষত দশমীত দেৱী বিসৰ্জন। এই আটাইকেইটা দিনতেই আমাৰ আনন্দৰ সীমা নাই। কিন্তু দেৱী বিসৰ্জনৰ পিছত অলপ হ’লেও মনটো বেয়া লাগে।\nসৰুৰে পৰা পূজাস্থলীলৈ মাহঁতৰ লগত অথবা বন্ধুবৰ্গৰ লগত প্ৰতিবছৰে গৈ আছোঁ। পৰিৱেশটো ভাল লাগে, মানুহ চায়ো ভাল লাগে। কিন্তু তাৰ মাজতো যেন কিবা এটাই মনত খেলিমেলি লগাই থাকে! আগতে পূজা মণ্ডপৰ সংখ্যা সৰহ নাছিল, সেয়েহে যান-জঁটৰ সৃষ্টিও বৰ বেছি হোৱা নাছিল। কিন্তু বছৰ বাগৰাৰ লগে লগে ব্যক্তিগোট কিছুমানৰ প্ৰতিযোগিতামূলক মনোভাৱৰ বাবে পূজা মণ্ডপৰ সংখ্যাও বৰ্ধিত ক্ৰমত বিস্তাৰ গৈছে, ফলত যান-জঁটৰ সৃষ্টিয়ে নিয়ন্ত্ৰণ হেৰুৱাই পেলাবলগীয়া অৱস্থালৈ আহি গৈছে। পূজা হৈছে সমন্বয়ৰ প্ৰতীক, তাৰ মাজত প্ৰতিযোগিতাৰ মনোভাৱ সুমুৱাই সাধাৰণ ৰাইজৰ অসুবিধা হোৱা ধৰণৰ ফলাফল ওলাব পৰা কথাটো চিন্তা কৰি পূজাৰ আনন্দত নিজৰ লগতে বেলেগক চামিল কৰাব পৰাটোহে আচল কথা। অত্যাধিক পূজা মণ্ডপে অকল যান-জঁট সৃষ্টি কৰাই নহয়, শব্দ প্ৰদূষণ, পৰিৱেশ প্ৰদূষণৰ ক্ষেত্ৰতো সমানেই দায়ী। তদুপৰি অৰ্থ ব্যয়ৰ কথাটোতো আছেই।\nএইটো কথাও মই স্বীকাৰ কৰোঁ যে এনেকুৱা আয়োজনৰ ফলত কিছুমান দিন-হাজিৰা কৰা লোকে দুপইছা বেছিকৈ উপাৰ্জন কৰিব পাৰে। কিন্তু ধনাত্মকতাৰ তুলনাত ঋণাত্মকতাৰ ভৰ এইক্ষেত্ৰত বেছি হোৱা যেন অনুভৱ হোৱাতহে মই কথাখিনি উপস্থাপন কৰিলোঁ। প্ৰশাসনে এই ক্ষেত্ৰত ভাৰসাম্য ৰক্ষা কৰি যাতে সমস্ত প্ৰক্ৰিয়াটোৰ ওপৰত আলোকপাত কৰি এটা ফলপ্ৰসূ দিশ নিৰ্ধাৰণ কৰে তাকেই কামনা কৰিছোঁ।\nশেষত সকলো পাঠকলৈ শাৰদীয় দুৰ্গোৎসৱৰ আন্তৰিক শুভকামনা জনাই সকলোৱে যাতে ‘ফটাঢোল’ আলোচনীৰ অক্টোবৰ মাহৰ ‘শাৰদীয় বিশেষ’ সংখ্যাটো অন্যবাৰৰ নিচিনাকৈয়ে আঁকোৱালি লয়, সেই আশাৰে সম্পাদকীয়ৰ কলমৰ মোখনি মাৰিছোঁ।\nৰক্তাভ কুমাৰ দাস\nতৃতীয় বছৰ, চতুৰ্থ সংখ্যা\n« সংখ্যাটোৰ আঁৰৰ কথা– ৰক্তাভ কুমাৰ\nসেই দহমিনিট – মণিষা কাকতি »\nসুন্দৰ সম্পাদকীয় ।\nসুন্দৰ সম্পাদকীয় । অন্তৰ্মুখিতাৰ বিষয়টো খুব মননশীল হৈছে । ছবিকেইখনৰ নাম উল্লেখ কৰাৰ বাবে ধন্যবাদ ৰক্তাভ। চাব লাগিব ।\nখুউব ভাল লাগিল সম্পাদকীয় পঢ়ি। অভিনন্দন ৰক্তাভ।\nসুন্দৰ আৰু সময়োপযোগী সম্পাদকীয় ৰক্তাভ, ভাল লাগিল।\nবাকী আলোচনী পঢ়িব আৰম্ভ কৰোঁ\nবহুত ভাল লাগিল দাদা পঢ়ি\nসুন্দৰ হৈছে সম্পাদকীয়। বেছ চিন্তাৰ খোৰাক আছে, চিনেমা কেইখনো চাব লাগিব।\nসুন্দৰ ভাই৷ ভাল লাগিল\nসুন্দৰ হৈছে সম্পাদকীয়৷অভিনন্দন৷খুব চিন্তাকৰ্ষক লিখনি৷\nযুক্তিসংগত মনোবিজ্ঞান ভিত্তিত লিখা সম্পাদকীয় বৰ ভাল লাগিল..\nদীপা মণি শৰ্মা\nসম্পাদকীয় ভাল লাগিল\nবৰ দীঘলীয়া সম্পাদকীয় ৷ কিন্তু বৰ গভীৰ ৷ ভাল লাগিল ৷ দীঘলীয়াকৈ সিপিঠিত মন্তব্য ৰাখিম ৷\nভাল লাগিল সম্পাদকীয় পঢ়ি।অভিনন্দন জনালো।\nসুন্দৰ সম্পাদকীয়।চিনেমা কেইখন চাব লাগিব।\nসম্পাদকীয় বৰ ভাল লাগিল\nপঢ়ি ভাল লাগিল। জীৱনে কেতিয়া কি ৰূপ লয়, একো বুজিব নোৱাৰি। নিজৰ মাজত নোলানোক পোৱা যেন লাগিছে। কৰ’বাত যেন অকলে থাকিম! যেন জীৱশ্ৰেষ্ঠ হিচাপে জীয়াই থাকিম সমাজৰ পৰা বহু দূৰৈত। সেই হেপাহে কেতিয়াবা আত্মহত্যাৰ কথাও মনলৈ আনে। তথাপি যেন ক’ম – “জীৱন বৰ অনুপম!”\nঅতি গভীৰ সম্পাদকীয়৷ ভাল লাগিল৷\nঅভিনন্দন ৰক্তাভ। লিখনিটোৱে মন মগজুৰ বহু কেইটা কোনত টুকুৰিয়াই গৈছে। বৰ সুন্দৰ সম্পাদকীয় এটা পঢ়িলো।\nভাল লাগিল ৰক্তাভ।\nসম্পাদকীয় পঢ়ি ভাল পালো৷ অভিনন্দন ৰক্তাভ৷ সুন্দৰকৈ সম্পাদকীয় লিখিলা৷\nসুন্দৰ সম্পাদকীয়। এখন সৰ্বাংগসুন্দৰ আলোচনীৰ ধন্যবাদ।\nমোৰ দৰে মানুহ বিলাকৰ বাবে এই সম্পাদকীয়টো ‘মেকালভিট ইনজেক্সন’ ৷ অন্তৰ্মুখীতাই মোক এসময়ত বৰ মনোকষ্ট দিছিল ৷ আনকি কল্পনাৰ সাগৰখনৰ জোৱাৰ-ভাটাত হেৰাই যোৱাৰো উপক্ৰম হৈছিলোঁ ৷ এনে বিশ্লেষণ মই ত্ৰিশ বছৰ পূৰ্বেই পোৱা উচিত আছিল ৷ অৱশ্যে ৰবীন্দ্ৰ নাথ ঠাকুৰৰ ‘যদি তোৰ ডাক শুনে কেউ না আসে, তবে একলা চ’ল’ৰে’ মন্ত্ৰষাৰ সঞ্জীৱনী সূধা হৈ আছে ৷ এতিয়াওঁ ৷\nবহু কেইটা সাম্প্ৰতিক বিষয় একেলগে চুই গ’লা৷ ভাল লাগিল সম্পাদকীয় পঢ়ি৷\nনীহাৰিকা শইকীয়া বৰা।\nবহুত তত্ত্বগধুৰ সম্পাদকীয়।পঢ়ি আপ্লুত হ’লোঁ।পৰিস্থিতি-১ ত কিজানি মোৰ ধৈৰ্য নাথাকিব।বাকী থাকিল পৰিস্থিতি -২ৰ কথা ক’বলৈ গ’লে মই নিজেই কিছু অন্তৰ্মুখী ।কিন্তু বাস্তৱৰ পৰা আঁতৰি কৰি অকলশৰীয়া জীৱন জীয়াব নিবিচাৰোঁ।মন যায় কেতিয়াবা অকলশৰীয়া জীৱন কটাৱলৈ।কিন্তু সেয়া ক্ষন্তেকীয়া।সময়ে জীৱনক দিয়া অভিজ্ঞতাই শিকালে জীৱন বৰ অনুপম,যাক এবাৰেই পোৱা যায়।সেয়ে প্ৰতিদিনে জীৱনটো উদ্‌যাপন কৰোঁ।\nদিগন্ত কুমাৰ ভট্টাচাৰ্য\nভাল লাগিল পঢ়ি… চৰৈৱতি\nইন্দ্ৰ মোহন বৰা\nকৰবী খেৰকটাৰী বড়ো\nবৰ সুন্দৰ হৈছে, জীৱনমুখী ।\nমনুষ্যত্বৰ উপাদানৰাজি মুকুতাৰ থোপাৰে বৰ্ণিত হৈছে ৷\nসুন্দৰ সম্পাদকীয় ৰক্তাভ, অভিনন্দন।\nঅতি সুন্দৰ আলোচনী এখন সম্পাদকে উপহাৰ দিলে৷ সম্পাদকীয়ত অন্তৰ্মুখিতাৰ প্ৰসংগ অতি সাময়িক যেন লাগিল৷ সুন্দৰ সম্পাদনা, সুন্দৰ সম্পাদকীয়৷\nসম্পাদকীয় ভাল হৈছে ।\nসমূহ পাঠকবৃন্দলৈ অশেষ ধন্যবাদ জ্ঞাপন কৰিলোঁ আলোচনীখন আদৰি লোৱা বাবে।


ৰোহিত নহয়, কোহলীয়েই অধিনায়ক! কাৰ কাৰ সমৰ্থন লাভ কৰিলে বিৰাটে? -\nHomeক্ৰীড়াৰোহিত নহয়, কোহলীয়েই অধিনায়ক! কাৰ কাৰ সমৰ্থন লাভ কৰিলে বিৰাটে?\nৰোহিত নহয়, কোহলীয়েই অধিনায়ক! কাৰ কাৰ সমৰ্থন লাভ কৰিলে বিৰাটে?\nনতুন দিল্লীঃ কোন হ’ব ভাৰতীয় দলৰ পৰৱৰ্তী অধিনায়ক? ৰোহিত নে ৰাহুল? কোন আছে বিচিচিআইৰ নখদৰ্পনত? তাকে হৈ সৰ্বত্ৰে এতিয়া জল্পনা-কল্পনা। কোহলীকে নামিবিয়াৰ বিৰুদ্ধে ভাৰতে টি-২০ বিশ্বকাপত সোমবাৰে তেওঁলোকৰ অন্তিমখন খেল খেলে। বিৰাট কোহলীয়ে নামিবিয়াৰ বিৰুদ্ধে খেলখনত অধিনায়ক হিচাপে তেওঁৰ অন্তিমখন আন্তঃৰাষ্ট্ৰীয় টি-২০ খেল খেলে। এতিয়ালৈকে আনুষ্ঠানিক ঘোষণা নকৰিলেও এইটো নিশ্চিত যে ৰোহিত শৰ্মাই হ’ব ভাৰতৰ টি-২০ দলৰ পৰৱৰ্তী অধিনায়ক। অৱশ্যে, টি-২০ ফৰ্মেটত অধিনায়কত্ব ত্যাগ কৰাৰ পাছতো এদিনীয়া আৰু টেষ্ট ক্ৰিকেটৰ অধিনায়কত্ব ত্যাগ কৰাৰ কথা ঘোষণা কৰা নাই বিৰাট কোহলীয়ে।\nচলিত বিশ্বকাপত পাকিস্তান আৰু নিউজিলেণ্ডৰ হাতত একেৰাহে দুখন মেচত পৰাস্ত হোৱাৰ পাছত বিশ্বকাপৰ ছুপাৰ টুৱেলভৰ পৰা বিদায় লয় ভাৰতে। দলটোৰ এনে প্ৰদৰ্শনৰ ফলত এদিনীয়া দলৰ অধিনায়ক পদৰ পৰা কোহলীক আঁতৰোৱা হ’ব বুলি হনুবাৰ্তা ওলাইছিল। বোৰ্ডৰ একাংশ ব্যক্তিয়েই বিশ্বকাপৰ মাজভাগত কোহলীৰ অধিনায়ক প্ৰসংগত কেতবোৰ মন্তব্য কৰিছিল। বিশ্বকাপৰ সামৰণি পৰাৰ লগে লগে অনুৰাগীৰ মনত এতিয়া উত্‍কন্ঠা,কৌতুহল বৃদ্ধি হোৱা দেখিবলৈ পোৱা গৈছে। একাংশই বিৰাটৰ পৰিৱৰ্তে ৰোহিত শৰ্মাই ভাৰতীয় দলৰ সম্ভাব্য অধিনায়ক বুলি ভাবি লৈছে। এনে কথাৰ গুঞ্জন উঠি থকা সময়তে প্ৰাক্তন ভাৰতীয় বেটছমেন বীৰেন্দ্ৰ ছেহৱাগে কৰিছে গুৰুত্বপূৰ্ণ মন্তব্য। ৩৩ বছৰীয়া বেটছমেনজনক এই মুহূৰ্তত বাকী দুটা সংস্কৰণৰ অধিনায়কত্বৰ পৰা আঁতৰাই দিয়াতো উচিত নহয় বুলি মন্তব্য বীৰেন্দ্ৰ ছেহৱাগৰ। উল্লেখ্য যে, ফেচবুক পেজত ছেহৱাগক এগৰাকী অনুৰাগীয়ে সুধিছিল যে, কোহলীক বাকী দুটা সংস্কৰণৰ অধিনায়কত্বৰ পৰা অব্যাহতি দিয়া হ’ব নেকি?\nপ্ৰশ্নৰ উত্তৰত ছেহৱাগে কয়, ‘মই নাভাবো যে তেওঁ বাকী দুটা সংস্কৰণৰ বাবে অধিনায়ক পদৰ পৰা আঁতৰাই দিয়া উচিত। ভাৰতে তেওঁৰ অধিনায়কত্বত খুব ভাল খেলি আছে আৰু অধিনায়ক হিচাপে তেওঁৰ অভিলেখো উৎকৃষ্ট।’ কিন্তু কোহলীয়ে অধিনায়ক হৈ থাকিব নে নাই সেয়া তেওঁৰ ওপৰত এৰি দিয়া উচিত, তেওঁ এজন অতি ভাল ক্ৰিকেটাৰ আৰু এজন আক্ৰমণাত্মক অধিনায়ক, যিয়ে দলটোক সন্মুখৰ পৰা নেতৃত্ব দিয়ে বুলিও সদৰী কৰিছে প্ৰাক্তন ভাৰতীয় বেটছমেনগৰাকীয়ে। ভাৰতে ২০১৩ চনৰ পৰা আইচিচি টুৰ্ণামেণ্টৰ এটা ট্ৰফীও জিকিব পৰা নাই। প্ৰাক্তন উইকেটকীপাৰ বেটছমেন মহেন্দ্ৰ সিং ধোনীৰ নেতৃত্বত ভাৰতে শেষবাৰৰ বাবে ২০১৩ চনত চেম্পিয়নছ ট্ৰফীত চুমুক দিছিল। এই প্ৰসংগত সোধাত ছেহৱাগে ভাৰতীয় ক্ৰিকেট নিয়ন্ত্ৰণ ব’ৰ্ড অৰ্থাত্ বিচিচিআইক সমাধান বিচাৰিবলৈ কয়। ছেহৱাগৰ মত, ‘মই জানো যে আমি বেয়া সময়ত দলটোক সহায় কৰা উচিত। কিন্তু আমি প্ৰায় দীৰ্ঘদিন ধৰি আইচিচি টুৰ্ণামেণ্টত ভাল প্ৰদৰ্শন কৰিবলৈ সক্ষম হোৱা নাই। ভাৰতে ইয়াৰ প্ৰতি মনোযোগ দিব লাগিব। দ্বিপাক্ষিক শৃংখলা জয় কৰাটো ভাল কিন্তু মানুহে আপোনাক তেতিয়াহে মনত ৰাখিব যেতিয়া আপুনি নিয়মীয়াকৈ আইচিচি টুৰ্ণামেণ্ট জিকে।’\nPrevious articleকঠোৰ গুৱাহাটী পৌৰনিগম: লেতেৰা কৰিলে শাস্তি, খবৰ দিওতালৈ পুৰস্কাৰ\nNext articleঅমিতাভৰ সৈতে শ্বুটিং! কপিলৰ বাবে কিমান অপেক্ষাৰ ক্ষণ গণিলে ‘বিগ বি’-এ ?


শাৰদ পূৰ্ণিমা - অসমীয়া ৱিকিপিডিয়া\nশাৰদ পূৰ্ণিমা বা কুমাৰা পূৰ্ণিমা\nশাৰদ পূৰ্ণিমাৰ চন্দ্ৰ, ২০১৭\nশীত কালৰ আগমন\nপূৰ্ণচন্দ্ৰ তিথি, আহিন\nপূজন, ফুল আৰু মিষ্ঠান্নৰ নৈবদ্য, নৃত্য (ৰাস/গাৰ্বা)\nলক্ষ্মী-বিষ্ণু, ৰাধা-কৃষ্ণ, শিৱ-পাৰ্বতী, চন্দ্ৰ\nশাৰদ পূৰ্ণিমা (ইংৰাজী: Sharad Purnima) হৈছে হিন্দু চান্দ্ৰবৰ্ষৰ আহিন মাহৰ পূৰ্ণচন্দ্ৰ তিথিত পালন কৰা এক কৃষি উৎসৱ। এই উৎসৱক যাক কুমাৰা পূৰ্ণিমা, কোজাগীৰি পূৰ্ণিমা, নৱণ পূৰ্ণিমা, আৰু কৌমুদী পূৰ্ণিমা বুলিও কোৱা হয়। মৌচুমী ঋতুৰ সমাপ্তিৰ চিহ্ন হিচাপে এই উৎসৱ পালন কৰা হয়। এই উৎসৱৰ দিনত, শিৱ পাৰ্বতি, ৰাধাকৃষ্ণ আৰু লক্ষ্মী নাৰায়ণৰ দৰে বহুতো দিব্য যুগলক চন্দ্ৰৰ সৈতে পূজা কৰা হয় আৰু ফুল আৰু পায়স (চাউল আৰু গাখীৰেৰে নিৰ্মিত মিঠা ব্যঞ্জন) আগবঢ়োৱা হয়। মন্দিৰত থকা দেৱতাসকলক সাধাৰণতে চন্দ্ৰৰ উজ্জ্বলতা বুজাবলৈ বগা ৰঙৰ বস্ত্ৰেৰে আভূষিত কৰা হয়। বহু লোকে এই দিনটোত সম্পূৰ্ণ উপবাসে থাকি পালন কৰে।\nএই দিনটো দেশৰ বিভিন্ন প্ৰান্তত পৃথকভাৱে পালন কৰা হয়। উৰিষ্যাত, এই দিনটোতে অবিবাহিত মহিলাসকলে তেওঁলোকৰ উপযুক্ত পতি (কুমাৰা) পোৱাৰ লোকবিশ্বাস মতে উপবাস পালন কৰে। এই উৎসৱৰ আৰম্ভণিতে মহিলাসকলে নাৰিকলৰ পাতেৰে নিৰ্মিত 'কুলা' নামৰ এটা কলহত ভজা ধান আৰু নাৰিকল, কল, তিঁয়হ, তামূল, পান, কুহিয়াৰ, মধুৰিআম আদি ৭ বিধ ফলৰ সৈতে আৰতি কৰি সূৰ্যোদয়ৰ লগে লগে সূৰ্য্য দেৱতাক স্বাগতম জনাই। সন্ধিয়া তেওঁলোকে 'তুলসী'ৰ সন্মুখত ফল, দধি আৰু গুৰৰ সৈতে ৰাতিপুৱাৰ ভজা চাউলৰ খাদ্য প্ৰস্তুত কৰি উপবাস ভঙ্গ কৰে। ইয়াৰ পিছত তেওঁলোকে পূৰ্ণচন্দ্ৰৰ পোহৰত খেল আৰু নৃত্য−গীত কৰে। গুজৰাটৰ বহু অংশত, চন্দ্ৰৰ পোহৰত গৰ্বা (নৃত্যৰ এটা প্ৰকাৰ) নৃত্য কৰা হয়।\nকোজাগৰী পূৰ্ণিমাত কোজাগাৰী ব্ৰত পালন কৰা হয়। দিনটোৰ উপবাসৰ পিছত ৰাতি চন্দ্ৰৰ পোহৰত এই ব্ৰত পালন কৰা হয়। সমৃদ্ধিৰ হিন্দু দেৱী লক্ষ্মীক এই দিনটোত যথেষ্ট ভাৱে আৰাধনা কৰা হয় কিয়নো ইয়াক তেওঁৰ জন্মদিন বুলি বিশ্বাস কৰা হয়। বৰষুণৰ দেৱতা ইন্দ্ৰৰ লগতে তেওঁৰ হাতী ঐৰাৱতকো এই দিনটোত পূজা কৰা হয়। এই শাৰদীয় পুৰ্ণিমাৰ নিশাতেই গোপীসকলৰ সৈতে ৰাধাকৃষ্ণৰ ৰাস (নৃত্যৰ ৰূপ) নৃত্যও হৈছিল বুলি বিশ্বাস কৰা হয়। এই দিব্য ৰাসত অংশগ্ৰহণ কৰিবলৈ ভগৱান শিবই গোপেশ্বৰ মহাদেৱৰ ৰূপ ধাৰণ কৰিছিল। এই নিশাৰ উজ্জ্বল বৰ্ণনা ব্ৰহ্ম পুৰানা, স্কন্দ পুৰানা, আৰু লিংগ পুৰনাতো উল্লেখ কৰা হৈছে। লগতে এই পূৰ্ণচন্দ্ৰৰ নিশা দেৱী লক্ষ্মী মানুহৰ কাৰ্য−কলাপ চাবলৈ পৃথিৱীত নামি আহে বুলিও বিশ্বাস কৰা হয়।\n↑ Maharashtra State Gazetteers: Ahmednagar. Director of Government Printing, Stationery and Publications, Maharashtra State. 1976. পৃষ্ঠা. 282. https://books.google.com/books?id=ip9hAAAAIAAJ&q=kojagiri.\n↑ "Sharad Purnima 2017: Laxmi Puja or Kojagiri Purnima Date(Tithi), Significance and Bhog Rituals". NDTV.com. October 5, 2017. https://www.ndtv.com/food/sharad-purnima-2017-laxmi-puja-or-kojagiri-purnima-date-tithi-significance-and-bhog-rituals-1759012. "but the Laxmi Puja observed on Sharad Purnima is believed to be one of the most significant ones. It is performed on the full moon day in the month of Ashwin in Hindu lunar calendar. Believed to be the birthday of goddess Lakshmi, it is also celebrated as Kunar Purnima or Kojagari Purnima - the harvest festival signifying the end of the monsoon season."\n"https://as.wikipedia.org/w/index.php?title=শাৰদ_পূৰ্ণিমা&oldid=253232"ৰ পৰা অনা হৈছে\nএই পৃষ্ঠাখন ০৬ ডিচেম্বৰ, ২০২০ তাৰিখে ০৯:৪৯ বজাত অন্তিম সংশোধন কৰা হৈছিল।


গোপনীয়তাৰ নীতি | ERC LENS\nHome » গোপনীয়তাৰ নীতি\nআমি বিশ্বাস কৰোঁ যে বিশ্বাস হৈছে সকলো। সেয়েহে, আমি সকলো লেনদেন আৰু গ্ৰাহকৰ তথ্য গোপনীয়তা সুৰক্ষিত কৰাৰ বাবে সৰ্বোচ্চ মানদণ্ড অনুসৰণ কৰোঁ। অনুগ্ৰহ কৰি আমাৰ ডাটা/তথ্য সংগ্ৰহ আৰু ভাগ বতৰা কৰাৰ পদ্ধতিবোৰৰ বিষয়ে জানিবলৈ তলত পঢ়ক।\nআমাৰ গোপনীয়তাৰ নীতি যিকোনো সময়তে ব্যৱস্থাপনাৰ বিবেচনাত জাননী অবিহনে সলনি হ’ব পাৰে। সময়ে সময়ে এই আঁচনিখন পুনৰীক্ষণ কৰি আপুনি যিকোনো পৰিৱৰ্তনৰ বিষয়ে অৱগত হোৱাটো নিশ্চিত কৰিব।\nএই ৱেবছাইটটো দৰ্শন কৰি, আপুনি আমাৰ গোপনীয়তাৰ নীতিৰ চৰ্তাৱলী আৰু নিয়মাৱলীৰ দ্বাৰা আবদ্ধ হ’বলৈ সন্মত হৈছে। যদি আপুনি সন্মত নহয় অনুগ্ৰহ কৰি আমাৰ ৱেবছাইট ব্যৱহাৰ বা প্ৰৱেশ নকৰিব।\nআমাৰ ৱেবছাইট ব্যৱহাৰ কৰি, আপুনি এই গোপনীয়তাৰ নীতি অনুসৰি আপোনাৰ ব্যক্তিগত তথ্য ব্যৱহাৰ আৰু প্ৰকাশ কৰিবলৈ সন্মতি প্ৰকাশ কৰে। এই গোপনীয়তাৰ নীতিটো ব্যৱহাৰৰ চৰ্তাৱলীত অন্তৰ্ভুক্ত কৰা হৈছে আৰু সাপেক্ষে।\nব্যক্তিগত ভাৱে চিনাক্ত কৰিব পৰা তথ্য আৰু অন্যান্য তথ্য সংগ্ৰহ:\nযেতিয়া আপুনি আমাৰ ৱেবছাইট ব্যৱহাৰ কৰে, আমি আপোনাৰ ব্যক্তিগত তথ্য সংগ্ৰহ আৰু সংৰক্ষণ কৰোঁ যিটো আপুনি সময়ে সময়ে প্ৰদান কৰে। আপোনাৰ এক সুৰক্ষিত, দক্ষ, মসৃণ আৰু অনুকূলিত অভিজ্ঞতা নিশ্চিত কৰিবলৈ আমি এনে কৰো। ই আমাক আপোনাৰ প্ৰয়োজনীয়তা পূৰণ কৰা সেৱা আৰু সুবিধা প্ৰদান কৰিবলৈ আৰু আপোনাৰ অভিজ্ঞতা সুৰক্ষিত আৰু সহজ কৰিবলৈ আমাৰ ৱেবছাইট অনুকূলিত কৰিবলৈ অনুমতি দিয়ে। এই প্ৰক্ৰিয়াত, আমি আপোনাৰ পৰা ব্যক্তিগত তথ্য সংগ্ৰহ কৰোঁ যাক আমি এই উদ্দেশ্য প্ৰাপ্ত কৰাৰ বাবে প্ৰয়োজনীয় বুলি বিবেচনা কৰোঁ।\nসাধাৰণতে, আপুনি আমাক আপুনি কোন বুলি নকোৱাকৈ বা আপোনাৰ বিষয়ে কোনো ব্যক্তিগত তথ্য প্ৰকাশ নকৰাকৈ ৱেবছাইটটো ব্ৰাউজ কৰিব পাৰে। আপুনি আমাক আপোনাৰ ব্যক্তিগত তথ্য দিয়াৰ পিছত, আপুনি আমাৰ বাবে বেনামী নহয়। য’ত সম্ভৱ হয়, আমি কোনবোৰ ক্ষেত্ৰ পূৰণ কৰিব লাগিব আৰু কোনবোৰ বৈকল্পিক সেয়া সূচিত কৰোঁ। ৱেবছাইটত কোনো নিৰ্দিষ্ট সেৱা বা সুবিধা ব্যৱহাৰ নকৰিবলৈ বাছনি কৰি তথ্য প্ৰদান নকৰাৰ বিকল্প আপোনাৰ সদায়ে থাকে। আমি আমাৰ ৱেবছাইটত আপোনাৰ আচৰণৰ ওপৰত আধাৰিত কৰি আপোনাৰ বিষয়ে কিছুমান তথ্য স্বয়ংক্ৰিয় ভাৱে ট্ৰেক কৰিব পাৰোঁ। আমি আমাৰ ব্যৱহাৰকাৰীসকলৰ জনগাঁথনি, আগ্ৰহ আৰু আচৰণৰ ওপৰত আভ্যন্তৰীণ গৱেষণা কৰিবলৈ এই তথ্য ব্যৱহাৰ কৰোঁ যাতে আমাৰ ব্যৱহাৰকাৰীসকলক ভালদৰে বুজিব, সুৰক্ষিত কৰিব আৰু সেৱা কৰিব পাৰে। এই তথ্যবোৰ এক মুঠ ভিত্তিত সংকলিত আৰু বিশ্লেষণ কৰা হয়।\nআমি ৱেবছাইটৰ কিছুমান পৃষ্ঠাত ডাটা সংগ্ৰহ ডিভাইচ যেনে “কুকিজ” ব্যৱহাৰ কৰোঁ যাতে আমাৰ ৱেব পৃষ্ঠাৰ প্ৰবাহ বিশ্লেষণ কৰাত, প্ৰচাৰৰ কাৰ্যকাৰিতা জোখাত সহায় কৰে, আৰু বিশ্বাস আৰু সুৰক্ষা বৃদ্ধি কৰে। “কুকিজ” হৈছে আপোনাৰ ব্ৰাউজাৰত ৰখা সৰু ফাইল যি আমাক আমাৰ সেৱা প্ৰদান কৰাত সহায় কৰে।\nইয়াৰ উপৰিও, আপুনি তৃতীয় পক্ষৰ দ্বাৰা স্থাপন কৰা ৱেবছাইটৰ কিছুমান পৃষ্ঠাত “কুকিজ” বা অন্যান্য একে ধৰণৰ আহিলাৰ সন্মুখীন হ’ব পাৰে। আমি তৃতীয় পক্ষৰ দ্বাৰা কুকিজৰ ব্যৱহাৰ নিয়ন্ত্ৰণ নকৰোঁ।\nযদি আপুনি ৱেবছাইটত ক্ৰয় কৰিব বিচাৰে, আমি আপোনাৰ ক্ৰয় আচৰণৰ বিষয়ে তথ্য সংগ্ৰহ কৰোঁ।\ninstrument details and tracking information from cheques or money orders.\nযদি আপুনি আমাৰ সৈতে লেনদেন কৰে, আমি কিছুমান অতিৰিক্ত তথ্য সংগ্ৰহ কৰোঁ, যেনে বিলিং ঠিকনা, ক্ৰেডিট / ডেবিট কাৰ্ড নম্বৰ আৰু ক্ৰেডিট / ডেবিট কাৰ্ডৰ ম্যাদ উকলি যোৱা তাৰিখ আৰু/ বা অন্যান্য পৰিশোধ সঁজুলিৰ বিৱৰণ আৰু চেক বা মানি অৰ্ডাৰৰ পৰা তথ্য ট্ৰেক কৰা।\nযদি আপুনি আমালৈ ব্যক্তিগত চিঠিপত্ৰ প্ৰেৰণ কৰে, যেনে ইমেইল বা পত্ৰ, বা যদি আন ব্যৱহাৰকাৰী বা তৃতীয় পক্ষই আপোনাৰ কাৰ্যকলাপ বা ৱেবছাইটত পোষ্ট কৰাৰ বিষয়ে আমালৈ চিঠিপত্ৰ প্ৰেৰণ কৰে, আমি এনে তথ্য আপোনাৰ বাবে নিৰ্দিষ্ট ফাইল এখনত সংগ্ৰহ কৰিব পাৰোঁ।\nযদি আপুনি আমাক আপোনাৰ সম্পৰ্কবোৰ প্ৰাপ্ত কৰিবলৈ অনুমতি দিয়ে, ই আপোনাক বহুতো সামাজিক সুবিধা প্ৰদান কৰিবলৈ সক্ষম কৰে যেনে আপোনাৰ বাছনি কৰা সামগ্ৰী আপোনাৰ বন্ধুবৰ্গৰ সৈতে ভাগ বতৰা কৰা, আপোনাৰ বন্ধুবৰ্গক আমাৰ এপ্পটো চেষ্টা কৰিবলৈ আমন্ত্ৰণ জনোৱা, আপোনাৰ বন্ধুবৰ্গলৈ ৰেফাৰেল লিংক প্ৰেৰণ কৰা ইত্যাদি। এই তথ্য আমাৰ চাৰ্ভাৰত সংৰক্ষণ কৰা হ’ব আৰু আপোনাৰ ফোনৰ পৰা সমকালীকৰণ কৰা হ’ব।\nএটা “কুকি” হৈছে ৱেব ব্ৰাউজাৰত ৱেব চাৰ্ভাৰে সঞ্চিত কৰা এক সৰু তথ্য, সেয়েহে ইয়াক সেই ব্ৰাউজাৰৰ পৰা পুনৰ প্ৰৱেশ কৰিব পাৰি। ব্ৰাউজাৰক এজন প্ৰদত্ত ব্যৱহাৰকাৰীৰ বাবে নিৰ্দিষ্ট তথ্য মনত ৰাখিবলৈ সক্ষম কৰাৰ বাবে কুকিজ উপযোগী। আমি আপোনাৰ কম্পিউটাৰৰ হাৰ্ড ড্ৰাইভত স্থায়ী আৰু অস্থায়ী দুয়োটা কুকি ৰাখোঁ। কুকিবোৰত আপোনাৰ ব্যক্তিগতভাৱে চিনাক্ত কৰিব পৰা কোনো তথ্য নাই।\nব্যক্তিগত তথ্য ভাগ বতৰা কৰা\nআমি আমাৰ অন্যান্য কৰ্পৰেট সংস্থা আৰু সহযোগী সকলৰ সৈতে ব্যক্তিগত তথ্য ভাগ বতৰা কৰিব পাৰোঁ। আপুনি স্পষ্টভাৱে অপ্ট-আউট নকৰিলে এনে ভাগ-বতৰাৰ ফলস্বৰূপে এই প্ৰতিষ্ঠান আৰু সহযোগীসকলে আপোনাক বজাৰ কৰিব পাৰে।\nআমি ব্যক্তিগত তথ্য প্ৰকাশ কৰিব পাৰোঁ যদি আইনৰ দ্বাৰা বা সৎ বিশ্বাসেৰে এনে প্ৰকাশ কৰাটো আদেশ, আদালতৰ আদেশ বা অন্যান্য আইনী প্ৰক্ৰিয়াৰ প্ৰতি সঁহাৰি দিয়াৰ বাবে যুক্তিসঙ্গত ভাৱে প্ৰয়োজনীয়। আমি ব্যক্তিগত তথ্য আইন প্ৰৱৰ্তনকাৰী কাৰ্যালয়, তৃতীয় পক্ষৰ অধিকাৰৰ মালিক বা আনসকলক এই সৎ বিশ্বাসত প্ৰকাশ কৰিব পাৰোঁ যে এনে প্ৰকাশ যুক্তিসঙ্গত ভাৱে প্ৰয়োজনীয়: আমাৰ চৰ্তাৱলী বা গোপনীয়তা নীতি বলবৎ কৰা; বিজ্ঞাপন, পোষ্টিং বা অন্যান্য সমল তৃতীয় পক্ষৰ অধিকাৰ উলংঘন কৰে বুলি কৰা দাবীৰ সঁহাৰি দিয়ক; বা আমাৰ ব্যৱহাৰকাৰী বা সাধাৰণ ৰাইজৰ অধিকাৰ, সম্পত্তি বা ব্যক্তিগত সুৰক্ষা সুৰক্ষিত কৰিব।\nআমি আৰু আমাৰ সহযোগীসকলে আপোনাৰ ব্যক্তিগত তথ্য আন এটা ব্যৱসায়িক প্ৰতিষ্ঠানৰ সৈতে ভাগ বতৰা/বিক্ৰী কৰিম যদি আমি (বা আমাৰ সম্পত্তি) সেই ব্যৱসায়িক প্ৰতিষ্ঠানটোৰ সৈতে একত্ৰিত হোৱাৰ পৰিকল্পনা কৰোঁ, বা পুনৰ-সংগঠন, একত্ৰীকৰণ, ব্যৱসায়ৰ পুনৰ্গঠন ৰ খাপ খুৱাওঁ। এনে লেনদেন হ’লে আপোনাৰ ব্যক্তিগত তথ্যৰ সন্দৰ্ভত আন ব্যৱসায়িক সংস্থাই (বা নতুন সংযুক্ত সত্তা) এই গোপনীয়তা নীতি অনুসৰণ কৰিব লাগিব।\nঅন্যান্য ছাইট সমূহৰ লিংক সমূহ\nআমাৰ ৱেবছাইটটোৱে আপোনাৰ বিষয়ে ব্যক্তিগতভাৱে চিনাক্ত কৰিব পৰা তথ্য সংগ্ৰহ কৰিব পৰা আন ৱেবছাইটৰ সৈতে লিংক কৰে। ERClens.com গোপনীয়তা অনুশীলন বা সেই সংযোজিত ৱেবছাইটবোৰৰ সমলৰ বাবে দায়বদ্ধ নহয়।\nআমাৰ ৱেবছাইটত আমাৰ নিয়ন্ত্ৰনাধীন তথ্যৰ যিকোনো লোকচান, অপব্যৱহাৰ আৰু পৰিৱৰ্তন পৰিহাৰ কৰাৰ বাবে কঠোৰ সুৰক্ষা ব্যৱস্থা আছে। যেতিয়াই আপুনি আপোনাৰ একাউণ্টৰ তথ্য সলনি বা প্ৰৱেশ কৰে, আমি এক সুৰক্ষিত চাৰ্ভাৰৰ ব্যৱহাৰ আগবঢ়াওঁ। আপোনাৰ তথ্য আমাৰ দখলত থকাৰ পিছত আমি কঠোৰ সুৰক্ষা নিৰ্দেশনা পালন কৰোঁ, ইয়াক অনুমোদিত প্ৰৱেশাধিকাৰ পৰা সুৰক্ষিত কৰোঁ।\nআমি সকলো ব্যৱহাৰকাৰীক আমাৰ অংশীদাৰসকলৰ হৈ, আৰু সাধাৰণতে আমাৰ পৰা, একাউণ্ট এটা স্থাপন কৰাৰ পিছত আমাৰ পৰা অপ্ৰয়োজনীয় (প্ৰচাৰ মূলক, বিপণন সম্পৰ্কীয়) যোগাযোগ প্ৰাপ্ত কৰাৰ সুযোগ প্ৰদান কৰোঁ।\nযদি আপুনি সকলো ERClens.com তালিকা আৰু নিউজ লেটাৰৰ পৰা আপোনাৰ সম্পৰ্ক তথ্য আঁতৰাব বিচাৰে, অনুগ্ৰহ কৰি আনচাবস্ক্ৰাইব দৰ্শন কৰক।\nৱেবছাইটটো ব্যৱহাৰ কৰি আৰু/ বা আপোনাৰ তথ্য প্ৰদান কৰি, আপুনি আমাৰ গোপনীয়তা নীতি অনুসৰি ৱেবছাইটত প্ৰকাশ কৰা তথ্য সংগ্ৰহ আৰু ব্যৱহাৰত সন্মতি প্ৰদান কৰিছে, যাৰ ভিতৰত আছে কিন্তু এই গোপনীয়তা নীতি অনুসৰি আপোনাৰ তথ্য ভাগ বতৰা কৰাৰ বাবে আপোনাৰ সন্মতিত সীমাবদ্ধ নহয়।\nযদি আমি আমাৰ গোপনীয়তা নীতি সলনি কৰাৰ সিদ্ধান্ত লওঁ, আমি সেই পৰিৱৰ্তনবোৰ এই পৃষ্ঠাত পোষ্ট কৰিম যাতে আমি কি তথ্য সংগ্ৰহ কৰোঁ, আমি ইয়াক কেনেদৰে ব্যৱহাৰ কৰোঁ, আৰু কি পৰিস্থিতিত আমি ইয়াক প্ৰকাশ কৰোঁ সেই বিষয়ে আপুনি সদায়ে অৱগত থাকে।\nআমাৰ সৈতে বজাৰ কৰোঁতে আপোনাক এক অনায়াস অভিজ্ঞতা প্ৰদান কৰিবলৈ আমাক কিছুমান অনুমতিৰ প্ৰয়োজন –\n১. অৱস্থান – আপোনাৰ স্থানৰ অভিজ্ঞতা উন্নত কৰিবলৈ আৰু আপোনাৰ অৱস্থান অনুসৰি আপোনাক ব্যক্তিগত কৃত সমল দেখুৱাওক। (আপোনাৰ এলেকাত সামগ্ৰীৰ উপলব্ধতা পৰীক্ষা কৰাৰ পৰা আপোনাৰ ওচৰত উপলব্ধ ডেলিভাৰী বিকল্পলৈকে)।\nযদি এই গোপনীয়তা নীতি সম্পৰ্কে কোনো প্ৰশ্ন আছে, আপুনি তলৰ তথ্য ব্যৱহাৰ কৰি আমাৰ সৈতে যোগাযোগ কৰিব পাৰে।\nই.আৰ.চি আই কেয়াৰ প্ৰাইভেট লিমিটেড\nপুৰণি বালিবাট, হনুমান চশমাৰ ওপৰত\nযোৰহাট, অসম-৭৮৫০০১ ভাৰত\nপৰামৰ্শ / অভিযোগ


শিৰত সেন্দুৰ লোৱা দেখি ৰেখাক ঘৰলৈ ডিনাৰৰ বাবে মাতি পঠিয়াইছিল জয়া বচ্চনে!– News18 Assam\nশিৰত সেন্দুৰ লোৱা দেখি ৰেখাক ঘৰলৈ ডিনাৰৰ বাবে মাতি পঠিয়াইছিল জয়া বচ্চনে!\nঅমিতাভ বচ্চনে বিয়াৰ পিছতো ৰেখাৰ সৈতে প্ৰেমৰ সম্পৰ্ক ৰক্ষা কৰিছিল বুলি বহু সময়ত শুনিবলৈ পোৱা যায়।\nNews18 Assam | News18 Assam | January 19, 2021, 12:04 AM IST\nৰেখা! দেশৰ বিনোদন জগতৰ অসম্ভৱ ব্যক্তিত্বময়ী, বিতৰ্কিত, আলোচনাৰ কেন্দ্ৰবিন্দত থকা আবেদনময়ী এটি নাম। এই নামৰ সৈতে আজিও জড়িত হৈ আছে বহ ৰহস্য, বহু গোপন কাহিনী। চিনেমাজগৰ পৰা বিদায় লোৱাৰ পিছতো এটি নামে আজিও কঁপাই তোলে চিনেমা প্ৰেমীৰ মন। সেই ৰেখাকলৈ কিন্ত সমালোচনাৰো অন্ত নাই।\nবলীউদত ৰেখা আৰু অমিতাভ বচ্চনৰ ৰোমাঞ্চৰ কাহিনী এতিয়াও সকলোৰে মুখে মুখে। তেওঁলোকৰ গোপন কাহিনীকলৈ বিভিন্ন জনৰ বিভিন্ন মত শুনিবলৈ পোৱা যায়।\nঅমিতাভ বচ্চনে বিয়াৰ পিছতো ৰেখাৰ সৈতে প্ৰেমৰ সম্পৰ্ক ৰক্ষা কৰিছিল বুলি বহু সময়ত শুনিবলৈ পোৱা যায়। তেওঁলোকৰ প্ৰেমৰ কথা আনকি জানিব পাৰিছিল অমিতাভ বচ্চনৰ পত্নী জয়া বচ্চনৰ।\n১৯৭৬ চনত দো আনজানে ছবিৰ শিবুটিঙৰ সময়ত আৰম্ভ হৈছিল দুয়োৰে প্ৰেম।\nনিতু সিং আৰু ঋষি কাপুৰৰ বিয়াত ৰেখাক প্ৰথমবাৰ ডিঙিত মংগলসূত্ৰ পৰিধান কৰাৰ লগতে সেন্দুৰ লোৱা দেখা গৈছিল। অমিতাভ বচ্চন আৰু জয়া বচ্চনো উপস্থিত আছিল বিয়াত। পিছে ৰেখাই সেন্দুৰ পৰিধান কৰাৰ ৰহস্য় কি? আছিল নেকি অমিতাভ আৰ ৰেখাৰ মাজত গোপন সম্পৰ্ক? পিছদিনা মেগাজিনত প্ৰকাশ পাইছিল এই খবৰ।\nবহুতেই লক্ষ্য কৰিছিল যে, সেইদিনা জয়া বচ্চনে নিজকে চম্ভালিব পৰা নাছিল।\nইয়াৰ পিছতে ৰেখাক সেই ৰূপত দেখি ঘৰলৈ ডিনাৰৰ বাবেও মাতিছিল জয়া বচ্চনে। সেইদিনা পৰিষ্কাৰকৈ ৰেখাক জয়া বচ্চনে কৈছিল যে, অমিতাভৰ জীৱনৰ পৰা জয়া বচ্চন কেতিয়াও আঁতৰি নাযায়। তেওঁৰ স্বামী এজন ফেমিলি মেন।\nকিন্তু ৰেখাই এইক্ষেত্ৰত কি প্ৰতিক্ৰিয়া প্ৰকাশ কৰিছিল, সেয়া জনা হোৱা নাছিল। আজিও ৰহস্যৰ আৱৰ্তত! কিয় সেন্দুৰ পৰিধান কৰে ৰেখাই? যদিও তেওঁৰ স্বামী মুকেশ আগৰৱালাৰ মৃত্যু হৈছিল বহু বছৰৰ আগতেই।


অণুগল্প:: বিশ্বজ্যোতি মহন্ত - সাহিত্য ডট অৰ্গ\nকথাটো মগনীয়া জাকৰ মাজত বনজুইৰ দৰে বিয়পি পৰিছিল৷ ৰাতিপুৱাৰে পৰা সিঁহতে পদপথটোৰ এই ঠাইখনত গোট খাইছেহি৷ নিৰ্দিষ্ট সময়ত বাইদেউ সকল আহিল৷ বিলাসী গাড়ী৷ সন্মুখত সংস্থাৰ বেনাৰখন৷ পিছে লগতে অহা আন এখন গাড়ীতহে সিঁহতৰ চকু৷ বিতৰণ কৰিবলৈ অনা সামগ্ৰী সমূহো নিশ্চয়কৈ নতুনেই হ’ব৷ গাড়ীৰ পৰা নামিয়েই বাইদেউ সকলে নিজৰ নিজৰ কাপোৰবোৰ যতনাই ল’লে৷ দুগৰাকী মানে লিপষ্টিক আৰু চুলি কেইডালো চালে৷ খেনোৰ মগনীয়াৰ সৈতে ’চেলফি’, আন কাৰোবাৰ হয়তো সামগ্ৰী বিতৰণ কৰাৰ হাঁহি মুখীয়া ফটো৷ আন দুগৰাকী মানে আঁতৰলৈ গৈ ফেচবুকত আপলোড দিছে, — ’দিষ্ট্ৰিবিউটিং ব্লেংকেটছ এণ্ড ৱাৰ্ম ক্লথচেজ এমং দা বেগাৰছ অফ…’৷ লাহে লাহে যেয়ে যি পাইছে তাকেই লৈ মগনীয়া সকল সন্তোষ মনেৰে উভতি গ’ল৷ গাড়ীখনৰ খিৰিকীৰে বাইদেউ এগৰাকীয়ে বুঢ়ী মানুহ এজনী ওচৰতে থিয় হৈ থকা দেখি সুধো নুসোধোকৈ সুধিলে\n:– তুমি কম্বল এখন পাইছাই দেখোন৷ আৰু কি লাগে?\nমানুহজনীয়ে লাজ লাজকৈ ক’লে\n:– বাইদেউ, আপোনালোকে ছোৱালীৰ ’পেন’ আনিছিল নেকি? দুদিন হ’ল, মোৰ ঘাতমাউৰা নাতিনীজনী ’ডাঙৰ’ হৈছে৷☆\nবানেখোৱা গাঁওখনৰ মানুহবোৰে থিতাপি লোৱা ঠাইখনত হুৱাদুৱা লাগিল৷ তাৰ পৰা তলৰ চহৰখন ধুনীয়াকৈ দেখা পায়৷ তাত এখন ষ্টাৰ হোটেল বনাব বোলে, ’এভেক্সন’ৰ নটিচ আহিছে৷ টিকলুৱে তাৰ মা’কে কোৱা শুনিছে সি পঢ়া স্কুলখনো ভঙা যাব৷ স্কুলৰ ’ফিল’খনৰ ইটোমূৰত থকা বৰগছজোপা কাটিব৷ “তেতিয়া তাত বহি ৰাতিপুৱাৰে পৰা কলকলাই থকা চৰাইজাক ক’লে’ যাব?” — সি মা’কক সুধিলে৷\n:– সিঁহত চৰাই৷ আন এজোপা গছলে’ যাব আকৌ৷ আমি মানুহবোৰৰ দৰে সিঁহতক ‘নিজা জেগা’ নেলাগে নহয়৷ গোটেই পৃথিৱীখনতে সিঁহতে ঘৰ সাজিব পাৰে৷\n:– বাহ! চৰাইবোৰৰ ইমান মজা৷ সিহঁতক কোনেও এভেক্সন নকৰে৷\nটিকলুৱে চিঞৰ এটা মাৰি জঁপিয়াই উঠিল৷\n:– আমাৰনো কি বেয়া দেখিলি? আমিও দেখোন চৰাইৰ দৰে ইঠাইৰ পৰা সিঠাইলে লৰি ফুৰিছোঁ৷ আন কিছুমানৰ দৰে দৰজা বন্ধ কৰি ঘৰতে সোমাই নেথাকো নহয়৷\nপাহাৰৰ চূড়াটোৰ পৰা তলত থকা চহৰখনৰ আটাইতকৈ ওখ অট্টালিকাটোলৈ আঙুলিয়াই মাকে ক’লে৷ টিকলুৱে দেখিলে সেই সময়ত এপাৰ্টমেণ্টটোৰ ওপৰেদি এজাক চৰাই সিহঁতৰ ফাললৈ উৰি আহিছিল, হয়তো নিজৰ ঘৰলৈ বুলি৷☆\n← বন্ধ দুৱাৰ – মূলঃ প্ৰেমচন্দৰ बंद दरवाजा অনুবাদঃ মিতালী নাৰায়ণি\nস্বাস্থ্য সন্মত বিধান গিৰিণ বৰা →


অসমৰ কুঁহিয়াৰ শাল\nঅসমত এই প্ৰৱন্ধত উল্লেখ কৰা কুঁহিয়াৰ শালখন ব্যৱহাৰ কৰে। অৱশ্যে যান্ত্ৰিকীকৰণৰ ফলত এসময়ত উজনি অসমৰ অনেক খেতিয়কে ব্যৱহাৰ কৰা এই শালখনৰ গুৰুত্ব আজিকালি প্ৰায় লোপ পাইছে।\nকাঠৰ কামত, ধাতুৰ বস্তু বনোৱাৰ কামত, ৰং স্প্ৰে কৰা, কাচৰ বস্তু, মাটিৰৰ বস্তু বনোৱা কামত কুন্দ ব্যৱহাৰ কৰা হয়। যিটো বস্তুঅৰ ওপৰত কাম কৰা হয় তাক তাৰ দুযোফাল ধৰি ৰাখি এটাফাল ঘূৰোৱা হয় আৰু কামবোৰ কৰা হয়।\nগেছ টাৰ্বাইন হৈছে এক প্ৰকাৰৰ অন্তৰ্দাহী ইঞ্জিন যি চলিবৰ বাবে আৱশ্যক হোৱা শক্তি জ্বলনশীল গেছৰ প্ৰবাহৰ দ্বাৰা লাভ কৰে। ইয়াক দহন টাৰ্বাইন -ও বোলা হয়।\nঘড়ী ই এনে এটা যন্ত্ৰ যি সময় নিৰ্ধাৰণত সহায় কৰে। বিভিন্ন ধৰণৰ ঘড়ী দেখিবলৈ পোৱা যায়। যেনে হাত ঘড়ী, দেৱাল ঘড়ী ইত্যাদি। সময় বুলিলে সকলো অধ্যয়ন ক্ষেত্ৰৰ বাবে প্ৰযোজ্য হোৱাকৈ অবিতৰ্কিত আৰু সুসংগত ভাৱে কাল বা সময়ৰ ব্যাখ্যা আগবঢ়াবৰ বাবে পণ্ডিত ...\nনাঙল হৈছে ভাৰতৰ আদিম কৃষি যন্ত্ৰ। ই সাধাৰণত কৃষি কাৰ্যত ব্যৱহাৰ হোৱা এক ধৰণৰ যন্ত্ৰ। বীজ অথবা পুলি ৰোপণৰ বাবে মাটি তৈয়াৰি কৰিবলৈ নাঙল ব্যৱহাৰ কৰা হয়। কৃষি কাৰ্যত ব্যৱহৃত ই অন্যতম পুৰাতন যন্ত্ৰ। ইয়াৰ প্ৰধান কাম হৈছে মাটি চহ কৰা আৰু মাটিৰ চপৰা ভ ...\nবাষ্প উদ্ভাৱক হৈছে পানীৰ পৰা বাষ্প বা ভাপ উদ্ভাৱনৰ বাবে ব্যৱহাৰ কৰা এক প্ৰকাৰৰ বিশেষ সঁজুলি। বাষ্প উদ্ভাৱকক বৃহাদাকাৰ বন্ধ পাত্ৰৰ লগত ৰিজাব পাৰি। ইন্ধনৰ দহন কৰি পানীক বাষ্পলৈ ৰূপান্তৰিত কৰি এই বাষ্প ভাগ প্ৰয়োজনীয় কাম-কাজত ব্যৱহাৰ কৰা হয়। বিভিন ...\nভাপ ইঞ্জিন হৈছে এবিধ তাপ ইঞ্জিন যিয়ে ভাপক কাৰ্যকাৰী তৰল হিচাপে ব্যৱহাৰ কৰিWorking fluid যান্ত্ৰিক কাৰ্য কৰে । প্ৰায় ২000 বছৰৰ আগতেই গৰম পানীৰ ভাপৰ সহায়ত বিভিন্ন গতি সৃষ্টি কৰিছিল যদিও ব্যৱহাৰযোগ্য কোনো সজুঁলি পোৱা নাযায় । ১৬০৬ চনত স্পেনিছ উদ্ ...\nৰুবিকৰ কিউব হৈছে ঘনাকৃতিৰ এক যান্ত্ৰিক পাজল । ১৯৭৪ চনত হাংগেৰীৰ ভাষ্কৰ্য্য আৰু স্থপতিবিদ্যাৰ অধ্যাপক এৰ্নো ৰুবিকে ইয়াক উদ্ভাৱন কৰে। আদিতে ইয়াক মেজিক কিউব হিচাপে জনা গৈছিল। ৰুবিকে ১৯৮০ চনত Ideal Toy Corporation নামৰ কোম্পানীটোক ইয়াৰ বাণিজ্যিক উ ...\nঅধিবৰ্ষ বা লিপ ইয়েৰ হৈছে পঞ্জিকাৰ এটা অতিৰিক্ত দিন যি প্ৰতি চাৰি বছৰৰ মূৰে মূৰে আহে৷ জ্যোতিৰ্বিজ্ঞানৰ মতে, জাৰকালি বা জহকালি যিয়েই নহওক এটা দিনত ২৪ ঘণ্টাই থাকে৷ সেইদৰে ৩৬৫ দিনত এবছৰ হয়৷ কিন্তু প্ৰকৃততে পৃথিৱীয়ে সূৰ্যক সম্পূৰ্ণৰূপে এবাৰ প্ৰদক্ ...\nজ্যোতিৰ্বিজ্ঞানে আহ্নিক গতিৰ এক আৱৰ্তন পূৰ্ণ হওঁতে যি সময় লাগে সিয়েই হ’ল এদিন। তেনেদৰে সূৰ্যৰ আপেক্ষিকবাদ সংজ্ঞাত ক’লে সৌৰদিন solar day যিটো বাৰ্ষিক গতিৰ কাৰণে নক্ষত্ৰ দিনৰ sideral day পৰা এটা দীঘলীয়া আৰু বিভিন্ন ঋতুত কম বেছি হয়। ভাষাগত ভাবে ...\nকেলেণ্ডাৰ হৈছে সময়চক্ৰৰ হিচাব ৰখাৰ বাবে ব্যৱহৃত এক পদ্ধতি। এনে পদ্ধতিত সময়ক সাধাৰণতে দিন, সপ্তাহ, মাহ, আৰু বছৰত ভাগ কৰা হয়। প্ৰতিতো দিনক দিয়া নামক তাৰিখ বুলি জনা যায়। সাধাৰণতে সূৰ্য বা চন্দ্ৰৰ পৰিভ্ৰমণ কালৰ লগত সংগতি ৰাখি কেলেণ্ডাৰত সময়ৰ হি ...\nবছৰ বুলি ক’লে সাধাৰণতে সূৰ্যৰ কক্ষপথত পৃথিৱীয়ে প্ৰদক্ষিণ কৰা নিৰ্দিষ্ট সময়কে বুজোৱা হয়। বিভিন্ন সূত্ৰত মতে এই সময় ৩৬৫.২৪ আৰু ৩৬৫.২৬ মাজত সীমাবদ্ধ। অতি সাধাৰণ ভাৱে ক’লে ৩৬৫ দিনৰ পৃথিৱীৰ এই পৰিভ্ৰমণ কালকেই এটা বছৰ বোলা হয়। সময়ৰ মাপ বুজাবলৈ এত ...\nমাহ হ’ল সময় গণনা কৰাৰ এটা একক, যি পঞ্জিকাত ব্যৱহাৰ কৰা হয়। সাধাৰণতে চন্দ্ৰৰ এটা পূৰ্ণ পৰিক্ৰমন কালৰ সৈতে ইয়াৰ সম্পৰ্ক আছে। তামিল বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল:\nসময় হৈছে পদাৰ্থবিজ্ঞানৰ এক মৌলিক একক, বিভিন্ন পৰিঘটনাৰ অনুক্ৰম, পৰিঘটনাসমূহৰ ব্যাপ্তি duration বা সংঘটনৰ পৰিসৰ, বিভিন্ন পৰিঘটনাৰ সংঘটনৰ মাজৰ অন্তৰাল আৰু কোনো ৰাশিquantityৰ পৰিৱৰ্তনৰ হাৰ, যেনে পদাৰ্থৰ গতি ইত্যাদি মাপনৰ বাবে ব্যৱহৃত পৰিমাপন প্ৰণাল ...\nসময় অঞ্চল হৈছে পৃথিৱীৰ ওপৰৰ একো একোটা নিৰ্দিষ্ট এলেকা যত সামাজিক, আইনগত আৰু ব্যবসায়জনীত কাৰণত একেই মান সময় মানি চলা হয়। পৃথিবীৰ আহ্নিক গতিৰ ফলত পৃথিবীৰ ভিন ভিন স্থানত দিনটোৰ একেচোৱা সময়তে সংশ্লিষ্ট স্থানসমূহৰ ঘড়ীবোৰে সেইচোৱা সময়ৰ উপযুক্ত স ...\nসময়ৰ মানক বুলিলে সময় জুখিবলৈ আৰু বৰ্ণনা কৰিবলৈ ব্যৱহাৰ কৰা বহুমান্য পদ্ধতি সমূহকে বুজা যায়। এনে মানকসমূহ মানুহে পৰম্পৰাগতভাবে, বা সৰ্বসন্মতিক্ৰমে, বা চৰকাৰী বা আইনগত ভাবে বা বৈজ্ঞানিক প্ৰয়োজনত গ্ৰহণ কৰা বা উদ্ভাৱিত হব পাৰে। অতীতত পৃথিবীৰ আহ্ন ...\nঅৰ্থব্যৱস্থা বুলিলে কোনো দেশ বা তেনে এলেকাৰ শ্ৰমিক, ভূমি বা সম্পদৰ ব্যৱস্থাপনৰ কথা বুজা যায়। ই স্থানখনৰ উৎপাদৰ উৎপাদনশীলতা, বাণিজ্য, বিতৰণ, আৰু উপভোক্তাকো সামৰি লয়। সকলো দেশৰে কিছুমান আৰ্থিক সমস্যা থাকে। সেইবোৰ সমাধান কৰাৰ উদ্দেশ্যে, বিভিন্ন অৰ ...\nমানুহে স্থায়ী বা অস্থায়ীভাৱে বাসস্থান সলাই এঠাইৰ পৰা আন এঠাইলৈ গমন কৰাকে জনপ্ৰব্ৰজন বোলে। সহজ অৰ্থত জনপ্ৰব্ৰজন হৈছে এজন বা তাতোধিক ব্যক্তিয়ে যেতিয়া স্থায়ীৰূপে নাইবা দীৰ্ঘদিনৰ বাবে এখন ঠাইৰ পৰা আন এখন ঠাইলৈ বাসস্থান সলনি কৰে। সাধাৰণতে সম্পদ-অ ...\nপৰিয়াল হৈছে সমাজৰ এটা সৰু গোট। পিতৃ, মাতৃ আৰু তেওঁলোকৰ সন্তান-সন্ততিসকলক কেন্দ্ৰ কৰি পৰিয়াল গঠন হব পাৰে, দ্বিতীয়তে একলগে বসবাস কৰা আত্মীয়-স্বজন সমবায়ে ই প্ৰসাৰিত পৰিয়ালো হব পাৰে। তৃতীয় ধৰণৰ পৰিয়াহল এক বৃহৎ সংসাৰ, যত অন্যান্য আত্মীয় আৰু ল ...\nলিংগ দৃৃৃঢ়বদ্ধতা ৰ দৃঢ়তা বা ‘নিৰ্দিষ্ট ধাৰণাটো ব্যক্তিক কোনো এক দল বা উপদলত শ্ৰেণীভুক্ত কৰাক সূচায়। ই এক সাধাৰণ সামাজিক সমস্যা।কোনো নিৰ্দিষ্ট বিশ্বাসৰ অন্তৰ্গত ব্যক্তিসকলক বিশেষত ঋণাত্মক শ্ৰেণীৰ অন্তৰ্ভুক্ত ব্যক্তিক সূচাবলৈ এই ‘দৃঢ়বদ্ধতা শব্দ ...\nসমাজতত্ত্ব হল মানুহৰ সামাজিক আচৰণ, সমাজ, সামাজিক সমন্ধ, সামাজিক আন্তঃক্ৰিয়া আৰু সংস্কৃতিৰ বিষয়ে অধ্যয়ন কৰা বিষয়। ই হল এক সমাজ বিজ্ঞান যি সামাজিক শৃংখলা আৰু সামাজিক পৰিবৰ্তনৰ বিষয়ে জ্ঞান অৰ্জন কৰিবৰ বাবে পৰীক্ষালব্ধ অনুসন্ধান আৰু সমালোচনাত্মক ...\nৰসায়ন বিজ্ঞানৰ এই শাখাটোত ঘাইকৈ অজৈৱ মৌল আৰু যৌগৰ গুণাগুণ অধ্যয়ন কৰা হয় । জৈৱ যৌগসমূহ বাদ দি আন সকলো ৰাসায়নিক পদাৰ্থৰ অধ্যয়ন ইয়াত সন্নিবিষ্ট । জৈৱ ৰসায়নৰ লগত ইয়াৰ পাৰ্থক্য লক্ষনীয় যদিও কিছু ক্ষেত্ৰত যেনে- জৈৱ-ধাতৱিক ৰসায়ন ধাতৱিক কাৰ্বনে ...\nঅজ’ন হৈছে অক্সিজেনৰ এটা অৱৰূপ; নীলাভ ৰঙৰ এবিধ অতি সক্ৰিয় গেছ । ইয়াৰ IUPAC নাম ট্ৰাইঅক্সিজেন। ই এবিধ জাৰক । বায়ুৰ মাজেৰে শব্দহীন বৈদ্যুতিক ডিছচাৰ্জ পঠিয়াই উৎপন্ন কৰিব পৰা এইবিধ গেছৰ অণু একোটা তিনিটা অক্সিজেন পৰমাণুৰে গঠিত । ১৫ৰ পৰা ৩০ কিল’মিটা ...\nৰাসায়নিক বিক্ৰিয়াৰ সময়ত মৌলৰ পৰমাণুবোৰে ইহঁতৰ যোজক কক্ষত আঠটা ইলেক্ট্ৰনেৰে পৰিপূৰ্ণ কৰিব বিচাৰে। ইয়াৰ দ্বাৰা পৰমাণু এটাই পৰ্যাবৃত্ত তালিকাত ইয়াৰ ওচৰৰ সম্ভ্ৰান্ত গেছটোৰ ইলেক্ট্ৰনীয় সজ্জা লাভ কৰে। ইয়াকে অষ্টক নিয়ম বোলে। মৌল এটাৰ পৰমাণুবোৰে ...\nউপ্‌চেলাইট মেগনেছিয়াম কাৰ্বনেটৰ এটা অনাৰ্দ্ৰ ৰূপ। ২০১৩ চনৰ জুলাই মাহত এই পদাৰ্থবিদৰ প্ৰথম সম্ভেদ প্ৰকাশিত হৈছিল। প্ৰতি গ্ৰামত ৮০০ মিটাৰ² পৃষ্ঠকালিসম্পন্ন উপ্‌চেলাইট এতিয়ালৈকে আৱিস্কৃত সকলো এলকালি আৰ্থ মেটেল কাৰ্বনেটৰ ভিতৰত সৰ্বোচ্চ পৃষ্ঠকালি সম ...\nকয়লা হৈছে ভূমিৰ অন্তৰ্ভাগৰ স্তৰত পোৱা দহনশীল এক গেদীয় শিল। ইয়াক মূলতঃ ইন্ধন হিচাপে ব্যৱহাৰ কৰা হয়। মুঠ উৎপাদিত শক্তিৰ ৩৫-৪০% কয়লাৰ পৰা আহে। কয়লা প্ৰধানকৈ কাৰ্বনৰ দ্বাৰা নিৰ্মিত হয় আৰু তাৰ লগতে হাইড্ৰ্জেন, ছালফাৰ, অক্সিজেন আৰু নাইট্ৰজেনও কি ...\nকাৰ্বন-১২ হৈছে কাৰ্বনৰ সুস্থিৰ আইছটপবোৰৰ ভিতৰত সকলোতকৈ বেছিকৈ উপলব্ধ আইছটপ। ইয়াৰ উপলব্ধতা হৈছে প্ৰায় ৯৮.৯৩%; নক্ষত্ৰত হোৱা ত্ৰি-আলফা পক্ৰিয়াৰ ফলত ইয়াৰ সৃষ্টি হয়। কাৰ্বন-১২ সুনিৰ্দিষ্টৰূপে গুৰুত্বপূৰ্ণ, কাৰণ আনৱিক ভৰৰ সকলো নিউক্লিড পৰিমাপনৰ ব ...\nখনিজ পদাৰ্থ হৈছে প্ৰাকৃতিকভাৱে উপলব্ধ ৰাসায়নিক পদাৰ্থ। ই সাধাৰণ অৱস্থাত কঠিন আৰু ৰাসায়নিকভাৱে সুস্থিৰ। খনিজ পদাৰ্থৰ সংজ্ঞা সম্পৰ্কে ৰসায়নবিদ সকলৰ মাজত বহুমত আছে যদিও ইয়াৰ কেইটা মান বৈশিষ্ট্যক সংজ্ঞা নিৰূপণৰ বাবে ধৰি ল’ব পৰা যায়। সেই বৈশিষ্ট্ ...\nগ্লিচাৰল ইংৰাজী: Glycerol এবিধ বৰণহীন, গোন্ধহীন,গাঢ়, তেলেতীয়া, মিঠা সোৱাদযুক্ত তৰল পদাৰ্থ৷ ইয়াৰ IUPAC নাম প্ৰপেন-1.2.3-ট্ৰাইঅল। পানীত বিশেষভাৱে দ্ৰৱণীয়৷ তদুপৰি পানীৰ প্ৰতি ইয়াৰ আকৰ্ষণ ইমান বেছি যে আৰ্দ্ৰ বায়ুৰ পৰা ই নিজৰ ওজনৰ আধা জলীয় বাষ্ ...\nচাবোন এবিধ পৰিষ্কাৰক ৰাসায়নিক দ্ৰব্য। ইয়াৰ বুৰঞ্জী অতি প্ৰাচীন। খৃষ্টপূৰ্ব ২৮০০ চনৰ বেবিলন সভ্যতাৰ দিনৰ পৰা চাবোন মানুহৰ উপযোগী হৈ থকাৰ প্ৰমাণ পোৱা গৈছে। তেতিয়া ইয়াক বনোৱা হৈছিল জন্তুৰ চৰ্বিক ছাঁইৰ সৈতে উতলাই। খৃষ্টপূৰ্ব ২২০০চনত জন্তুৰ চৰ্বিৰ ...\nজৈৱিক ৰসায়ন হৈছে ৰসায়ন বিজ্ঞানৰ এটা উপশাখা যত জৈৱযৌগ আৰু জৈৱপদাৰ্থসমূহৰ ধৰ্ম, গঠন আৰু বিক্ৰিয়াসমূহৰ বিশয়ে বিজ্ঞানসন্মত অধ্যয়ন কৰা হয়। জৈৱযৌগ আৰু জৈৱপদাৰ্থসমূহ হৈছে সেইবোৰ যত কাৰ্বনৰ অণুৰ উপস্থিতি আছে। জৈৱিক ৰসায়নত হাইড্ৰকাৰ্বনৰ বিষয়ে আলোচ ...\nসংকৰ ধাতু হ’ল দুই বা ততোধিক উপাদানৰ মিশ্ৰণ, যাৰ মূল উপাদান হ’ল ধাতু। বেছিভাগ বিশুদ্ধ ধাতু কোমল, ভংগুৰ বা ব্যৱহাৰিক কাৰ্যৰ বাবে ৰাসায়নিকভাৱে প্ৰতিক্ৰিয়াশীল। সংকৰ ধাতু গঠনৰ মুখ্য উদ্দেশ্য হ’ল ধাতুটিক কম ভঙ্গুৰ আৰু কঠিন আৰু ক্ষয় প্ৰতিৰোধক, বা আৰু ...\nপৰ্য্যাবৃত্ত তালিকা হৈছে পৰমাণু সংখ্যা অনুসৰি ৰাসায়নিক মৌলসমূহএতিয়ালৈকে আৱিষ্কৃত ১১৮ টা সজোৱা তালিকা। তালিকাখনত ১৮টা থিয় শাৰী আৰু ৭টা পথালি শাৰী আছে। একোটা থিয় শাৰীক গ্ৰুপ বা বৰ্গ আৰু পথালি শাৰীক পিৰিয়ড বা পৰ্য্যায় বোলে। একোটা বৰ্গত থকা আটা ...\nৰাসায়নিক মৌল বা মৌল এক প্ৰকাৰৰ পৰমানুৰ দ্বাৰা গঠিত ৰসায়ন। ইহঁতৰ পৰমানু কেন্দ্ৰত সম সংখ্যক প্ৰটন থাকে। বৰ্তমানলৈকে ১১৮টা মৌল চিনাক্তকৰণ কৰা হৈছে, ইয়াৰে ৯৪টা প্ৰাকৃতিকভাৱে পোৱা যায় আৰু বাকী ২৪টা সংশ্লেষিত মৌল। প্ৰায় ৮০টা মৌলৰ কমেও এটাকৈ সুস্থি ...\nৰাসায়নিক যৌগ হৈছে দুটা বা তাতোধিক ভিন্ন মৌল ৰাসায়নিক বন্ধনৰ দ্বাৰা লগলাগি সৃষ্টি হোৱা এক গঠন। মৌলবোৰ কিদৰে লগলাগে তাৰ ভিত্তিত চাৰি প্ৰকাৰৰ যৌগ গঠিত হয়: সহযোজী বান্ধনিৰ দ্বাৰা, লৱনসমূহ আয়নিয় বান্ধনিৰ দ্বাৰা, ধাতু সমূহ ধাতৱ বান্ধনিৰ দ্বাৰা আৰু ...\nজাষ্টিন ড্ৰ বিবাৰ এজন কানাডিয়ান গায়ক, সুবাদক আৰু বহু-বান্ত্ৰবিদ। বিবাৰক ২০০৮ চনত আৰবিএমজি ৰেকৰ্ডত স্বাক্ষৰ কৰা হৈছিল। ২০০৯ চনৰ শেষভাগত মুক্তি পোৱা বিবাৰৰ প্ৰথম খণ্ড "মায় ওৱাৰ্ল্ড"ৰ সৈতে, বিবাৰ বিলবোৰ্ড হট ১০০ ত এটা প্ৰথম ৰেকৰ্ড তালিকাৰ পৰা সাত ...\nঅজয় ঘটক এজন ভাৰতীয় পদাৰ্থবিজ্ঞানী আৰু পদাৰ্থবিজ্ঞানবিষয়ক পাঠ্যপুথিৰ ৰচক। তেওঁ ইতিমধ্যে ১৭০ ৰো অধিক গৱেষণা পত্ৰ আৰু ২০ খনতকৈও অধিক পাঠ্যপুথি ৰচনা কৰিছে। তেওঁ স্নাতক মহলাৰ বাবে ৰচনা কৰা পুথি Optics চীনা আৰু পাৰ্ছী ভাষালৈ অনূদিত হোৱাৰ লগতে ম’নগ্ৰ ...\nঅতনু ভট্টাচাৰ্য একাধাৰে কবি, গল্পকাৰ, সম্পাদক আৰু গল্পকথক। শিক্ষকতা বৃত্তিৰ পৰা স্বেচ্ছা-অৱসৰ লৈ সাংবাদিকতাৰ জগতখনৰৰ সৈতে জড়িত হোৱা ভট্টাচাৰ্যই বৰ্তমান সাতসৰী আলোচনীৰ কাৰ্যবাহী সম্পাদক হিচাপে কৰ্মৰত। ভট্টাচাৰ্য একবিংশ শতিকাৰ এজন উল্লেখযোগ্য কবি ...\nঅনিতা গোয়েল হৈছে এগৰাকী আমেৰিকান পদাৰ্থ বিজ্ঞানী আৰু চিকিৎসক। নেনজৈৱপদাৰ্থবিজ্ঞান, বিশেষকৈ আণৱিক বলবিজ্ঞানৰ ক্ষেত্ৰখনলৈ আগবঢ়োৱা অগ্ৰণী অৱদানৰ বাবে তেখেতে সমগ্ৰ বিশ্বতে পৰিচিতি লাভ কৰিছে।\nঅনিন্দিতা পাল এগৰাকী অসমীয়া কণ্ঠশিল্পী। তেওঁ বহুকেইখন অসমীয়া চলচ্চিত্ৰ আৰু বহুকেইটা অসমীয়া শ্ৰব্য এলবামত কণ্ঠদান কৰিছে। দীনবন্ধু চলচ্চিত্ৰৰ কৰ এজাক সপোন যেন বৰষুণ গীতটিৰ বাবে তেওঁ জ্যোতিৰূপা বঁটা আৰু প্ৰাগ চিনে বঁটা লাভ কৰে।\nঅনুপমা চোপ্ৰা হৈছে এগৰাকী ভাৰতীয় ছবি সমালোচক, লেখক আৰু সাংবাদিক। তেওঁ MAMI মুম্বাই ছবি মহোৎসৱ ৰ অধ্যক্ষা। ছিনেমাসম্পৰ্কীয় ডিজিটেল প্লেটফৰ্ম "ফিল্ম কম্পেনিয়ন"ৰ তেখেত প্ৰতিষ্ঠাতা আৰু সম্পাদক। ভাৰতীয় ছবি সম্পৰ্কে তেখেতে কেইবাখনো গ্ৰন্থ ইতিমধ্যে ...\nঅনুৰাধা শৰ্মা অসমৰ এগৰাকী শিক্ষাবিদ, গৱেষক আৰু সাহিত্যিক। তেখেতে ২০০২ চনত ডিব্ৰুগড় বিশ্ববিদ্যালয়ৰ অসমীয়া বিভাগত অধ্যাপনা কৰিছিল। পৰৱৰ্তী সময়ত ২০০৭ চনত গুৱাহাটী বিশ্ববিদ্যালয়ৰ আধুনিক ভাৰতীয় ভাষা আৰু সাহিত্য অধ্যয়ন বিভাগত যোগদান কৰে। তেখেতৰ ...\nঅপূৰ্ব কুমাৰ শইকীয়া\nঅপূৰ্ব কুমাৰ শইকীয়া পেচাত এজন চিকিৎসক৷ অসমীয়া ভাষাৰ এজন প্ৰতিনিধিত্বকাৰী গল্পকাৰ৷ তেখেতে ‘বেংছতা’ শীৰ্ষক গল্প সংকলনৰ বাবে ২০২০ বৰ্ষৰ সাহিত্য অকাডেমী বঁটা লাভ কৰিছে ।\nঅমিতাভ ৰায় এগৰাকী ভাৰতীয় ন্যায়ধীশ। তেওঁ ভাৰতৰ উচ্চতম ন্যায়ালয়ৰ প্ৰাপ্তন ন্যায়ধীশ। ইয়াৰ আগতে ওড়িশা উচ্চ ন্যায়ালয় আৰু ৰাজস্থান উচ্চ ন্যায়ালয়ৰ মুখ্য ন্যায়াধীশ আছিল। তেওঁ গুৱাহাটী উচ্চ ন্যায়ালয়তো ন্যায়ধীশ হিচাপে কৰ্মৰত আছিল।\nঅমিয়া ৰাজবংশী অসমৰ এগৰাকী শিক্ষাবিদ, গৱেষক আৰু জনপ্ৰিয় বিজ্ঞানৰ লেখক। তেখেতে ১৯৭০ চনত নৰ্থ লখিমপুৰ মহাবিদ্যালয়ৰ প্ৰাণীবিজ্ঞান বিভাগত অধ্যাপনা কৰিছিল। বৰ্তমান তেওঁ জিনিয়াছ একাডেমী ৰ ৰেক্টৰ । তেওঁ প্ৰান্তিক আলোচনীৰ নিয়মীয়া লেখক৷ তেওঁ অসমৰ বিজ ...\nঅমিষ ত্ৰিপাঠী এজন ভাৰতীয় লিখক। তেওঁক মূলতঃ দ্য ইমৰ্টেলছ অফ মেলুহা, দ্য ছিক্ৰেট অফ দ্য নাগাজ আৰু দ্য অথ অফ দ্য বায়ুপুত্ৰজ উপন্যাসকেইখনৰ বাবে জনা যায়। ২০১০ চনত প্ৰকাশ পোৱা এই শিৱ ত্ৰিলজীৰ প্ৰথমখন উপন্যাস দ্য ইমৰ্টেলছ অফ মেলুহা মুক্তিৰ এসপ্তাহৰ ভ ...\nঅমৰজ্যোতি চৌধুৰী অসমৰ এগৰাকী প্ৰসিদ্ধ শিক্ষাবিদ, বিজ্ঞানী, অভিনেতা, আবৃত্তিকাৰ, নাট্যকাৰ, কবি, ঔপন্যাসিক আৰু বক্তা। তেওঁ গুৱাহাটী বিশ্ববিদ্যালয়ৰ প্ৰাক্তন উপাচাৰ্য্য আৰু তেজপুৰ বিশ্ববিদ্যালয়ৰ প্ৰাক্তন সহ উপাচাৰ্য্য। পৰৱৰ্ত্তী কালত তেওঁ মেঘালয়ৰ ...\nৱৰ্দিৰ জন্ম হৈছিল চৌদি আৰৱৰ ৰিয়াধ মহানগৰত আৰু তাতেই তেওঁ ডাঙৰ দীঘল হৈছিল। ৱৰ্দিয়ে জৰ্দানৰ আম্মানত সংগীত আৰু শব্দ অভিযন্ত্ৰণ ইংৰাজী: sound engineeringৰ শিক্ষা লাভ কৰিছিল। বৰ্তমান তেওঁ ৰিয়াধ মহানগৰৰ বাসিন্দা। তেওঁ এগৰাকী সুৰকাৰ, গীতিকাৰ, গায়ক আ ...\nঅৰবিন্দ ৰাজখোৱা (লেখক)\nঅৰবিন্দ ৰাজখোৱা একাধাৰে গল্পকাৰ, ঔপন্যাসিক, প্ৰবন্ধ লেখক, সমালোচক আৰু সম্পাদক। তেওঁ ইতিমধ্যেই কুৰিখনতকৈয়ো অধিক গ্ৰন্থ, আলোচনী সম্পাদনা কৰাৰ লগতে নিজাকৈয়ো সাহিত্যৰ বিভিন্ন বিধাসমূহত গ্ৰন্থ প্ৰকাশ কৰিছে। তেওঁ নৰ্থ লখিমপুৰ মহাবিদ্যালয়ৰ অসমীয়া বি ...\nঅৰিন্দম বৰকটকী একাধাৰে লেখক, সমালোচক, সম্পাদক আৰু অধ্যাপক। তেওঁ অসম প্ৰকাশন পৰিষদৰ পৰা প্ৰকাশ পোৱা প্ৰকাশ আলোচনীৰো সম্পাদক আছিল। অনুশীলন গ্ৰন্থৰ বাবে তেওঁ ২০১১ বৰ্ষত সাহিত্য অকাডেমি যুৱ বঁটা আৰু মুনীন বৰকটকী বঁটা লাভ কৰে। তেওঁ আনন্দৰাম ঢেকিয়াল ফ ...\nঅৰূপা পটংগীয়া কলিতা\nউমেশ চন্দ্ৰ ডেকা\nএ. আৰ. ৰহমান\nএম. কামালুদ্দিন আহমেদ\nকুলদা কুমাৰ ভট্টাচাৰ্য\nখগেশ সেন ডেকা\nজুৰী বৰা বৰগোহাঞি\nদীনেশ চন্দ্ৰ গোস্বামী\nনীলিম আকাশ কাশ্যপ\nপোখৰাম্বাম সুশীলা চানু\nবিজয় শংকৰ বৰ্মন\nবিমান চন্দ্ৰ চেতিয়া\nবৰুণ সিং ভাটী